
AZ UNITÁRIUS IRODALMI TÁRSASÁG. 


KERESZTÉNY MAGVETŐ 


megjelenik minden két hónapban egyszer, legkevesebb 
3 ív tartalommal. é 


A KERESZTÉNY MAGVETŐ a szabadelvű keresztény- 
ség szolgálatában áll. Célja: a tiszta keresztény theizmus 
magasztos eszméit a jelen kor különböző gondolatáramlatai 


közt fenntartani s emellett szolgálni azoknak az érdekeknek [/ 


is, melyek az egyház s különösen az unitárius és más 
szabadelvű egyházak életére történelmi vagy gyakorlati szem- 
pontból vonatkoznak. 

Evégre közöl hittani, bölcseleti és történeti tanulmányokat, 
értekezéseket, szépirodalmi munkákat s másnemű dolgozatokat 
s azonkívül az oktatás- és nevelésügynek is tért szentel; 
az egyházi és oktatásügyi nevezetesebb mozgalmakat figye- 
lemmel kiséri. 

Az unitárius vallás mélységei. 


Sem a tengert, sem a földet nem ismeri teljesen az, aki csak 
a felszinüket tanulmányozza. Csak a buvár, aki leszáll a tengerek 
titkos mélységeibe, tud magának igazi képet alkotni a tenger valódi 
életéről, A geológia, mely a legfiatalabb tudományok egyike, amely 
a föld belső életét tanulmányozza, egészíti ki és teszi teljessé 
a földről való eddigi ismereteinket. A külső, a látszat szerint való 
rendesen csak olyan, mint a ruha, amely alatt dobog a sziv s 
foly le az egyén élete a maga változatosságával. Az embert sem 
ismerheti helyesen, aki csak a testet tanulmányozza. Ismerje bár 
a test minden alkatrészét, ezeknek egymáshoz való viszonyát, mü- 
ködésüknek feltételét: mégis csak fogyatékos az emberről való 
ismerete. Aki tisztább ismeretre vágyik, annak mélyebbre kell 
vetnie a hálót. Ezért nyomult ujabban az ember tanulmányozása 
céljából előtérbe a lélektan, mely a láthatatlan lélek rejtett titkai- 
nak kifürkészésével egészíti ki az emberről való eddigi ismere- 
teinket. i 

Az ujabb kornak eme mélységeket kereső akarata és törek- 
vése a külső és látható természeti világ mögött és alatt olyan 
rejtett erőket talált és fedezett fel, amelyek előtt csodálattal áll 
meg a modern ember is s amelyek egészen más képet adnak 
a természet életéről, mint aminőt korábbi ismereteink alapján alkotni 
tudtunk volna. A fizika, amely korábban magát mindenhatónak 
tartotta, kénytelen beismerni, hogy a látható és kézzel fogható 
jelenségek alatt olyan titkos erők működnek, amelyeket legtöké- 
lelesebb müszereivel sem tud megfogni és felmérni. Igy keresi az 
ember a saját életében, a természetben és a tudományban a külső 
helyett a belsőt, a forma helyett a lényeget, a test helyett a lelket, 

A vallásoknak sem a külső megnyilatkozási formáikban kell 

igazi lényegüket keresnünk. Ha a Bibliának csak a betüit nézzük 
és: olvassuk, minden pillanatban megütközéssel kell letennünk, 
mint egy olyan könyvet, amely a mi számunkra teljesen idegen 
életet és világot foglal magában. De, ha a betük mögött meg- 
huzódó szellemig el tudunk jutni: akkor egy csodás lelki élet 
gazdagsága tárul ki előttünk, amelyben bámulattal látjuk a magunk 
céljait, eszményeit, hitét és hitetlenségeit, erényeit és gyarlóságait. 
Istent kereső szomjuságait és Isten ellen való lázongásait. Nem 
a dogmák, a káték, az akoltmány és a szertartások alkotják a 
vallás igazi lelkét. Ezek olyanok, mint a betük, amelyek mindig 
csak homályosan fejezik ki az eredeti érzést és gondolatot. Vagy 
olyanok, mint a nevek, amelyek arra szolgálnak, hogy a szemé- 
lyeket egymástól megtudjuk különböztetni. De nagyon téves úton 
járnánk, ha különböző nevekből vonnánk következtetést akárkinek 
a jellemére. Éppen ilyen téves útakon járnak azok, akik az egy- 
házak külső formáinál megállanak akkor, amikor a vallás lelkét 
és lényegét keresik. Mert igaz, hogy a külső formák is sokszor 
jellemzők a láthatatlan lényegre nézve, de az azok alapján alko- 
tott kép hiányos, hibás és ferde. A legegyszerübb külső istentisz- 
teletben is megnyilatkozhatik a legmélyebb vallásosság, mig a fé- 
nyes szertartások mögött lappanghat a hitetlenség és a babona. 
Nagy tudással körülirt dogmák és kiváló jogi érzékkel megszer- 
kesztett egyházi alkotmány nem mindig az igazi vallásosság ki- 
fejezői, mig minden külső szervezet nélkül is emelheti a hit ereje 
a lelkeket Isten felé. Az igazán vallásos lélek bármilyen külső for- 
mák között is megtalálja a maga Istenét, és tud imádkozni a ha- 
talmas székesegyházakban ugy, mint a családi otthon bizalmas 
csöndjében. Éppen ezért: az új kornak az a szelleme, amely 
mindenekben a mélységeket keresi, arra indit, hogy lehetőleg 
hatoljunk be az unitárius vallás mélységeibe s igyekezzünk a lel- 
kéhez közelebb férkőzni, ; 

Elismerjük és valljuk, hogy az unitárius vallás történelme, 
hitelvei és alkotmánya olyan drága értékünk és szent kincsünk, 
amiről mi semmiért lemondani nem tudnánk, úgy hozzátartoznak 
azok a mi vallásunkhoz, mint a tradiciók az egyes családokhoz vagy 
a test a lélekhez. De azt is valljuk, hogy az unitáris vallás eme 
külső meghatározások nélkül is élhet a lelkekben, mint ahogy él 
azokban, akik nem tartoznak külsőleg az unitárius egyházhoz, de 
azért teljesen unitárius lelki életet élnek, Jézus sem adott külső 

szervezetet az istenországa számára, de azért az a lelki ország 
valósággal él s millió meg millió keresztényt táplálnak boldogitó 
eszményei. Az unitárius vallás lelki határai sokkal távolabbra ter- 
jednek, mint amennyire az unitárius egyház külső keretei elérnek, 
Sokan vannak, akik egészen más egyházi légkörben élnek, de 
azért lelkileg unitáriusok. Melyek is hát azok a lelki mélységek, 
amelyek az unitárius szó alatt rejlenek ? 

Első az egy Istenban való Ait. A keresztény egyházak több- 
ségének hivatalos dogmái az egy Istenben három személyt külön- 
" böztetnek meg. Hogy miképpen jött lélre ez a dogma s miképen 
lett ez a keresztény egyház sarkalatos dogmája, avval mi most nem 
foglalkozunk. Elég az, hogy az a bizonyos i betü, ami miatt Árius 
Niceában olyan elkeseredett harcot inditott, sokkal nagyobb jelentő- 
ségü, mint amekkorát , Az ember tragédiájá"-nak kiváló irója tulajdonit 
neki, Az az egyetlen kis betü két egymással ellentétes vallási felfogás- 
nak az ütköző pontja. Olyan, mint a nagy vizválasztó hegyek, amelyek 
annyira eltéritik az egy közös forrásból kiinduló folyókat, hogy azután 
csak a tengerbe találkoznak ismét össze. Ama kis betü a kereszténysé- 
getkétnagy táborra osztotta, amely két tábort a későbbi történelem 
unitárius és trinitárius néven különböztet meg. Hogy a kettő 
közül melyik felel meg jobban az emberi lélek vallási szükségle- 
teinek, afelett most ne vitatkozzunk. Azonban tény az, hogy az 
Athanázius-féle hitvallást az egyházi hatalom támogatta és védel- 
mezte, mig az Árius felfogását a századok hosszu üldözése sem 
tudta kiirtani a lelkekből, mert az természetszerüleg hajt ki, mint 
a virág a földből. Ebben a felfogásban is volt valami, amit a 
kor jellege ragasztott hozzá, de emez idői járuléktól megtisztulva, 
ma közös kincse és szükséglete a léleknek s lényege min- 
den vallásnak. Mert bármiképen irták is körül a zsinatok s bár- 
milyen formában fejezzék ki az egyházak hivatalos hitvallásai, 
de az emberi léleknek mégis csak az egy Istenben van hite és 
nyugodalma, Ez a hit minden mesterséges táplálás nélkül, a legkü- 
lönbözőbb müveltségi fokon és éghajlat mellett megterem. Ezdaz 
, Isten ajándéka." Minden egyéb körülirás emberi hozzáadás, amj 
szolgálhat időleg felmerült nemes és jószándéku célokat, de nem 
tartozik a vallás örökkévaló lényegéhez, 

A vallásban ezt az ,isteni ajándékot" védi, oltalmazza és 
biztositja az unitárius vallás, hogy ezáltal fenntartsa a legegyene- 
sebb útat s a legtermészetesebb kapcsolatot az ember és Isten 


em JAT — 


Az unitárius vallás mélységei. 


között. Hogy biztosítsa az embert arról, hogy egyetlen kutfőből 
indul ki az életnek és természetnek minden változása, amelyek 
akár jók, akár rosszak az ő szemében, de mindenféleképpen egy 
jóságos atya szeretetét tükrözik vissza. Nagyon is a felszinen 
mozog hát az, aki az unitárizmus értelmét egyszerűen a szent- 
háromság tagadásában látja. Ezért nem lett volna érdemes az a 
tenger szellemi és anyagi áldozat, amelyet az unitárius hitért az 
idők folyamán hozni kellett. De ez a hit a maga mélységében a 
vallás gyökerét védi és biztositja, hogy általa egészséges táplá- 
lékot kapjon az élő Isten után szomjuhozó emberi lélek. Ennek 
a hitnek fenntartása isteni küldetés, szent misszió, amiért semmi 
áldozat sem elég. 

Az unitárius vallás másik jellemző sajátsága a józan értelem 
joga és az emberi szellem szabadságának a biztositása. 

Az Isten az embert — az irások szerint — ,a maga képére 
és hasonlatosságára" teremtette, vagyis egy szép és gazdag lelki 
világ birtokosává tette. Ennek a lelki világnak éltető napja az 
értelem. Ahol ez a nap ragyog, ott élet és termékenység van; 
ahol sugarai elhomályosodnak vagy ahová nem hatolhatnak be: 
ott a romlás és pusztulás csirái szaporodnak el. Emberi méltó- 
ságunk s Istenhez való hasonlóságunk legfőbb biztosítéka az 
értelem. Nincsen mindenható ereje s az élet és világ eseményei- 
nek minden mélységébe nem hatolhat be, de lelki életünknek 
őrállója, vezére és útmutatója. Mint a hit, az is Isten adománya, 
Segitségével boldogul az egyén, általa fejlődik a kultúra s halad 
előre az emberiség. 


Az unitárius vallás az értelemnek ezt a jogát s vele az em. 


beri szellem szabadságát biztositja akkor, amidőn Isten ezen 
drága ajándékát a vallás területéről sem zárja ki, amidőn ezt is 
az isteni kijelentés egyik eszközének tekinti, amely által Isten 
újabo meg újabb világosságsugarakat bocsát szét ezen a gyarló- 
ságokkal teljes földön. Isten élő valóság, aki nemcsak egy helyen 
és egy bizonyos időben szólott az emberekhez, hanem időről- 
időre bizonyságot tesz létezéséről az emberi szellem utján. Ha 
ezt a szellemet bilincsekbe verjük és börtönbe zárjuk, akkor utját 
vágjuk az isteni akaratnak, amely ez által kivánja előbbre vinni 
a tökéletesedés útján az embert. De útját vágjuk a fejlődésnek is, 
ami pedig az élet egyetemes törvénye. Igaz, hogy a fejlődésben 
is lehetnek zökkenők, lehetnek vad hajtások, ferde kinövések, 

Ezek akkor következnek be, amikor az emberi szellem magának 
mindenhatóságot tulajdonit és elszakad Istentől. De a szabadság- 
gal való visszaélés következtében előállott hanyatlás csak újabb 
alkalom az önvizsgálatra, a magábaszállásra s Isten akaratának 
keresésére. Mert csak ott van igazi fejlődés, ahol Isten és ember 
kölcsönösen megtalálják egymást s az emberi szellem akkor él- 
vezi igazán a szabadságot, amikor az Isten akaratának önkényt 
engedelmeskedik. 

Az unitárius vallás, amidőn a józan értelem jogát a vallás 
területén is elismeri, testvéri szövetségre lépik az egyetemes kul. 
túrával. Lépést tart az általános fejlődéssel. Biztosítja a vallás és 
kultúra összhangját. Ezáltal lehetetlenné teszi, hogy a vallás az 
élet nagy versenyében elmaradva, a vakhit, az okkultizmus és a 
babonák világába sülyedjen vissza. Lehet, hogy eme tisztaságra 
és világosságra törekedve, le kell mondania a nagyobb tömegek 
. megnyeréséről, de mégis nagyobb súlyt helyez az igazságra, mint 
a tömegek meghódítására. Az eszmények kultuszát még. ha azért 
szenvedni és áldozatokat is kell hozni, többre értékeli, mint a 
világi, zajos sikereket; mert az eszmények, mint a csillagok az 
utasoknak a cél felé, irányt jelölnek az élet vándorának a töké- 
letesség felé. 

Az unitárius vallás mélységét mutatja továbbá az, hogy 
mindenben az evangélium mélységeit keresi. , Senkisem vethet 
más fundamentumot, mint amely egyszer vettetett." Ez a funda- 
mentum az evangélium a maga eredeti tisztaságában. Úgy, amint 
az a Mester ajkairól elhangzott s amint azt életével megélte. 
Sajnos, az evangéliumnak emez életet adó tiszta vizét különböző 
világi érdekek zavarossá tették. Olyan elemek vegyültek hozzá, 
amelyek ellenkeznek eredeti természetével. Az egyszer letett , fun- 
damentum" helyett olyan alap vettetett, amelyen más épület 
emelkedett, mint aminőt a Mester, a nagy építő tervezett. Az 
istenországa helyébe világi országok keletkeztek, amelyek nagyobb 
súlyt helyeztek a földi hatalomra, mint az evangéliumi eszmények 
szolgálatára. Az Isten akaratát hirdető egyszerü prófétából új Isten 
lett, aki élők és holtak felett uralkodik. Az alázatosság, engedel- 
messég és szeretet szolgálata helyébe királyi trón emelkedett, 
ahonnan új rendeletek és parancsok hangzanak el. A szenvedések 
keresztje a hatalom eszközévé lett, melyet ütésre használt fel egy 
láthatatlan kéz. 

Az unitárius vallás nem csupán élő tiltakozás az eredeti 
, fundamentum" elhagyása ellen, hanem állandó munka és törek- 
vés az evangélium elhalványult, örök szépségü és értékü eszmé: 
nyeinek a feltámasztása és világosságra hozatala érdekében. 
Hogy Jézusnak egyszerü, tíszta, nemes alakját kihámozza abból 
a bizonytalan misztikus homályból, amely miatt emberi szive És 
emberi élete elveszitette hatását és befolyását a mi életünkre. 
Hogy a zsinatok és dogmák által e földtől elszakitott prófétának 
történelmi személyiségét helyreállítsa, hogy halhassuk hangját, 
megértsük beszédét. Hogy barátunk, testvérünk és itélőbiránk le- 
hessen, mint volt Judeában és Galileában. Hogy vágyat, kedvet 
és erőt érezzünk követésére, beszédeinek és tanitásainak megélé" 
sére. Hogy vele éljünk, vele türjünk, szenvedjünk, vele örvend- 
jünk és vele sírjunk, hogy az ő igazságai a mi igazságaink, az ő 
útai a mi útaink, az ő élete a mi életünk, az ő eszményei a mi 
eszményeink legyenek. Hogy megvalósuljon életünkben az ő vég- 
rendelete : ,Én példát adtam nektek, hogy amint én cselekedtem, 
ti is ugy cselekedjetek." Hogy csodálat helyett szeretni és kö- 
vetni tudjuk. 


Amidőn igy Jézus történelmi személyiségét helyreállítjuk, s. 


az istenség dicsfényével körülvett távolságból a valóságnak meg- 
felelően emberi életét, jellemét hozzuk előtérbe: akkor őt az er- 
kölcsi élet középpontjába helyezzük. Nem ugy tekintünk fel reá, 
mint egy utólérhetetlen bálványra; hanem ugy, mint, aki velünk 
él, tűr, szenved és nélkülöz; akinek tanitásaiban és példaadásá- 
ban a legtündöklőbb emberi erények ragyognak s aki állandóan 
hivogat, hogy vegyük fel az ő keresztjét és ugy kövessük őt. Nem 
helyettünk, hanem velünk szenved. Nem érettünk halt meg, ha- 
nem az igazságért. Nem a halálával váltott meg, hanem az éle- 
tével. Avval az élettel, amely a szenvedések és megpróbáltatások 
kálváriás útján is az élet igazi célját soha el nem tévesztette, a 
kötelesség elől meg nem hátrált, hitét és hűségét megtartotta. Ez 
életnek ismeretében a bibliai példázatok tanulságai, a hegyi beszéd 
igazságai emberi életünk világitó szövétnekévé válnak, s a Mester 
út, élet és igazság lesz számunkra. 

Mi ugy hisszük, hogy minél mélyebb filozófiával határozzuk 
meg lényegét, fejtjük ki személyiségét: annál inkább eltávozunk 
nemes egyéniségétől s annál inkább elhomályositjuk egyszerü pró- 
fétai alakját. De a történelem újabbi módszereivel minél inkább 

sikerül valódi emberi életét és tanításait helyreállitanunk, annál 
. inkább tekinthetjük erkölcsiségünk mértékének, akinél többet nem 
várhatunk, de akinél kevesebbel sem elégedhetünk meg azoktól, 
akik az istenországa polgárságára és az istenfiuság elnevezésére 
igényt tartanak. Itt keresi és itt találja meg az unitárius vallás azt 
az evangéliumi mélységet, mely a keresztény vallásnak az eredeti 
kútfőből tisztán buzogó forrása. 

A halhatatlanság hitét a keresztény hitvallások tulságos ér- 
zéki köntösbe öltöztetik, amikor azt mondják : , Hiszek a test fel- 
. támadásában." A hitvallások eme kifejezésétől visszaretten a mo- 
dern ember s azt vagy máteriálista alapon magyarázza s azt 
mondja, hogy amint az anyag általában, ugy az emberi test is 
halhatatlan, vagy pedig szembefordul azzal a vallással, amely a 
természet törvényének ilyen kézzelfoghatólag ellene mond. Szóval 
a keresztény vallásnak, mely a lélek és szellem vallása, az ilyen 
máteriális formába öltöztetett kifejezés semmiképpen sincsen elő- 
nyére, sőt egyesek lelkében megbotránkózásra adhat alkalmat. De 
e mellett a hivő lélek sem talál megnyugvást a külső érzéki for- 
mának az eldobásával, mert érzi hogy azon túl és fölött van 
vagy kelt lenni valaminek, hol e földi élet igazságtalanságai ki- 
egyenlitődnek. Ez a vágy és reménység mindig ott élt az ember 
lelkében s olyan erővel müködött, hogy az Istenben és a jövő 
életben való hitet elválhatatlan kapcsolatba hozta. Ha van Isten, 
akkor lennie kell személyes halhatatlanságnak is. Ez a hitbeli 
meggyőződés ma, amikor egyetlen sóhajtás sem veszhet el, ha 
van megfelelő készülék, ami azt felfogja, már nem is látszik olyan 
üres feltevésnek vagy képzelődésnek, mint amilyennek a máteriá- 


.. lizmus korában látszódhatott. Ma már elismert lélekbuvárok tudo- 


mányosan is foglalkoznak a halhatatlan lélek rejtett titkaival. 

Az unitárius vallás a lélek halhatatlansága és a szellem 
örökkévalóságának evangéliumi mélységeiben jár. . Kézzelfogható 
bizonyitékokat ma még nem tud szolgáltatni e téren, de meg- 
nyugtatja az embert arra nézve, hogy a halálban csak az lesz 
porrá, ami porból való, de a gondolkozó, érző, szerelő és itélő 
lélek előtt új pályatér nyilik, hol eszményei világosabbak, reményei 
emelkedettebbek lesznek, s hüségéért elnyeri az élet koronáját. 
Mikor ezeket hirdeti, akkor nem csak az evagélium mélységeiben 
jár, hanem a sóvárgó emberi léleknek erőt kölcsönöz a keresztek 
hordozására s a földi igazságtalanságok elviselésére, 

Az unitárius vallásnak jellegzetes vonása végül a vallási türelem, 
Ott, ahol a józan értelem jogát és szellem szabadságát hirdetik, 
nem lehet helye a vallási türelmetlenségnek. Mindenkit csak a Ssa- 
ját hite boldogíthat és üdvözithet. Amint Dávid Ferenc mondotta: 
, Nincs nagyobb bolondság, mint a lelkiismeret és a lélek felett 
hatalmat gyakorolni megpróbálni, hisz mindkettő egyedül csak 
teremtőjének van alávetve." Ezen elvi alap megőrzésére és meg- 
valósitására az unitárius vallás két forrásból meriti az erőt: az 
Istenben és az emberben való bizalomból. Isten, mint minden 
eszménynek, minden gondolatnak és minden eseménynek egyetlen 
kútfeje, elég erős és hatalmas, hogy a maga igazságait megmutassa 
s ügyét diadalra juttassa. Ha olykor-olykor azt látjuk, mintha az 
Isten ügye elveszett volna, ez csak a mi rövid látásunknak a bi- 
zonysága. A fellegek csak a mi látásunk előtt takarják el a nap fényét, 
de a gondviselés bölcsesége szerint sugarai előbb-utóbb előtörnek s 
áldást árasztanak. Az Isten hatalmában való kételkedésből szárma- 
zik a hitnek erőszakolása, tüzzel-vassal terjesztése. Az eretnek- 
üldözés, az inkvizició kegyetlenkedései, bár az Isten dicsőségét 
irták lobogójukra, mégis az Istenben való hit hiányából származtak. 
Mintha Istennek nem volna elég hatalma, hogy a maga ügyét 
megoltalmazza, hanem a gyarló ember világi fegyvereit venné 
igénybe, hogy országa ellenségeit elpusztitsa vagy lehetetlenné 
tegye ! Az unitáriusoknak bőséges alkalmuk volt a kétség és hitet- 
lenség emez aknamunkáját a saját szenvedéseik árán látni és tapasz- 
talni, de az egy Istenben való hitük ereje mindig megőrizte attól, 
hogy bosszut álljanak vagy fegyverhez nyuljanak igazságuk ter- 
jesztése céljából. Amely dolog Istentől van, azt emberek fel nem 
tartóztathatják. 

De az unitárius vallás bizik az emberekben is. Az embert 
nem megromlott és minden jóra képtelen lénynek tekinti. Az em- 
ber gyarló és ingadozó, de azért igazi eleme nem a bün és a 
fertő. Akármennyire is eltávozik a tékozló fiu az apai háztól, mégis 
felébred lelkében az otthon utáni vágyakozás, amely erőt ad, hogy 
felkeresse az elhagyott apai hajlékot. A legnagyobb sötétségben 
is a világosság után eseng s ha egy-egy sugár megvillan előtte, 
örömmel követi utmutatását, mig az igazi tüzhelyet megtalálja. Az 
embereknek ez a szomjusága magyarázza meg a kulturában való 
fokozatos előhaladást s ezen épül a vallási fejlődés és istenor- 
szágának lassu, de biztos közeledése. A vakság és elfogultság 

betegség. Az egészséges lélek nyitva áll az igazság befogadására, 
mint a jó föld a termő mag számára. Aki hiszen a maga igazsá- 
gában és bizik az ember jóra való készségében, az soha nem lát 
ellenséget más hitü embertársában. Az hinti a magot alkalmas és 
alkalmatlan időben, de az áldást a földre és Istenre bizza. 

Ez a türelem jellemezte az unitárius vallást a multban. Ak- 
kor, amikor többségben volt Erdély földjén, amelyet a vallás- 
szabadság világhírü földjévé tett. És ez a türelem jellemezte 
azokban a nehéz megpróbáltatásokkal teljes szenvedésekben, 
melyeket a vakbuzgóság és a türelmetlenség inditott ellenünk. 

A keresztény egyházban Nagy Theodóziusz császár óta SZ0- 
kásban volt áz eretnek-üldözés. Azokat tartották eretnekeknek, akik 
a zsinatok által hivatalosan megállapított hitvallásokat nem fogad- 
ták el. Az ilyen eretnek-üldözéseknek számtalan formájával talál- 
kozunk az egyháztörténelemben a számüzetések, a kiközösítések, 
a máglyák, vérpadok, börtönök hosszu láncolatán keresztül. Pedig 
mit tettek ezek az u. n. eretnekek. Semmi egyebet nem, mint 
engédelmeskedtek az evangélium parancsnak: , Inkább Istennek 
kell engedelmeskedni, mint az embereknek". Semmi egyebet nem 
tettek, mint a betüvel szembe helyezték a lelket, a dogmák igaz- 
ságával a saját igazságukat, a tekintély hitével a saját hitüket. Az 
ök igazságát elnyomta a hatalom ereje, de reánk hagyták tanul- 
ságul azt a nagy igazságot, hogy csak az igaz vallás, amely az 
emberi lélek talajában gyökerezik. Minden olyan vallás, amelyet 
akár érdek, akár erőszak, akár tekintély kényszerit a lélekre, üres 
képmutatás, árulás a vallás szent ügye ellen. Isten szolgálata 
helyett a sátán szolgálata. 

Mi unitáriusok az Istennek ,lélekben és igazságában" való 
imádása utján kivánjuk szolgálni és munkálni az Ő országát s 
ebben a szent munkában Pál apostolt követjük, aki azt mondotta : 
,Nem a láthatókra nézünk, hanem a láthatattanokra, mert a lát- 
hatók ideig valók, a láthatatlanok pedig örökkévalók" II. kor" 

Földünk lakóinak száma meghaladta a kétezer millió lelket. 
Ennek a hatalmas nagy tömegnek azonban csak egyharmada kb. 
hétszázhúszmillió lélek tartozik Krisztus egyházának tagjai közé. A ke- 
resztény egyház a názáreti Jézus követőinek egyháza, mely közel két- 
ezeéresztendős történelmén hatalmas fejlődésen és átalakulásokon 
ment keresztül. Itt feladatunk szempontjából csak két tényre mu- 
tatunk reá. 1054-ben a nyugati és a keleti egyház áldatlan harcok 
hosszu sora után kettészakadt, s azóta külön keretek között éli 
életét. A nyugati egyház szellemét a római katolicizmus, a keleti 
egyház hagyományait a görög keleti egyházak őrzik és ápolják nap- 
jainkban. 1517-ben a római katolicizmus hatalmas megrázkódtatáson 
megy keresztül; megindul a reformáció, mely újra nagy tömböt 
különít el önálló táborba. Láthatjuk, hogy a földünkön élő keresz- 
tények nagy általánosságban három csoportra oszthatók: a kato- 
likusok, a görög keletiek és a protestánsok táborára. 

E rövid helyzetrajz nem kíván foglalkozni azokkal a multbeli 
egységtörekvésekkel, melyek római részről a keleti és a protestáns 
kereszténység visszatérítésével kisérleteztek, valamint azokkal a 
mozgalmakkal, melyek a görögkeleti és protestáns egyházak között 
akartak kapcsolatot létesíteni, mert ez kivül esik jelen tanúlmá- 
nyunk feladatkörén. A keresztény egyházak egységének helyreálli- 
tására irányuló mozgalmak nem újkeletűek, egyidősek magával a 
kereszténység részekre szakadásának pillanatával. Mindig voltak 
olyan Istentől áldottlelkű férfiak, akik Krisztus egyháza egységének 
szükségességét érezték. Hangsúlyozni kívánjuk, hogy maga a refor- 
máció sem mint önálló egyházi mozgalom indult el, hanem csak 
az egyház megjavítását célzó törekvés volt születése perceiben. 
A reformáció nagy hősei, amikor rájöttek arra, hogy bizonyos fel- 
fogásbeli kérdésekben eltérnek egymástól, kísérletet tettek az 
ellentétek kiegyenlítésére. Luther és Zwingli Marburgban 1529-ben 
tanácskozásra ülnek össze, hogy az úrvacsora kérdésében felmerült 


— 154 — 


Az öküménikus mozgalmak. 


czezasácstl 


ellentéteket kiegyenlítsék. Kálvin Morus Tamás canterbury-i ér- 
sekhez intézett levelében annak a gondolatnak ad kifejezést, hogy 
nem habozna tíz óceánon átkelni, hogyha ezzel az egyház meg- 
osztottságán segíthetne. Az unitárizmus hősei Servet és Socinus 
a kereszténységet akarják megjavítani, s nem új egyházat alapí- 
tani. Dávid Ferenc pedig sokáig sikerrel kecsegtető mozgalmat 
indított, hogy Erdély különféle felekezeteit egy ,ImagyaI vallás" 
keretei között egyesítse. A protestáns egyházak között a refor- 
máció idejétől fogva fennálló szoros kapocs az egységtörekvés 
vágyából fakadt. 

Az egyháztörténelem írói a XIX. századot az egyházi kül- 
missziói törekvések századának nevezték el. A jövendő történetírója 
a XX. század első évtízedeiről, mint a keresztény egységtörekvé- 
sek időszakáról fog megemlékezni. Meg kell állapítanunk, hogy 
ökuménikus elnevezéssel csak azokat a törekvéseket illethetjük, melyek 
felekezeti és nemzeti korlátokon felülemelkedő mozgalmakat hoztak 
létre. A nemzeti és felekezeti alapon létrejött keresztény egység- 
törekvéseket bár magasra értékeljük, jelentőségük az egyetemes 
kereszténység történelmi fejlődése szempontjából alatta marad az 
ökuménikus mozgalmaknak. 

Az első ismert és mai napig isS dolgozó egységmozgalom 
a Liverpoolban 1845-ben létrejött Evangelical Alliance, az evan- 
géliumi szövetség, mely első konferenciáját a következő évben 
Londonban tartotta meg. Munkáját ma is folytatja s minden esz- 
tendő januárjában az egész világot átölelő közös programM ima- 
heteket rendez. Ez az egyetlen mozgalom, melynek keretei között 
a magyarországi református és evangélikus egyházak együtt dol- 
goznak az újabbkeletű baptista egyházzal is. Munkássága számos 
más mozgalom számára adott indítást. 

Röviden áltekintjük a XIX. és XX. század jelentősebb 
nemzeti és felekezeti egységtörekvéseit az alábbiakban. Az egyes 
országok és nemzetek keretei között dolgozó protestáns egyházak 
hamar rádöbbentek annak szükségességére, hogy részben a katolikus 
vagy keleti egyházakkal, részben az államhatalommal szemben 
szükséges és célszerű, ha közös kérdéseikben egységesen nyilat- 
koznak meg. A gyakorlati szükség terelte össze az eddig csak 
egymás mellett dolgozó protestáns felekezeteket, mint pl. Francia- 
országban 1905-ben az egyház és az állam szétválasztásának az 
idején alakul meg az azóta is szép Sikerrel dolgozó Federation 


— 155 — 


Az ökuménikus mozgalmak. 


Protestante de France, jelenlegi elnöke Marc Boegner párizsi lel- 
kész, egykori külügyi titkára J. Jézéguel lelkész, aki gyülekeze- 
teinket is meglátogatta 1927-ben. A legjelentősebb tömörülés az 
Amerikai Egyesült Államok protestáns egyházait magában egye- 
sítő Federal Council of the Churches of Christ, mely 1908-ban 
alakult meg s azóta is szép sikerrel és nagy eredményekkel dol- 
gozik. Az általános jellegű kérdésekben ez a szervezet hallatja 
az amerikai protestántizmus véleményét s így nem egy nemzeti 
és állami vonatkozásban fontos kérdésben ő mondotta ki a döntő 
szót. Az alkoholtilalom, a szabadidő mozgalom és a szociális 
intézkedések igen nagy száma ennek a szervezetnek a munkássá- 
gát dícséri. A nemzeti szövetségekben az egyes felekezetek meg- 
őrzik függetlenségüket s csak aktuális vagy általános kérdések 
megbeszélésére gyülnek össze, mondanak közös véleményt, tehát 
egyházkormányzati, vzgy dogmatikai vonatkozásban önállóságukat 
megőrzik. A fenti két szervezet mintájára alakult meg a világ- 
háború után a svájci, a lengyel és az azóta megszünt cseh egy- 
házi szövetség s hasonló elgondolásokkal dolgozott a húszas évek 
elején az azóta lényegesen átformálódott , Deutsche Evangelische 
Kirchenbund", a német egyházi szövetség is. A missziói területeken 
is szükségét érezte annak, hogy az egymás mellett dolgozó pro- 
testáns egyházak intézkedéseikben és állásfoglalásaikban ne keresz- 
tezzék egymást s így jött létre az a szövetség, mely a független- 
ség biztosításával a központi vezetést egységesítette. Kanada, India 
és Délkina protestáns missziói egyházai alkotnak ilyen szövetséget. 

A felekezeti egységtörekvések célja és feladata az volt, hogy 
a különféle államok és nemzetek keretei között dolgozó ugyan- 
azon felekezet egyházait, közös érdekeik védelmezésére, egymás 
erősítésére és a testvéri érzés ápolására tömörítse. A legismertebb 
közülök a Lambeth konferencia, mely 1867 óta az anglikán egy- 
ház püspökeit gyűjti egybe, hogy minden tizedik esztendőben 
megfogalmazzák állásfoglalásukat a felmerülő kérdésekkel kapcso- 
latban. Ezek a konferenciák, mint az anglikán egyház szervezete 
általában, még bizonyos katolikusan egyetemes vonást viselnek 
magukon s a változó korszakok kérdéseit az örök pánanglikán 
egység szemüvegén keresztül vizsgálják és ítélik meg. Az egy- 
mástól független — autokefál — görög-keleti egyházak is felis- 
merték az együttmunkálkodás szükségességét, s a világháború be- 
fejezése óta több közös konferenciát tartottak, melyen megbeszél- 

ték a protestántizmussal szemben, de azzal együttműködő gyakor- 
lati állásfoglalásaikat. Ebben a szeitemben határozta el nemrégi- 
ben Basarabia metropolitája, hogy egy folyóíratot indít, mely az 
orthodoxia szellemét — sobornost — lesz hívatva szolgálni a 
különféle államok görög-keleti egyházai között. 

A protestáns felekezetek egységtörekvései közül időben leg- 
első az evangélikus egyházak 1846-ban létrejött világszövetsége, 
mely szervezetében több változáson ment keresztül. Jelenleg 
Lutherischer Weltkonvent elnevezés alatt működik s vezetésében most 
a skandináv és amerikai államok evangélikusai is vezető szerephez 
jutottak a német evangélikusság mellett. A református egyházakat 
a presbiteri világszövetsége 7he Alliance of Reformed Churches 
Holding the Presbiiirial System egyesíti. 1877-ben Edinburgh-ban 
alakult meg s európai csoportjának központja ma is ott székel. 
Másik ága az amerikai kontinens református egyházait tömöríti. 
Mindkét mozgalomban a magyar evangélikus és református egy- 
házak előkelő szerepet játszanak. 

Az unitárius és szabadelvű keresztény egyházak konferenciái a 
Bostonban 1900-ban tartott ülésen születnek meg, melyen egyházunk 
képviseletében dr. Boros György, akkor teológiai tanár vesz részt. 
Az első kongresszust Londonban tartották 1901-ben. A szervezet 
az idők folyamán átalakult s 1930 óta központi irodája Utrecht- 
ben székel s a szövelség az alábbi címet viseli: Internatio- 
nal Association for Liberal Christianity and Religious Freedom, 
Elnöke dr. L. C. Cornish az amerikai unitárius szövetség volt 
elnöke, ügyvezetője dr. L. ]. van Holk leideni egyetemi pro- 
fesszor. Az elnöki tanács hat tagja között foglal helyet Józan 
Miklós püspöki vikárius. 

A methodisták 1881-ben, a kongregácionálisták 1891-ben, 
a baptisták 1905-ben alakították meg hasonló feladatokat ellátó 
világszervezeteiket. 

Fogalmi meghatározásban a nemzeti és felekezeti, valamint 
tulajdonképeni  ökuménikus mozgalmak között helyezkednek el 
azok a mozgalmak, melyek szigorú mértékkel mérve az említett 
három osztályba nem sorozhatók. Közülök a legrégebbi a vasár- 
napi iskolai világszövetség a Worlds Sunday School Association, 
melynek eredete 1785-re megy vissza, s megalakulása a jólismert 
és áldásos hatásaiban nagyjelentőségű Raikes Róbert nevéhez 
kapcsolódik, Prof, dr. Keller Adolf vezeti az ,Europaáische Zentral: 

stelle für  kirchliche Hilfsaktionen" mozgalmát, székhelye Genf, 
Palais Wilson, mely sokat fáradozott, hogy a protestáns kelet- 
európai egyházak teológiai hallgatói részére a nyugati egyetemeken 
ösztöndíjat biztosítson. Propaganda útjain kolozsvári teológiai 
akadémiánk hallgatósága előtt is tartott előadást. Radikálisan pa- 
cifista egyházi mozgalom a ,Fellowship of Reconciliation" veze- 
tője Henri Roser párizsi lelkész. A protestáns világszövetség a 
, Protestantischer Weltverband" központja Berlin, magyar tagja a 
magyarországi Országos Bethlen Gábor Szövetség, melynek tagjai 
között unitáriusok is vannak. A többi, szempontunkból kevésbé 
jelentős világmozgalmak adatait az érdeklődő megtalálja prof. dr. 
F. Siegmund Schultze szerkesztésében megjelent Oekumenisches 
Jahrbuch 1934-35. c. munkában, megjelent Zürich 1936-ban. 
Ugyanebben a tanulmánykötetben jelent meg e dolgozat írójának 
az ökuménikus mozgalmak magyarországi vonatkozásait ismertető 
németnyelvű tanulmánya. Továbbá haszonnal forgatható magyar 
nyelven írt munkája Makai Miklós ref, vallástanárnak: ,A gya- 
korlati kereszténység világmozgalma", mely az egész ökuménikus 
mozgalomra megfelelő bibliográfiai tájékoztatást nyújt, melynek 
felsorolását most helykímélés szempontjából mellőzzük. 

E hosszúranyúlt, de szükségszerű bevezető áttekintés után 
foglalkozhatunk csak azokkal a mozgalmakkal, melyeket tanulmá- 
nyunk címében, mint ökuménikus mozgalmakat határoztunk meg. 
Foglalkoznunk kell velük nemcsak azért, mert a mai keresztény 
életnek el nem mellőzhető jelenségei, melyek a keresztény egyhá- 
zak sorsát és jövendőjét ezután következő hosszú évtizedekre ber 
folyásolhatják és meghatározhatják, hanem azért is, mert ezen 
mozgalmaknak legalább vázlatos ismerete nélkül a mai keresztény 
élet nemzetközi síkján nem tudunk tájékozódni. Fontos megje- 
gyeznünk, hogy az előbb érintett megmozdulásokban a protestán- 
tiízmusnak különféle ágai és felekezetei tömörültek egyes célok el- 
érésére, vagy a kérdések megbeszélésére, az ökuménikus mozgal- 
makban a világkereszténységnek két hatalmas ága a görög-keleti 
kereszténység és a protestántizmus jut együttműködéshez s az ál- 
taluk képviselt egyházak számbeli súlyával szemben a római kato- 
licíizmus kisebbségben van. 

A XIX. században protestáns egyházi körökben ifjúsági moz- 
galom indul el, melynek célja az, hogy a városokba szakadt fia- 
talságot az egyház számára biztosítsa, Az angolszász talajon elin- 
dult megmozdulás másutt is visszhangra talál, A mozgalom elin- 

dítója Williams György, aki már a század dereka óta buzgón dol- 
gozik, s arra is jut ideje, hogy mozgalmának eszményeit más or- 
szágokba is átplántálja. Ez a mozgalom, mely nem ismerte a fe- 
lekezetieskedés szükkeblű korlátait, kezdetben különösen az ort- 
hodox protestáns egyházaknál nagy ellenzésre talált, mert öntu- 
datos hitvalló jellegük megsértését látták abban, hogy ugyanazon 
keresztény ifjúsági egyesületben anglikánok, baptisták, presbite- 
riánusok, sőt unitáriusok, katolikusok és görög-keletiek is együtt 
dolgozhassanak, Ez a természetes és első percében ösztönös el- 
lenzés a későbbi ökuménikus mozgalmak megindulása . alkalmá- 
val is, nagyon sok helyen érezhető volt. Az elvetett mag kikelt és 
szép gyümölcsöket termett. 1878-ban megalakult a Worlds Young 
Men Christian Association a városi és falusi dolgozó fiatalság 
14—35 évesek körében tevénykedő keresztény ifjúsági egyesületek 
világszövetsége. Székhelye : Genf, 52 Ouai du Páguis, a Palais Wil- 
son, a régi népszövetségi palota, ahol a legtöbb keresztény. világ- 
mozgalom központi irodája otthonra talált. Nehány évvel később 
ugyanezt a mozgalmat átviszik a leányok közé is, 1894-ben meg- 
alakul a keresztény leányok ifjúsági világszövetsége a Worlds 
Young Women Christian Association, mely hasonló célkitüzések- 
kel dolgozik. Mindkét szervezet a nagy világháború idején s je- 
. lenleg a kinai-japán háborúban a Nemzetközi Vöröskereszt egye- 
sülettel karöltve a sebesültek gondozása és ápolása terén is szép 
munkát végzett. i 
Hasonló mozgalom indult el, hogy az egyetemek és főiskolák 
az egyházi élettől a mult század utolsó tízedeiben anayira eltávo- 
dott fiatalságát visszavezesse Jézus tanításaihoz. Az angol, skan- 
dináv és német egyetemeken alakul ki először ez a mozgalom, 
mely később az amerikai és a missziói területek keresztény egye- 
temein jut el valódi munkaterületéhez. A Worlds Student Christian 
Federation 1895-ben alakul meg s konferenciáival ma már az egész 
világot átszövi. Elnöke a húszadik század kereszténységének egyik 
legjellegzetesebben ökuménikus személyisége dr. Mott János, aki 
a nemzetközi külmissziói szövelségben és a keresztény ifjúsági 
mozgalmakban valóban korszakalkotó példaadó munkát végzett. 
A mozgalom vezetésében a fehérfajú egyetemi diákok mellett a 
színes fajok képviselői is szerephez jutnak, s R. Daries hindú és 
dr. Z. Koo kinai titkárok munkája a kontinens legtöbb országában 
is elismert és méltányolt. Központja 13 rue de Calvin alatt Genf- 
ben van, 

Mindhárom mozgalom gyökeret vert magyar földön. Kezdet- 
ben s talán nem tévedünk, ha azt állítjuk, ha napjainkban is, 
küzdeniök kell az egyes felekezetek hitvallásos ifjúsági munkáival. 
Munkásságukat az evangélikus és református egyházak fiatalsága 
között fejtik ki, s csekély azoknak a száma, akiket a többi feleke- 
zetek köréből érdeklődési körükbe tudtak vonni. A kisebbségi 
sorsba jutott magyar református és evangélikus egyházaknál az 
utódállamokban a magyar mozgalmak munkája teljesen felekezetük 
területére korlátozódott, ami a dolgok természetéből érthető. Az 
együttműködés az államegyházhoz tartozó többségi és kisebbségi 
felekezetekhez tartozó egyházak fiatalsága között az említett három 
mozgalom keretein belül az egyes országokban még szórványos, 
a nemzetközi konferenciákon azonban megfelelő. E téren azonban 
még sok a megoldatlan feladat. 

Az említett három szövetség a XIX. század utolsó negyedé- 
nek szülötte. Azok az akkori fiatalok, akiknek a lelkét az ökumé- 
nicítás eszméje itt megérintette, még egyszer újjászületnek a XX. 
század elején, amikor két hatalmas ökuménikus mozgalom indul 
el, melyben a vezetés azoknak kezében van, akik ökuménikus 
iskoláikat a keresztény ifjusági mozgalmak megalakulása idején 
végezték. Ez a két mozgalom a keresztény élet két nagy és hatal- 
mas kérdésével foglalkozik. A külmissziói munkamezőkön elért 
eredményeket igen gyakran veszélyezteti, s a munka lehetőségét 
károsan befolyásolta az, hogy a különféle, nagyrészt protestáns 
felekezetek misszionáriusai más és más álláspontot foglaltak el a 
keresztény élet kérdéseiben, s felekezeti hovatartózandóságuk, 
nemzetiségük igen nagy mértékben rányomta bélyegét munkássá- 
gukra. A különféle külmissziói egyesületek képviselőit már régen 
foglalkoztatta az a gondolat, hogy szükség volna olyan egyetemes 
külmissziói szövetségre, melynek keretén belül ezeket a kisebb- 
jelentőségű eltéréseket nevelés, hitfelfogás és származásbeli külömb- 
ségeket el lehetne tüntetni, s a nagy pogány tömegek között dol- 
Bozó misszionáriusokat közös nevezőre hozni, Edinburgh-ban 
1910-ben tartott világkonferencia foglalkozik elsőizben érdemlegesen 
ezekkel a kérdésekkel, s ennek a konferenciának az eredménye- 
képen indul meg és szerveződik meg az együttműködés a kül- 
misszionáriusok között, akik most már a pogányok között, nem 
egymás ellen, hanem egymás mellett terjesztik a megváltás evan- 
géliumát. Csodálatos önvallomás és valóban ökuménikus öntudat 

van dr. Mott Jánosnak az edinburghi konferencia bezárása alkal- 
mával mondott alábbi gondolataiban: ,A konferencia meggyőzött 
bennünket, hogy a kereszténység elterjedésének legnagyobb aka- 
dálya mi bennünk van. Különböző fajokból, nemzetekből, feleke- 
zetekból jöttünk össze és megismertük egységünket a Krisztusban". 

A fejlődést a világháború megakasztotla, de annak befejez- 
tével új lendületet nyert. 1921-ben létrejött a Külmissziói Szövet- 
ség nemzetközi tanácsa az International Missionary Council, mely 
sokat dolgozott az elfoglalt német gyarmati területekről az új 
politikai hatalom urai által állampolitikai alapon kiutasított német 
misszionáriusok visszaengedése érdekében. A külmissziói tanács 
két hatalmas konferenciát rendezett az elmúlt időben. Az elsőt 
Jeruzsálemben 1928-ban, az utóbbit, melynek színhelyét a kinai — 
japán háborúskodás miatt a délkinai Hangchowból az indiai 
Madrasba kellett áthelyezniök, az elmúlt 1938 esztendő utolsó 
. hetében. Mindkét kongresszuson a külmissziói egyesületek tény- 
legesen missziói munkamezőkön dolgozó lelkészei, tanítói, tanárai, 
orvosai, ápolói voltak jelen, akik megbeszélték azokat az elméleti 
és gyakorlati kérdéseket, melyek a nagy ázsiai és afrikai pogány- 
misszió munkamezein fordulnak elő. A protestáns külmisszió nem 
egy gyakorlati kérdésben együtt tud dolgozni a katolikus kül- 
missziói szövetséggel is. A görög-keleti egyházak külmissziói te- 
. vékenysége jelentéktelen. Viszont a világháború óta a protestáns 
egyházak, melyek az ökuménikus mozgalmakban együtt dolgoznak 
a görög-keleti egyházakkal, felhagytak a görög-keleti egyházak 
között szórványosan folytatott protestáns misszióval. A protestáns 
külmisszió magyar református ága a mohamedánok között kisér- 
letezik s két görög-keleti államvallású államban előbb Bulgáriában 
jelenleg az olasz fennhatóság alá került Albániában tart fenn 
missziót, az ott lakó mohamedánok körében, de tekintve a munka 
. fiatal voltát, eredményekről nem igen beszélhetünk. Általában a 
világháború óta a pánmohamedán mozgalmak erősödésével a 
mohamedánok közötti keresztény misszió meglehetősen eredmény- 
telen. Az erdélyi református egyház mandzsuriai misszionáriusa 
szép eredménnyel dolgozik. A magyar evangélikusság a finn 
külmissziói egyletek munkájába belekapcsolódva most küldte ki az 
első külmisszionáriust. Nekünk magyar unitáriusoknak az indiai 
hindu unitárius mozgalmak támogatása terén vannak feladataink. 
Balázs Ferenc egykori mészkői lelkésztársunk világkörüli útja 

során a Khasi és Jantia hegyek unitáriusait és a Brahmo Samaj 
mozgalmát is meglátogatta, s beszámoló cikkeiben rámutatott ezen 
a téren reánk váró faladatainkra. Hasonló munkamező a fülöp- 
szigeti független egyház, melyek körében amerikai unitárius misz- 
szionáriusok már dolgoztak. A külmisszió terén végzett munkás- 
ságunkhoz lehet sorolni azt a tényt, hogy teológiai akadémiánkon 
nyert lelkészi kiképzést egy fiatal bulgár lelkész, kinek munkás- 
ságát a megváltozott politikai helyzet teljesen megakasztotta. 

A XX. század világháború előtt elindult másik nagy ökumé- 
nikus mozgalma a , World Alliance for International Friendship 
through the Churches" első konferenciáját 1914-ben Konstanzban 
a világháború kitörése napjaiban tartotta. Ez a mozgalom a béke 
szolgálatába kívánta állítani a keresztény egyház erőit, s a világ- 
háború alatt sokat tett a hadifogolytáborok helyzetének javítása, 
a hadifoglyok levelezésének előmozdítása s végül azok gyors ki- 
cserélése ügyében. Ez a mozgalom minden országban nemzeti 
tanácsokat alkotott, melyek a hivatalos egyházak szervezeti meg- 
kötöttségeinek nyügétől szabadon mozogva élénk és eredményes 
propagandát folytattak a béke és a nemzetközi együttműködés és 
az egyetértés előmozdítása terén. A világháború után a vallási 
kisebbségek nehézségei megoldásában sok jó tanácsot, gyakran 
tényleges segítséget is tudtak nyújtani. A semleges államok pro- 
testáns egyházai — a svájci és a skandináv államok — a háború 
alatt is állandó kapcsolatot tartottak fenn egymással és a had- 
viselő államok protestáns egyházaival, s minden erőfeszítést meg- 


tettek egy gyors béke létrejötte érdekében. A világháború folyama . 


alatt egy kiáltványt szerkesztettek, melyben a békesség ke- 
resztény szellemét hangsúlyozva a mielőbbi béke  helyreállí- 
tására hívták fel a hadviselő államok protestáns egyházi veze- 
tőit. Ezt a kiáltványt a hadviselő államok egyházi vezetői 
közül csak ketten merték aláírni, hogy ezáltal békevágyukról nyil- 
vános bizonyságot tegyenek. Ez a két aláíró Finnország evan- 
gélikus püspöke és Ferencz József a magyarországi unitárius egy- 
ház püspöke volt. A két testvérnemzet lelki vezetője ezekben az 
időkben egyformán gondolkozott. A szövetség megalapítása óta 
elnöke egy angol főnemes Lord Dickinson. A mozgalom anyagi 
alátámasztását az elhunyt amerikai milliárdos Carnegie béke- 
alapítványának a Church Peace Union által rendelkezésre bocsáj- 
tott összegek teszik. A mozgalom jelenlegi főtitkára H. L. Henriod 

. francia svájci lelkész, fiatalságában a svájci W. S. C. F. egyik 
titkára volt. A központi iroda a genfi Palais Wilsonban van 
elhelyezve. 

A nemzetközi jóbarátság egyházak világszövetsége tulajdon- 
képeni munkásságát csak a világháború utáni időben fejtette ki, 
Már 1919-ben konferenciát hív egybe Hágába, s ez az alkalom 
az első, ahol a négy évig egymással háborút viselt államok lel- 
készei testvéri kezet nyújtanak egymásnak. Hatalmas munkát vég- 
zett protestáns síkon a német-francia, a görög-keleti egyházak 
mezején a bolgár-jugoszláv ellentétek kiegyenlítésén. Ez a konfe- 
rencia ad alkalmat arra, hogy a két másik megszületésben levő 
világmozgalom eszméinek hordozói gondolataikat kicseréljék, s 
előkészítő értekezleteiket megtartsák. A húszas évek óta Kopen- 
hágában 1922-ben, Stockholmban 1925-ben, Prágában 1928-ban, 
Cambridgeben 1931-ben, Chamby sur Montreuxben 1935-ben Lar- 
vikban 1938-ban tart konferenciát, de elnöki tanácsa minden esz- 
tendőben ülésezik. Az idei nyáron az első találkozás színhelyén 
Konstanzban tart emlékülést. A legjelentősebb tényező volt nem- 
zeti bizottságain keresztül, mely a protestántizmusnak és a görög- 
keleti egyházaknak egymással való megismerkedését elősegítette. 
Nagyon hamar felismerte, hogy mozgalmának jövendőjét csak 
a legszélesebb egyetemes keretek között biztosíthatja, s állandóan 
négy-öt útazó titkárral látogattatja az egyes országokat. Valóban 
mozgalom, mely nem válik szervezetté és nem esett bele abba a 
hibába, melyet sajnálatosnak kellett elkönyvelnünk a két újabb s 
világháború után megalakult ökuménikus világmozgalom tárgya- 
lásánál, amelyek olyan szűk hitvallási alapra helyezkedtek a 1eg- 
utóbbi időkben, hogy a velük való együttműködés a szabadelvű 
egyházak legnagyobb része számára lehetetlenné vált. Ennek a 
mozgalomnak magyarországi nemzeti tanácsában az unitárius egy- 
ház is helyet foglal, nehány konferenciáján kiküldöttei által is 
képviseltette magát — Józan Miklós püspöki vikárius részt vett a 
kopenhágai és újvidéki, Ferencz József missziói lelkész pedig a 
fanői és chamby sur montreuxi konferenciákon s munkájából a 
jövőben is részt kíván kérni, mert felelőssége tudatában érzi a 
feladatokat, melyek reá itt is várakoznak. Az utódállamok nemzeti 
tanácsaiban a magyar protestáns egyházak még mindig nem ju- 
tottak olyan szerephez, mely jelentőségük alapján megilletné. Ezen 
a helyzeten hinni akarjuk, hogy az idő mielőbb változtaini fog. 

A világháború után két jelentős ökuménikus mozgalom jött 
létre, melyek rövid tíz és egynehány esztendős, de értékes mun- 
kásságuk után, a tavalyi évben megtették az első lépéseket az 
egyesülés felé. Ez a két mozgalom az 1925-ben létrejött s első 
konferenciáját Stockholmban tartott Oecumenical Conference on Life 
and Work s első ülését két évvel későbben Lausanne-ban, 1927-ben 
megtartott Oecumenical Conference on Faith and Order. A stock- 
holmi mozgalom a gyakorlati kereszténység kérdéseivel, az élet és 
munka keresztény eszményeivel foglalkozott első gyűlésében. Ha- 
talmas előkészület előzte meg a kongresszust, melyen az öt világ- 
rész protestáns és görög-keleti egyházai lelki vezéreik útján kép- 
viseltették magukat. A niceai zsinat óta nem volt a kereszténység 
életében olyan jelentős találkozás, mint a stockholmi, A gondolat fel- 
vetője, hordozója és életrekeltője Svédország evangélikus egyházfeje- 
delme, dr. Söderblom Náthán upsalai érsek, akinek az ökuménikus 
mozgalmak történetében kimagasló szerep jutott. Öt hatalmas tárgy- 
körben vitatták meg azokat a gondosan előkészített kérdéseket, 
melyek a gyakorlati kereszténység érdeklődésének homlokterében 
állottak. A kongresszus kiáltvánnyal fordul a világ kereszténységé- 
hez, melyben összegezi tárgyalásainak elért lelki eredményeit. 
Tudunk egymás mellett dolgozni. Érezzük egymás fájdalmát és 
osztozunk egymás öröméből. 

A stockholmi konferencia központi irodát állított föl Genfben, 
mely lassan odavonta maga köré az összes keresztény egység- 
törekvések központi szervezeteit s azokkal állandóan szoros együtt- 
működést fejtett ki. A feladatokat megosztották egymás között. 
Előbb , Stockholm" címen egy folyóiratot adtak ki, később pedig 
Die Kirchen am Werk címen háromnyelvű közleményeket, német, 
angol és francia nyelven, mely nemcsak a Life and Work-moz- 
galom eseményeiről, de az összes többi egyházi világmozgalom 
munkájáról is tájékoztatást ad. Ezt a közös hírszolgálatot még 
jobban kibővítették, amikor Oecumenical Press and Documentation 
Service címen keresztény sajtószolgálatot létesítettek A. von Weymarn i 
vezetése alatt, mely könyomatos formában az egyházi lapóknak, 
de a napilapoknak és nemzetközi hírszolgálati ügynökségeknek is 
közvetíti rövid, gyors és megbízható adatokban a világ protestáns 
és görög-keleti egyházi életének eseményeit. Ez a sajtószolgálat 
igen sokat tett olyan írányban, hogy egyes egyházi vonatkozású —. 
kérdéseket gyorsan a világ közvéleménye elé tudott tárni, Intézetet 

. létesítettek, ugyancsak Genfben, egy német tudós, dr. Hans Schön- 
. feld vezetésével, mely rendszeres feldolgozásban az egyes egyházak 
véleményének meghallgatásával foglalkozik az egyetemes keresz- 
tény élet kérdéseivel. Ez az intézet készítette elő a második nagy 
világkongresszust, melyet 1937-ben, Oxfordban tartottak s mely- 
nek szellemi előkészítésében már jelentős szerepet játszottak dr. 
. H. J. Oldham, a külmissziói tanács és dr. J. Visser f Hooft, a Ke- 
. resztény Diákszövetség munkatársai. Az oxfordi konferencia — mely 
nem tévesztendő össze az unitárius világszövetségnek ugyanezen 
évben ugyanott tartott kongresszusával — a gyakorlati keresztény- 
ség síkján egy lépéssel továbbmenve, az egyház, a nép és az 
állam kérdéseit állította be megbeszéléseinek központjába. Ezek 
a kérdések valóban a jelennek kérdései. Az állami mindenhatóság 
az egyházakat ellenállásra késztette. A harc az egyház és az állam 
között német földön áldatlan helyzetet teremtett s a német pro- 
testántizmus mai két nagy ágának, a német birodalmi egyháznak és 
. a hitvalló egyháznak a képviselői nem . jelentek meg ezen a gyű- 
. lésen. Az előbbit nem hívták meg az utóbbi nélkül s a hitvalió 
egyház tagjait nem engedte az államhatalom. Ez a kongresszus 
elvi határozatot fogad el, hogy megkisérli a lausanne-i mozgalom- 
mal a szerves együttműködést és összeolvadást. 

A , Faith and Order" mozgalom eredete az 1910-ben Edin- 
burgh-ban. tartott konferenciáig vezethető visssza. Már itt megál- 
lapították, hogy a kereszténység hittani és szetrvezésbeli nagy és 
pogányok előtt élesen szembetűnő külömbségei, a külmissziói 
munka legnagyobb akadályai. Ezt a gondolatot az amerikai angli- 
kánok, az episzkopális egyház vezetői tették leginkább magukévá 
s forgatták lelkükben a megvalósulásig. Brent amerikai episzko- 
pális püspök fáradozott legtöbbet az 1927. évi lausanne-i konfe- 
rencia egybehívásán. A konferencián mintegy száz egyház küldötte 
vett részt, akiket a konferencia egyik magyar ismertetője  szemlél- 
tetően három egymástól észrevehetően elkülönülő csoportra oszt : 
a görög-keletiek és ókatolikusok, az anglikánok és a protestánsok. 
Az első jellemzője a ritualizmus, az utolsóké a profétizmus, míg 
az anglikánizmus mind a két jellegzetes vonásból kapcsolja egybe 
hít és szervezetbeli felépítettségét. Az ellentét itt természetesen sok- 
kal nagyobb volt, mint Stockholmban, ahol a keresztény nevelés 
és együttműködés kérdésein könnyű volt közös nevezőre jutni. 
Meg kell keresni azokat a lényeges pontokat, melyekben hittani, 

kérdésekben egyetértenek a keresztény felekezetek. Hiszen a leg- 


több kérdésben az ellentét inkább csak látszólagos, mint tényle- - 


ges. Előítéletektől teljesen mentes jóindulatra van szükség, hogy 
egymás kérdéseit megértsük, s egymáshoz hitbeli és szervezeti kér 
dések felvetése kapcsán közelebb jussunk. A lausannei konferencia 
igen sok embernek a lelkében keserű csalódást okozott, mert rá- 
döbbentek arra, hogy a keresztény egység útja nem könnyű és 
sima út. Kemény bűnbánat, alázat, hibáink beismerése és rengeteg 
szeretet szükséges ahhoz, hogy az egyházak valóban Krisztus pa- 
rancsolatait követve fejthessék ki munkásságukat. A konferenciát 
követően a Faith and Order mozgalom évekig alig hallatott ma- 
gáról. A konferenciai adatközlést emésztgették, s az eredményte- 
lenségért csendesen egymást okolgatták. Brent püspök halála után 
a vezetés kicsúszott az amerikai episzkopiálisok kezéből, s a moz- 
galom akkor született ismét, amikor a rendkívül energikus és hit- 
tani kérdésekben orthodox felfogású dr. William Temple yorki her- 
cegérsek kerül a mozgalom élére, aki a második nagy világkonfe- 
rencia az 1937-ben Edinburgh-ban megtartott , Faith and Oorder" 
Kongresszus szellemi vezére lett. A második kongresszus keveseb- 
bet markolt, s így több eredményt tud felmutatni. Az imaközös- 
ségre és a közös úrvacsorai áldozásokra fektették a fősúlyt, s így 
a távoli jövőnek munkáló célkitűzéseik: az egy akol és egy pász- 
tor eszménye felé, valóban tettek egy lépést. Az egyes egyházakra 
tett hatását ennek a konferenciának ma még felmérni nem lehet. 

Mindkét konferencia a Life and Work Oxfordban és a Faith 
and order Edinghburgban 1937-ben megtartott ülései foglalkoztak 
azzal a kérdéssel, hogy a két mozgalmat hozzák közös nevezőre 
és egyesítsék. Ennek az elgondolásnak a megokolásában nem 
csak az játszott szerepet, hogy a két mozgalom tulajdonképen egy 
síkon dolgozik, mert a gyakorlati kérdéseket sem lehet azoknak 
eszmei megalapozottsága nélkül megoldani. Figyelembe vették azt 
is, hogy a két mozgalom szellemi vezetői többnyire személysze- 
rint is ugyanazok, akik mindkét mozgalomban egyházaik hivata- 
los képviselőiként vesznek részt. Nem kis mértékben támasztotta 
alá ezeket a szempontokat a gyakorlatiasság is. A két konfe- 
rencia határozatot hozott, kiküldött egy bizottságot, mely a lefek- 
tetett alapelvek alapján 1938-ban Utrechtben megtartott ülésében 
lefektette a közös szervezet alapelveit, 

Nehány kritikai gondolatban foglalkozunk ezzel a most léte- 

sülő szervezettel a kereszténység egyetemes tanácsával, amely 
azon a dogmai alapon áll, hogy ami Urunk Jézus Krisztus, Istenünk 
és Megváltónk. Ez a szervezet hangsúlyozzuk, hogy csak létre- 
jövőben van, mert amíg az egyes országok egyházainak felelős 
zsinatai az alapító okmányban lefektetett eszmékhez hozzájárulá- 
sukat adják, jó nehány esztendő fog eltelni. Tény azonban az, 
hogy a Life and Work és a Faith and Order mozgalmak további 
ügyeit a World Council of Churches előkészítő bizottsága látja el, 
melynek vezető titkárai dr. Wisser ?Hooft és William Paton. 

A szigorú dogmatikai alapelv lefektetése után a megalakuló 
szervezetet több kritikai észrevétel érte, Sokan, még orthodox 
oldalon is, felvetették a kérdést, hogy van-e szükség ilyen alap- 
elv alkalmazására, amikor azt az egyes egyházak amúgy is saját 
tanításaink szerint értelmezik, s van-e erre szükség, mert hiszen 
a hozzávaló szigorú ragaszkodás kizárja a szabadelvű keresz- 
ténységet, hogy egyenjogú tagként továbbra is részt vegyen az 
egyetemes kereszténység építése nagy munkájában. S valóban 
lehet-e Isten akarata az, hogy olyan mély szakadékot létesítsen a 
kereszténység különféle egyházai között, hogy azok még a közös 
jó érdekében sem dolgozhassanak együtt. 

A felvetett kérdésekre a túloldal még nem adott feleletet. Az 
egyes egyházak egyelőre saját szempontjaikból vizsgálják a kér- 
dést, s a központi titkárságnak a szabadelvű kereszténység köz- 
ponti szervével lefektetett levelezésében még csak olyan nesze 
semmi fogd meg jól feleletek és értelmezések találhatók. A sza- 
badelvű kereszténységnek egyik fiatal s ökuménikus kérdésekben 
alapos szakértője dr. C. J. Bleeker a holland államegyház lelkésze, 
mozgalmunk egyik titkára foglalkozott legutóbb is két rövid tanul- 
mányában ezekkel a kérdésekkel. Tekintve azonban azt, hogy a 
kérdés még nem érett meg arra, hogy véglegesen döntést mond- 
junk felette, további fejtegetéstől most tartózkodunk. Megállapítjuk 
azonban, hogy az egyházi világtanács csak akkor éri el igazi cél- 
ját, ha a szabadelvű keresztények bentveldi 1938-évi konferenciája 
határozata szerint magába tudja foglalni mindazoknak csoportjait, 
akik keresztényeknek nevezik magukat s kereszténységüket csele- 
kedetekben is gyakorolják. 

Az ökuménikus mozgalmak ismertetése kapcsán ki kell tér- 
nünk a római katolicizmus szerepére is. A stockholmi konferenciára 
Róma urát is meghívták a legudvariasabb . formák között, aki 

azonban a meghívást elútasította a maga és egyháza nevében, de 
igéretet tett, hogy imádkozni fog a konferencia sikeréért. A stock- 
holmi konferenciára azonban a római egyház elküldötte megfi- 
gyelőit, akik észleleteikről barátságos hangon számoltak be. Leg- 
jelentősebb e beszámolók közül egy német jezsuita szerzetes Max 
Pribilla , Um kirchliche Einheit" c. 1926-ban megjelent ismeretes 
tanulmánya. A két év mulva következő lausannei konferenciára a 
nem római kereszténység képviselői nagy várakozással gyűltek 
össze. Ismert tény volt, hogy a római kúria elsősorban külkép- 
viseletei szervei útján nem kis mértékben a most pápává válasz- 
tott, akkor Pacelli biboros államtitkár megbízásából gyakran job- 
ban figyelte a stockholmi konferenciának az egyes országok 
közvéleményére és annak katolikus lakosságára gyakorolt hatását, 
mint telték azt maguk a protestáns egyházak. Valami megmagya- 
rázhatatlan reménység töltötte be a keresztények lelkét, hogy 
valóban nemsokára teljes lesz Krisztus egyházainak a mozgalma 
s előbb vagy utóbb, de számítani lehet Róma egyházainak a 
részvételére is. Végre hivatalosan is hallatja hangját XI. Pius 
pápa, 1928. elején kiadott Mortalium  animos kezdetű pápai 
enciklikájában, melyben az igazi vallási egység ápolásának 
fontosságát fejtegeti. Szól az ökuménikus  mozgalmakról és 
megállapítja, hogy ,közben pedig oly erővel haladt ez a 
vállalkozás előre, hogy sok helyt megnyeri a polgárok he- 
lyeslését, sőt igen sok katolikus lélekben is reményt kelt és csa- 
logatja az ilyen egység létesítésére, mely látszólag megegyezik az 
anyaszentegyház óhajaival . , ." Ridegen és szigorúan állapítja meg, 
az egyetlen lehetséges egység útját és módját, amikor felhívja az 
eltévelyedetteket, hogy térjenek vissza ,az egyetlen üdvözítő római 
egyházba." A római egyház vezetőjének barátságtalanhangú nyi- 
latkozata sok helyen éles ellenkezést váltott ki. A külföldi protes- 
táns körök udvarias, de erélyeshangú nyliatkozataikban mutattak 
reá X/. Pius pápa tévedéseire. A görög-keleti egyházak köreiből is 
sok kiméletlen támadás hangzott el Róma ellen, melyeknek alap- 
hangja az, hogy az őskereszténység ősi szellemét ők és nem a 
római kereszténység képviselői hordozzák. A magyar református 
egyház akkori vezetője dr. Balthazár Dezső prófétai türelmetlen- 
séggel fogalmazza meg nyilatkozatát a református lelkészek évi 
közgyűlésén az alábbiakban : , Közgyűlésünk aggodalommal látja 
a veszélyt, amely a keresztény vallásfelekezetek békességét Róma 

jellemezhetetlenül sértő kijelentései által fenyegeti; megállapítja, 
hogy a római egyház az evangélium diadalának a maga hatalmi 
igényeit kiméletlen dölyffel föléje helyezi s ez a fenyegető veszély 
az evangéliumi egyházakat Krisztus evangéliuma védelmében az 
egységük minél teljesebb kiépítésére sürgeti, de egyúttal Isten 
iránti mélységes hálával szemléli, hogy a reformáció egyházainak 
. egysége világszerte növekedőben van és a nemzeti kapcsolatok 
"által összefűzött egyházak mindenfelé legalább is szövetségeket 
alkotnak . . ." 

Az ökuménikus mozgalmakat, s azoknak kezdettől fogva 
magvát alkotó stockholmi mozgalmat nem kedvetleníti el a római 
kereszténység határozott félreállása. Központi intézetében propa- 
ganda osztályt állít fel a világszerte ismert dr. Keller Adolf pro- 
fesszor vezetése alatt, aki hosszú éveken keresztül beútazva a Vi- 
lágot majdnem minden protestáns egyházi központban és teoló- 
giai főiskolán is előadásokat tart, melyben az ökuménikus gon- 
dolat szolgálatára hívja fel az attól kezdetben még idegenkedő 
egyházakat. A genfi központ munkáinak eredményei közé soroz- 
ható az is, hogy a genfi egyetem teológiai fakultásán tanuló küt- 
földi hallgatókat bevonta az intézet munkájába s érdeklődést ébreszt 
bennük az ökuménicitás gondolata irányában. E sorok írója 1931- 
ben genfi tanulmányútja során dr. Keller és dr. Schönfeld irányi- 
tása alatt ismerkedik meg a mozgalommal, melynek szerény te- 
hetségével azóta is munkása óhajt maradni. Ezt az akkor még 
kezdeti állapotban levő gondolatot építi ki nehány évvel későb- 
ben 1934-ben dr. Keller, amikor a genfi egyetem teológiai fakul- 
tásával karöltve létrehozza az ökuménikus szemináriumot, ezt a 
minden nyáron megtartott háromhetes főiskolai teológiai előadás- 
sorozatot, ahol a világ legnevesebb előadó professzorai és egy- 
házi vezetőemberei 150—200 fiatal lelkész és teológiai hallgató 
előtt tartott teológiai előadásaikban a keresztény egységmozgal- 
mak szellemi, tartalmi és mozgalmi ismertetését adják. Az 1935 
nyarán végighallgatott tanfolyam teológiai továbbképzésem egyik 
legjelentősebb tényezőjét. alkotta. 3 

Az ökuménikus világmozgalmak egyik korán elhunyt har- 
cosa Amundsen dán evangélikus püspök az egyik gyűlésen az 
igazság erejére rádöbbenve, szinte felkiáltásszerű megállapításban 
tör ki, amikor azt mondja, Uraim, Testvéreim, mi olyanok va- 
gyunk, mint a generálisoknak serege, hadsereg, de közkatonák 

nélkül. Valóban el lehetett mondani a húszas évek végefelé is, 
hogy a nagy átfogó ökuménikus mozgalomban tevékenyen részt- 
vevők általános életkora valóban a tábornoki évjárat az ötvenöt- 
hatvan év körül mozgott. A felismert hiányt a mozgalom hama- 
rosan pótolni igyekezett. Nem elégedtek meg azzal, hogy a ke- 
resztény ifjúsági világmozgalmak erős fiatal gárdával rendelkez- 
nek, elhatározták, mert égető szükségét érezték, hogy az egyházi 


egyesületek fiataljait, az ifjúság közötti munka egyházi irányítóit 


odagyűjtik a mozgalom mellé. 1931-ben az Oecumenical Council 
for Life and Work és a World Alliance for International Friend- 
ship through the Churches, közös ifjúsági bizottságot létesített. 
melynek feladatául az ökoménikus gondolatnak az egyházak fiatal- 
sága közötti elterjesztését tette feladatául. Ez a bizottság a leg- 
több országban nemzeti ökuménikus ifjúsági bizottságokat hozott 
létre, melyek a mozgalom eszmei elterjedését elősegítették. A két 
világmozgalom azonban tovább is ment, egy fiatal amerikai lel- 
kész személyében, R. Edwin Espy, önálló titkárt is alkalmazott, 
akinek az itjúság közötti munkát tette feladatául. Az ökuménikus 
konferenciákkal egyidejűleg a harmincas évektől kezdve ifjúsági 
gyűléseket is tartottak s az ifjúsági gyűléseken hozott határoza- 
tokat, melyek nem egy kérdésben erőteljesebben foglaltak állást; 
mint tette azt atyáinak nemzedéke, saját üléseiken is letárgyalták 
és igen gyakran határozattá is emelték. Ennek a munkának ered- 
ményeként kialakult egy fiatalabb nemzedék, mely minden ország- 
ban örömmel és lelkesedéssel pártolta és adottságainak korlátai 
között segítette elő az ökuménicitás gondolatát. Szüksége mutat- 
kozott annak is, hogy ezt a fiatal szervezetet kapcsolatba hozzák 
és együttműködésre késztessék azokkal a már meglévő keresztény 
ifjúsági világszervezetekkel, valamint a Faith and Order és a Kül- 
missziói Szövetség fiatalabb nemzedékével. Ugyanekkor vetődött 
fel az a valóban hatalmas gondolat, hogy a világ ökuüuménikus 
szellemben gondolkozó fiataljait össze kell hozni egy hatalmas 
világkongresszusra, hogy ott a 18—35 évesek nemzedéke mondja 
meg nyiltan és őszintén, hogy Jézus tanításai és eszméi nyomdo- 
kában hogyan látja és képzeli el a valóban együttműködő, egy- 
másért dolgozó ökuménikus kereszténység jövendő sorsát. Ezt a 
hatalmas világkonferenciát, melyre a világ protestáns és görög-keleti 
fiatalsága részéről megfelelő erőbeli csoportosítások alapján 1500 
fiatal nyert meghívást, az idei esztendő nyarán a hollandiai Amster- 

damban julius hó 24—augusztas 3. napjain tartották meg. 
Ennek a maga nemében eddig egyedülálló keresztény ifjúsági 
világkonferenciának a gondját és az előkészítését az Oecumenical 
Youth Commission végezte s ebben a bizottságban helyet foglaltak 
a fentebb részletesen ismertetett és jelen tanulmányunkban, mint 
ökuménikus mozgalmakat tárgyalt világszervek ifjúsági ágazatának 
képviselői. A magyarországi unitárius egyház ifjúsága a magyar 
bizottságon keresztül két helyre nyert meghívást, az egyik kikül- 
döltet az egyház központja, a másikat az ifjúság szervezete vá- 
lasztotta ki. Értesülésünk szerint az erdélyi unitárius egyház fiatal- 
ságát is meghívták a világtalálkozóra és P. C. Toureille francia 
lelkész, a mozgalom kelet- és középeurópai szárnyának utazó- 
titkára felkereste az erdélyi protestáns egyházakat, hogy velük 
az ökuménikus ifjúsági világkonferenciára kiküldendő képvise- 
lők kérdését véglegesen megbeszélje és rendezze. Az /nternational 
Religius Fellowship, az unitárus ifjúsági világszövetség, az amster- 
dami konferenciát megelőzően Utrechtben kétnapos ismerkedési 
megbeszélésre gyűjtötte egybe mindazokat, akik ezen a konferencián 
unitárius és szabadelvű keresztény egyházak fiatalságának képvi- 
seletében vesznek részt. Ennek az előzetes megbeszélésnek a célja 
a közös állásfog lalásunk megbeszélése az ökuménikus  moz- 
galmak ma nagyon is vajudó és itt-ott eredeti hívatásától eltérni 
akaró kérdéseiben. 

E fejtegetésekben azonban nem akarunk a jövendő elé vágni. 
Az idő pár esztendő múlva meg fogja mutatni, hogy a létrehozott 
, World Council of Churches" életképes e és vatóban ökuménikus- 
nak : egyetemesnek nevezhető, ha működési alapjául olyan szük 
. teológiai formulát választott, melyet lelkiismeretükre való hallga- 
tással a világ keresztény egyházainak mindenike nem tudott alá- 
írni. Mi unitáriusok azt az álláspontot foglaljuk el ebben a kér- 
désben, aminek az oxfordi 1937-ben tartott unitárius világkon- 
gresszuson dr. Frederick M. Elliot, az amerikai unitárius sSzövet- 
ség elnöke adott kifejezést előadásáben, hogy nem zárjuk ki ma- 
gunkat a keresztény közösségből, s annak érdekében s azzal együtt- 
munkálkodunk mindaddig, amíg arra módunk és lehetőségünk 
van. Végezni akarjuk ezt az ökuménikus mozgalmak egykori nagy- 
nevű vezére dr. Söderblom Náthán svéd upsalai érsek szellemé- 
ben, aki megállapította, hogy a szolgálat egybekapcsol, de a dog- 
mák díszharmoniához vezetnek. Ebben a szellemben hiszünk annak 
igazságában, hogy az ökuménikus mozgalmak isteni parancsot tel- 
jesítve dolgoznak, és fáradoznak annak a jézusi evangéliumi esz- 
ménynek megvalósításán, ,, ...ut omnes unum sint..,." (János 
ev. XVIII. 21.). Ferencz József, 

(III. befejező közlemény.) 


Nem célom e munkájának ismertetése, de nem tehetem, hogy 
bevezető soraiból ne ídézzek egy nehányat, melyek fényesen be- 
világítanak hálás lelke érzéseibe: , Azt a helyet tehát, — így kezdi 
— melyet dédapáink közel 200 év előtt könnyeikkel avattak a 
múzsák templomává s előbb vesszőből önkezükkel font szobákkal, 
majd nagy buzgósággal és még nagyobb áldozattal a kor követel- 
ményeinek megfelelőbb épülettel is elláttak: e tanév végével vég- 
kép elhagyjuk. Ahol szinte 200 évig szőtte egyházunk ifjúsága 
boldogan a maga ábrándképeit s rótta ideálja nevét a nagyapák 
hasonló hagyományai mellé a falakra és padokba, oda ez év 
őszén a gondokkal terhes élet fog beköltözni. Ha még idegen is- 
merősöktől is bucsút veszünk, midőn elválunk, mennyivel inkább 
kell ezt tennünk azzal az intézettel, melyhez oly hosszú idő édes 
és keserű emlékei fűzték egyházunk minden tagját, melynek fenn- 
tartásáért, virágzásáért szegény és gazdag erejét meghaladó áldo- 
zatot hozott s századokon át szemefényének tekinti. Midőn elvo- 
nul szemeink előtt a nemzeti és egyházi kultúrális célokért küz- 
dött jóltevők és szellemi munkások hosszú fényes sora, elfojthat- 
juk-e keblünkben a legforróbb hála és kegyelet sugallatát? És e 
sugallatot lehetne-e méltóbban kifejeznünk, mintha intézetünk tör- 
ténetét, bár rövid vázlatban, a mai nemzedék előtt felmutatjuk ?" 
A jóltevőkről szóló fejezetet így kezdi: ,Ha a jóltevőket név és 
adományok mennyisége szerint elő akarnók számlálni, köteteket 
írhatnánk tele". És így végzi: ,A jóltevők sorsát fejedelem kezdte 
meg. hadd zárja be is fejedelem. Mert az áldozathozatal tekinte- 
tében Berde Mózsa valóban annak nevezhető ... Valamint a mult 
század elején Suki László, úgy most Berde tette képessé az egy- 
házat, hogy a kolozsvári kollégiumot a kor kívánalmainak meg- 
felelően felépítse és sok más szükségeit fedezhesse," 

És így végzi: ,A régi épületet újjal, az egykori kunyhót fé- 
nyes palotával cseréljük fel. Átköltözik-e az új otthonba az elő- 
döktől ápolt szellem, mely a felekezeti érdeket mindig egyeztetni 
tudta a hazafias érdekkel, a haladó kort a természetes fejlődés 
törvényével ? Nemcsak tanítani, de nevelni is fog-e az új intézet 
annyi hálás tanítványt, buzgó és áldozatkész tanárt, lelkes és 
munkaszerető hazafit, mint a régiek. E kérdésre a feleletet a jövő 
fogja megadni". i 

És végül emlékezzünk meg röviden Berde Mózsa életrajzá- 
ról (Kiadta az unitárius egyház. Budapest, 1901). Az egész mun- 
kán meglátszik, hogy előszeretettel foglalkozott az életrajz meg- 
írásával. Lehetőleg minden adatot összegyűjtött és szeretettel raj- 
zolja Berde Mózsa hosszú és változatos pályáját. Valami finom 
tapintat és kímélet vezeti akkor, mikor hőse utolsó éveire, agg- 
kori gyöngeségére s betegségére vonatkozó adatokat a függelékbe 
helyezi. A munka legszebb lapjai azok, melyeken azt írja meg a 
szerző, hogy mikor, milyen bepillantást vethetett Berde lelkébe. 
1892. év egyik téli reggelén Benczédi irományai rendezésével ta- 
lálta Berdét. Elébe állott s ezeket mondotta: , Egész életemben, 
úgy szólva gyermekkorom óta, egy szent célért küzdöttem, sok- 
szor gúny és nevetség tárgya voltam, rongyosan jártam, magam- 
tól minden élvezetet megvontam, csakhogy az elémbe fűzött nagy 
célt megközelítsem ; meg akartam mutatni, hogy szegény legény 
is hasznára lehet a társadalomnak, az emberiségnek, nemzetének 
erős akarattal . . . Különösen egyet sohase feledjenek : amely gazda 
háztartását nem jövedelméhez mérsékelten rendezi be, az ideig- 
óráig vergődhetik, de a vége bukás lesz". És az író mélyen meg- 
rendülve teszi hozzá e refleksziókat : , Lehet képzelni, minő ér- 
zelmekkel hallgattam e kínyilatkoztatásokat. Megvallom, könnyeim 
megeredtek. Íme egy ember, aki végig futja egy hosszú élet ter- 
hes küzdelmeit; tudja, érzi, minden nap tapasztalja az emberek 
méltatlan bánásmódját s mindez nem téríti el kitűzött céljától, 
nem oltja ki lelkében az emberszeretet lángját, hanem nyitott sírja 
előtt állva, mint egy megváltó kiált fel: Uram, bocsásd meg ne- 
kik, mert nem tudják, mit cselekednek". Berdét úgy állítja elénk, 
hogy nemcsak vagyonával volt jöltevőnk, hanem tanító mesterünk 
egész életével a kitartó munkásságban, a kevéssel való megelé- 
gedésben és a nemes célokért való lelkesedésben. Benczédi veze- 
tése mellett megtanuljuk tőle becsülni a vagyont, nem önmagáért, 

hanem a közjóért. Akik ismerték s élete utolsó éveiben figyelem- 
mel kísérték dolgait, úgy látták, mintha az auri sacra fames dé- 
moni erővel szállta volna meg a lelkét. Gyanúsították, nevették, 
gúnyolták, elítélték. Mit bánta ő ? Szilárd lélekkel átgázolva min- 
den akadályon, ügyet sem vetve a gúnyolókra, ment egyenesen 
célja felé. A célt elérte, de az eredmény fénye homályba borította 
agyát. 

Irodalmi munkásságáról szólva megemlékezünk azokról a 
közlésekről, melyek a Keresztény Magvető hasábjain jelentek meg 
s értékes adatokat szolgáltatnak egyházunk még mindig hiányzó 


történetének megírásához. 

Benczédi elbucsúzott a régi kollégiumtól, az új kollégium 
építése folyamán mint pénztárnok szorgalmasan résztvett az épít- 
tető bizottság ülésein, gondoskodott az építéshez szükséges költ- 
ségek előteremtéséről. Résztvett az új kollégium megnyítási ünne- 
pén s első évi tanítási és nevelői munkájában. Az igazgatóság 
1902. szept. 15. ülésén egészen váratlanul szót kért, hogy elbu- 
csúzhassék. Az igazgató válaszolva bucsúszavaira jelezte, hogy a 
tanári kar ünnepélyes keretben akarja méltatni 36 évi buzgó és 
lelkiismeretes munkásságát. Erre így felelt: , Az ily kis embernek 
nincs miért ünnepelnie, mert érdeme nincs, csak kötelessége. Kö- 
telességemet teljesítettem, tehát érdemet nem szereztem. Nincs te- 
hát helye az ünnepeltetésnek". Hiába volt minden kérés, szilárdan 
megmaradt elhatározása mellett. Sőt kijelentette, hogy a tisztele- 
tére rendezendő bucsúestélyen nem fog megjelenni. Méltányoltuk 
elhatározását s lemondtunk az ünnepélyes elbucsúzás gondolatáról, 

Ezzel visszavonult, de nem a jól megérdemelt nyugalomba, 
hanem pénztárnoki állásába, hogy híven őrködjék a szegényes 
pénztáron s az egész krajcárból bár felet tartson vissza ezutánra. 
Mikor dolga megengedte, néha-néha megjelent az igazgatóság 
gyűlésén, mi tisztelettel vettük körül s figyelemmel hallgattuk in- 
téseit s jó tanácsait. A hátralevő 4 év alatt egyszer súlyos beteg 
volt s egy főtanácsi ebéden hosszú visszaemlékezést tett pályá- 
jára. Talán rosszát érezte, mert 1906 dec. 13-án hirtelen és vá- 
ratlanul elhunyt. Az E. K. Tanács az elhunyt érdemeit jegyző- 
könyvében is megörökítette, az egyház halottjának nyilvánította, 
külön gyászjelentést adott ki s az igazgatóság javaslatára a kollé- 
gium előcsarnokában állíttatta fel a ravatalt. Azután Péterfi Dénes 

beszéde és imája után e sorok írója bucsúzolt a kollégium nevé- 


. ben. ,Az én bucsúm nem síránkozás, — mondotta — hanem 


tanuságtétel melletted, a te gyönyörű szép életed, kristálytiszta 
jellemed mellett". A temetőben a nyított sírnál az E. K. Tanács 
nevébenBoros dékán bucsúztatta az egyház nagy halottját és 
végül Józan esperes a volt tanítványok nevében, kiknek nemcsak 
tanára, édesatyja, de jóbarátja is volt Benczédi Gergely". Az 1907. 
évi csókfalvi zsinaton az E. K. Tanács jelentésében kiemeli lelki- 
ismeretes hűségét és becsületességét s puritán jellemét, aki min- 
den téren, ahova egyházunk érdeke hívta, állította, igaz, lelkes 
buzgóságú munkás volt. A püspök évi jelentésében így emlék- 


.szik meg róla: , Mindjárt a mult évi Főtanács után elvesztettük 


Benczédi Gergelyt, ezt a munkás, jellemes, minta embert, aki évek 
hosszú során át, mint főgimnáziumi tanár, egy ideig igazgató, majd 
egyházi pénztárnok, levéltárkezelő, egyházunk törlénetére  vonat- 
kozó okmányok és adatok legalaposabb ismerője és azoknak fel- 
dolgozásában fáradtságot nem ismerő író, oly elévülhetetlen érde- 
meket szerzett magának, amelyek őt életében mindnyájunk előtt a 
legnagyobb tisztelet tárgyává tették s emlékét velünk együtt az 
utókor is kegyelettel fogja megőrizni". 

Hogy ítélte meg Benczédi kartársait, felebbvalóit és tanár- 


. társait. Kriza — szerinte — egyike volt a legunalmasabb  szóno- 


koknak, hosszú beszédeket mondott, de siket hangja miatt nem hal- 
lottak belőle semmit s gesztikulációja is , dísztelen" volt, mert a 
jobb öklét a füléhez emelve folytonosan rázta s fenyegetőzött. Püs- 
pöki vizsgálatot nem tartott, a hatáskörébe eső jegyzőkönyveket 
nem vezette, egyházi téren életének semmi nyoma se marad. Igen 
riika, becsületes; derék ember, de véghetetlen gyenge erélytelen 
püspök volt, aki a gyűléseken sokszor azt sem tudta, hogy miről 
foly a tanácskozás. Kitűnő eszű, sok nyelvet tud, széleskörű is- 
meretekkel rendelkezik s mindenkit elbűvöl, aki vele társalgott. 
Szép írói talentuma és a székely Vadrózsák gyűjtése halhatatlan 
érdeme. Nagy Lajost hanyag és lelkiismeretlen tanárnak tartotta, 
kinek a tanítványai előtt semmi tekintélye nem volt. Berde Áront 
szintén, aki még leckére is alig járt, és soha semmi kísérletet nem 
mutatott, csak a bicskával, újjával és ironjával. Mindig Szucság- 
ban volt a birtokán. Iskolánkra valóságos áldás volt, hogy a jog- 
akadémiára ment. , A hanyag lelkiismeretlenség minden pályán 
hiba, de a tanári pályán a legnagyobb bűn." Nem rokonszenve- 

zett Jakab Elekkel sem, kinek szenvedélyes, agitatorikus lelkisége 
távol állott az ő puritán valójától s mikor úgy volt, hogy iskolai 
felügyelői gondnoknak választják, lemondott az igazgatóságról. 
Hogy az elmaradt, ő is visszavette lemondását. Igen meleg barát- 
ság fűzte Uzonihoz. , Talán két barát jobban nem egyezett, mint 
mi ketten." Papi beköszöntő beszédjétől el van ragadtatva. Mikor 
főbe lőtte magát, hosszú síránkozásban önti ki fájdalmát: Igaz 
barátot, nem, jó testvért vesztettem benned... Miért szomorítál 
meg oly borzasztólag engemet s oly sokakat, kik igazi benső ba- 
rátsággal, szeretettel csüngöttünk rajtad, becsültünk szép lelkedért, 
jellemedért, kitűnő tehetségeidért, szorgalmadért és ritka becsüle- 
tességedért." Ugyanilyen meleg barátsággal viseltetett dr. Bartók 
Istvánhoz. , Régi igaz hű barátom, házi orvosom, ki előtt nem volt 
titkom s neki sem előttem, aki családomhoz is soha meg nem há- 
lálható őszinte jóindulattal, részvéttel volt irántam." 1889.-ben be- 
következett halálakor temetése, hagyományai ügyében intézkedett. 
Nem tudom megérteni és megmagyarázni Ferencz Józsefhez való 
viszonyát. Mindaketten tisztelik eegymást, kölcsönösen elismerik 
egymás jótulajdotnságait, de sehogysem tudnak összemelegedni 
egymással. Benczédi bizonyos ideig náluk kosztozik, jegyesét Fe- 
rencz József kéri meg számára, ő adja össze őket. Ahányszor al- 
kalma nyílik, mindannyiszor feljegyzi, hogy Ferencz József megint 
remekül beszélt. Lakodalmán , remek beszédet mondott, mint min- 
dig." Uzoni temetésén ,igen szép könyörgést mondott". Első éves 
diák korában Széchenyi halotti istentiszteletén ő prédikált, , az ifjú- 
ság és hívek igen kedvenc szónoka". 1868 nyarán feljegyzi: ,Az 
abrudbányai hívek elragadtatással beszélnek templomszentelő be- 
szédjéről". Bánffy Miklósné temetésén Pesten ,remek beszédjét 
fényes arisztokrata publikum hallgatta." Mindezek után meg az 
történik, hogy a püspökválasztáskor ellene foglal állást, megvá- 
lasztása után egy évig a konzisztorium felé sem néz. Az egyház- 
szervezési törvény megalkotásánál, amelyet a püspök minden mó- 
don sürgetett és erőltetett, teljesen közönyösen, sőt szinte ellen- 
szenvesen viselkedett. Igaz, hogy a püspök sem szívesen vette 
1881-ben pénztárnokká való választását, az egyházszervezeti tör- 
vénnyel szemben való magatartását pedig azzal magyarázza, hogy 
minden reform ellensége, aki nem tudja felismerni az új idők kö- 
vetelményeit. De ennek ellenére feljegyzi, hogy nagyrabecsüli mun - 
kásságát és buzgóságát. Mikor pedig haláláról értesül, ezt jegyzi 

. fel naplójába : , Halála amily váratlan volt, ép oly nagy és súlyos 
veszteség családja mellett egyházunkra nézve is... Mint tanár 
már nyugalmazva volt, itt tehát helye már nem maradt üresen. 
De mint pénztárnok nehezen lesz pótolható. Engem hozzá kez- 
dettől fogva a legmelegebb barátság fűzött. E barátságot ugyan 
koronként meglazították a viszonyok, amennyiben épen az egy- 
ház érdekében kifejtett munkásságunk néha szembe állított egy- 
mással, illetőleg nézeteink eltértek egymástól. Ezért lehet, hogy e 
naplójegyzetekben is egyszer-másszor élesebben emlékeztem meg 
róla. De ez is csak annak a meleg baráti érzésnek volt kifolyása, 
melyet hogy koronként hülni éreztem benne, fájdalmat okozott 
nekem. Máskülönben sohasem szüntem meg őt tisztelni és nagyra- 
becsülni egyházunk iránti lankadatlan buzgalmáért. Valamint ő 
sem tagadta meg ezt tőlem soha. Az utóbbi időben pedig épen 
kiváló jeleit adta ennek lépten-nyomon. Közelebbről betegségem is 
nagyban aggasztotta. Többször meglátogatott. S íme én Isten jó- 
voltából felgyógyultam. Ő pedig mindnyájunk őszinte fájdalmára 
elhalt. Én betegségében, amely különben is rövid ideig tartott s 
" nem is volt veszélyesnek jelezve, meg nem látogathattam, sőt el- 
temetésében sem vehettem részt, ami kétszeres fájdalmat okozott. 
Mert ha egészséges vagyok, koporsójánál nem engedtem volna 
másnak a lelkészi szolgálatot. Így csak e sorokban tehettem le 
arra a kegyeletes érzés, az elismerés és nagyrabecsűlés koszorú- 
ját. Adjon Isten egyházunknak sok hozzá hasonló, tisztakezű, erős 
jellemű, hitbuzgó egyháztagot s különösen tisztviselőt. Neki pedig 
adjon csendes nyugalmat!" 

Ezek után pedig próbáljuk meg szellemi alkata, erkölcsi Szer 
mélyisége tényezőit és vonásait összeállítani, Szellemiségének egyik 
kidomborodó vonása a természettudományok emlőjén át szívott 
racionalizmus. Még Londonban értesült arról, hogy a Főtanács 
kolozsvári másodpapnak választotta. Indulatosan veti papirra : ,Ő 
erre sohasem kötelezte magát, erre neki kedve, hajlama nem volt, 
Készebb lennék meghalni, mintsem esőért s beteg emberért kö- 
nyörögjek . . . A természetnek örök törvényei vannak, melyek a mi 
sopánkodásainkra meg nem változnak, hanem nekünk kötelessé- 
günk ezen törvényeket kikutatni s magunkat hozzájuk alkalmazni". 
Logikus fő, aki ingadozás és tétovázás nélkül halad az oknyomoe 
zás egyenes láncán s nem döbbenti vissza semmi a következméc 
nyek levonásától. Szereti a rövid, világos beszédet s mint tanát 

ilyen feleleteket vár tanítványaitól is. Inkább mellőzi az elméletek 
és feltevések tekervényes és zegzúgos útjait, csakhogy tanítványai 
lelkében zavart és homályosságot ne keltsen. Előadásai rövidek, 
tömörek, egyszerűségre és világosságra törekvők. Tettei, szavai, 
kijelentései példák a tanuló előtt; mert kötelességeit híven, fárad- 
hatatlanul és minden körülmények között teljesíti. A szabadság- 
harc és az önkényuralom letünte után az alkotmányos élet deren- 
gése elején valami letárgikus várakozás ültemeg a lelkeket, amely 
sült galamb képében mindent mástól, kívülről várt. Szerinte jaj an- 
nak a nemzetnek, amely önbízalmát elveszti. Az önbízalom, a sa- 
ját magunkból kifejthető erő az, ami századok keservein és szen- 
vedésein keresztül megtartott. Századokon át olyanok voltunk, mint 
azok a légnemű testek, amelyeknek feszítő, ellenálló ereje annál 
nagyobb, minél súlyosabb a reájuk nehezedő nyomás, Ezt a szel- 
lemet kell óvnunk, ápolnunk és megtartanunk ezután is. Hírdeti a 
történelmi hagyományok erejét, mert az a meggyőződése, hogy 
nem jelen és jövő az, amely nem a multon épül fel. Tehát kon- 
zervativ, de a szó jó értelmében. Nem kap meggondolatlanul min- 
den után csak azért, mert új, de ha valaminek értékéről meggyő- 
ződött, elfogadja s valósításáért lelkiismeretes buzgósággal műkö- 
dik. Ebből a szellemi sajátságból ered az, hogy minden ízében 
önálló. Innen magyarázható talán az az érthetetlennek látszó vi- 
szony is, mely közte s Ferencz József között fennállott. Peéterfi 
Dénes így fejezi ki ezt (K. M. 1906. 347. I.): ,Az egyház politi- 
kájára, ahol csak lehetett, befolyást igyekezett gyakorolni ; lehet, 
hogy sokszor oly módon, melyet státusrezon nem okvetlenül igé- 
nyelt; de azt el kell ismerni, hogy törekvéseinek célja az egyház . 
anyagi emelése volt". Nem ment a tömeg után még akkor sem, 
ha a nyáj a főpásztor intéseit követte, ha a kitűzött cél és a vá- 
lasztott eszközök nem találkoztak az ő helyeslésével. Hű és ra- 
gaszkodó egyházához és iskoláihoz : minden tettét és lépését, még 
a levéltár sötét zúgaiban a nyugalomtól elvont időben végzett ku- 
tatásait is a hála mélyen a szivében élő érzelme vezeti. Mikor a 
kolozsmonostori gazdasági tanintézetet felállították, a kormánybiz- 
tos a vegytani tanszéket felajánlotta neki, , Megköszönve  sziveg- 
ségét, kijelentettem, hogy engem nem csak kötelezvény, de mély 
hála is köt az unitárius státushoz, mely engemet a maga költsé- 
gén neveltetett ; háládatlan tehát annál kevésbé leszek, mert nincs 
senki, aki helyemet elfoglalhatná..., Itt maradtam s maig sem 

sem bántam meg". Nagy György külföldi akadémita hitehagyásá- 
ról így nyílatkozik P. Horváth Ferencről tartott emlékbeszédében : 
,A mult század egész lefolyása alatt ez volt közöttünk az egyet- 
len háládatlan ember, aki az apostataságnál is inkább megbélye- 


 gezte magát hitsorsosai előtt azzal, hogy amidőn P.-Horváth  Fe- 


renc felszólította; hogy a reátett költségeket térítse. meg, a legga- 
zabb fenyegetésekkel válaszolt s ezeket valóban beis váltotta any- 
nyiban, hogy az abrudbányai unitárius templom erőszakos elvéte- 
lében egyik fő-fő munkás volt". Lelki alkatának egyik kiemelkedő 
vonása a takarékosság. Pénztárnoki működését bevezető soraim, 
Berde életrajzában saját magáról olvasható leleplezésszerű ítélet, 
apósa működését jellemző feljegyzései, tanulói pályáján saját maga 
erején boldogulása s egész pénztárnoki működése annyira kieme- 
lik e szellemi vonását, hogy felesleges ezzel bővebben foglalkoz- 
nom. Puritán módon egyszerű a tanári pódiumon, a társadalmi 
érintkezésben. Kerüli a nyilvános szereplést és ünnepeltetést. Tiszta 
jelleme, egyenesvonalú, következetes cselekvésmódja, megközelít- 
hetetlen becsületessége mondatja velem ! : , Lelkiismeretes, hű őre 
a rábízottaknak, aki előtt a köz érdeke érinthetetlen szentség, 
melytől távol kell állania az önzésnek és magánérdeknek. Ha a 
megközelíthetetlen becsületességet mintáznom kellene, róla venném 
a vonásokat. Esküt lehet rá tenni, hogy egy fillér sem vész el 
keze alatt s nem megy más helyre, mint ahová kellö 
Dr. Gál Kelemen. 


1 A kolozsvári unitárius kollégium története, II. 497. 

2. Pap Mózes főjegyző. 
(1830—1914.) 
: Élettörténetemet csak magam ismerem 
s az nagyon szomorú.c 
Ifjúsága. (II-ik közlemény.) 

A kolozsvári unitárius főiskola tanári anyakönyvének 137—140 
lapjain Pap Mózes 1903-ban megírta saját kezével 4 oldalon éle- 
tének legfontosabb eseményeit. Ő maga arra hivatkozik, hogy 
gyenge egészségi állapota miatt életének csak a nevezetesebb 
adatait írhatja le, pedig nem az irányította a bizonyára felkérésre 
papirra vetett életrajzvázlat összeállításában, hanem az a súlyos 
mondat, amellyel a nevezetesebb adatok feljegyzését befejezi; 
, Élettörténetemet csak magam ismerem s az nagyon szomorú", 


Ez a mondat nagyon sokat jelent és kifejezi egy keserves csaló-. 


dáson átment léleknek szomorú állapotát, amely még a késő öreg 
. korban is hatékonyan tart, aminek igazolásához nem kell tanuságul 
hívnom senkit, nem kell forrásokat emlegetnünk, mert kétségbe- 
vonhatatlan bizonyítékom Pap Mózesnek e sorok alatt levő saját- 
kezű aláírása. Az egész életrajzvázlat tűrhető, s mondhatni korá- 
hoz mérten határozott, jellegzetes írással van az anyakönyvbe 
iktatva, de az utolsó mondat után : , Élettörténetemet csak magam 
ismerem s az nagyon szomorú", , Torda 1903. Dec. 3 Pap Mózes" 
már olyan remegő, reszkető kézzel van oda írva, amely feldúlt 
lelki állapotra mutat s amelyből kétségtelenül megállapítható a 
kellemetlen emlékek felújulása. 

Lexikonban hiába keresnők, hogy mikor született, mert nem 
találnók meg, de feljegyezte ő maga, hogy Szentmihályon született 
1830-ban, hogy melyik napon, az nincs bejegyezve, de megvan 
az, hogy október 11-én keresztelték. Édes apja az előbbiekben 
ismertetett benczédi Pap Sámuel volt, édes anyja szentmihályi 
Bálint Mária. E házasságból öt gyermek született, kettő korán 
elhalt, Életben maradt fiai : Sándor, Áron és a legkisebb volt Mózesi 

; Pap Mózes elemi tanulmányait a szentmihályi unitárius isko- 
lában kezdte, amelynek akkor Fekete István volt a vezetője s amely 
abban az időben a legjobb unitárius iskoláink közé tartozott, ahol 
latin nyelvet is tanítottak. Már mint elemi iskolai tanuló meg- 
kezdte az élet kálváriáját járni. A benczédi Cserésben (Pap-fiúk 
cserése), amelyet azóta teljesen kipusztítottak, felszántottak és búza- 
termő földdé alakítottak át, egy fáról olyan szerencsétlenül esett 
le, hogy jobb kezét és jobb lábát eltörte. A székely ezermesterek 
között mindig orvos is akadt s egy ilyen falusi székely ember a 
kis Mózes kezében és lábában a csontokat összeillesztve zsindelyek 
közé tette és hat hétig nem oldotta ki. Mikor már jobbacskán 
lett, akkor nagyapja, Pap Zsigmond, egy mankót csinált neki s 
rövid ideig azt használta, de a csont összeforrása olyan tökéletes 
volt, mintha műtő-asztalon illesztette volna össze azokat valami 
kiváló sebész és soha életében azután semmi fájdalmat nem érzett, 
sem a kezén, sem a lábában, még az öregkor reumás . idejében 
sem. A karácsonyi ünnepekre már egészen jól járkált Mózesünk s 
kedveskedésül költőilelkületű édesapja versben énekelte meg a 
szomorú eseményt, melynek kezdő sorai ezek voltak : 
nAz őszi napokon egy fára felhágtam, 
Akaratom ellen, artól le is szálltam". 

Szentmihályról a székelykeresztúri unitárius gimnáziumba 
ment, ahol annyi jelesünk kezdte középiskolai tanulmányait. 
. Koronka József volt ebben az időben Keresztúron az igazgató, 
tanítói pedig Sebestyén József és Bedő Dániel voltak. Szülői, amint 
láttuk, vagyonosok voltak s privát tanítót is fogadtak a fiúknak, 

Szinte érthetetlen, de Székelykeresztúrról 1842-ben Torocz- 
kóra ment Pap Mózes ! talán azért, mert ebben az időben Sebess 
Pál fáradhatatlan. munkássága következtében a toroczkói iskoláknak 
nagyon jó hírneve volt, azonkívül Sebess Pál a családnak jó 
barátja s az is döntő szerepet játszhatott ebben a kérdésben, hogy 
Pap Sámuel nagyon takarékos volt, Toroczkón pedig úgy szólván 
semmibe sem került a székely fiúk taníttatása. "Toroczkón három 
évig tanult Pap Mózes, hol utóbb Győrfi József tanította. Az 
utolsó évében Toroczkón nagy beteg lett, de a gondos ápolás 
újra lábra állította. Pap Sámuel, fia körültekintő gyógykezeléséért, 


1 A toroczkói unitárius iskola matriculájában a 126. lapon 1842. szept. 
8-án bejegyezve: Pap Mózes Etym, de Sz.-Mihály: Alumnus. 

nyilvánosan fejezte ki köszönetét, amit szószerint közlünk, mert 
megérdemlik ezt a nemeslelkű, jó toroczkóiak : 
Nyilvános köszönet. Toroczkó nemeskeblű polgárai már két 


század óta áldozván a népnevelésre, jelenleg is nemcsak célszerű j 


fiú- és leány oskolát tartanak keblekben, sőt ezenkívül, vallásos 
rokonszenvből, évenként, mintegy húsz székely szegénysorsú ifjú- 
nak is, derék oskolájukban tanulhatás végett szállásról és élelmé- 
ről gondoskodnak. Nekem is a többek közt szerencsém vala a 
toroczkói emberszerető polgárok ingyen kegyéből fiamat már három 
év óta azon iskolába taníttatni s midőn kedves fiam egy veszélyes 
ragadó nyavalya miatt, szülői kezektől távol, ápolók nélkül szű- 
kölködni véli magát, nem késék a nemeskeblű előljáróság rögtön 
gyógyításáról rendelkezni s midőn, azon kérdés fordult volna elő: 
ki fizet érette ? Az éltesebb Tanácsos : jót állok én érette, az elnök 
pd.: közköltségen gyógyíttassék, szavazának. Fiam balsorsát meg- 
hallva, siettek, a már meg is haltnak képzeltet, meglátogatni, s 
ím őt a helybeli igen érdemes orvos úr 34 napi kettőztetett ápo- 
lása s más emberszerető baráti kezek segélye után teljes egész- 
ségben találtam, s meghálálandó a nemes bánásmódot, személye- 
sen felkerestem, mind az érdemes orvos urat, mind pd. azon derék 
emberbarátot, ki fiamnak szállást adott s midőn fáradtságaikat 
megjutalmazni s költségeiket megtéríteni akarván, mindnyájan 
, nem kivánok semmit" felelettel bocsátának el házaiktól, valamint 
azok is, kik betegsége alaít a szükségesekkel ellátták. Ez ember- 
szerető tényért kötelességemnek tartom ezennel nyilvános köszö- 
netemet és örök hálámat a toroczkói, nekem mindég kedves em- 
lékű, nemesszivű előljáróság, egyes polgárok és különösen tisztelt 
helybeli orvos úr iránt e lapokban tisztelettel kifejezni. Szentmihály, 
június 8-án 1845. Pap Samú s. k." 

Egyszerű falusi ember mélységes köszönő szavai ezek, me- 
lyek egymagukban is elegendők arra, hogy megállapítsák és hír- 
dessék a toroczkói nép magas kultúrérzékét, áldozatkészségét, hu- 
manus gondolkozását és szerető szívét, 

Pap Mózes Toroczkóról 1845 szeptember 1-én a tordai gim- 
náziumba ment, ahol szintén három évig tanult, ami azt igazolja, 
hogy a toroczkói iskola elvégzését 2 gimnáziumi osztály elvégzé- 
sének tekintették. Tordán ekkor IX osztály volt és pedig négy 


MA esta érv a 7 sik er simát 


elemi és öt gimnáziumi osztály. Az 1847—48-ik évben, mikor 
Pap Mózes Tordán is elvégezte tanulmányait, az iskolának a IX. 

osztályban összesen csak 148 tanulója volt. A fordai iskola lét- 
száma állandóan apadt, mert a székelykeresztúri algimnázium léte- 
sítése után a székely fiúk közül kevesen keresték fel Tordát. A 


. tordai gimnázium felsőbb osztályos tanulói legációba is jártak s 


Pap Mózes Tordán prédikáció-írással kezdte meg 1845-ben iro- 
dalmi szárnypróbálgatásait. Felejthetetlen emléket és büszke ön- 
tudatot hagyott tordai tanulásának utolsó évéből Pap Mózes ifjú, 
fogékony lelkében az a nagyszerű hazafias megmozdulás, mely 
szülőföldjéről, Udvarhelyszékről indult ki az 1848 április 4-én tar- 
tott közgyűlésből, melynek határozata értelmében a híressé lett 
Pálffy János mellett egy harminc tagú küldöttség vonult át Tor- 
dán Kolozsvár felé, lelkes ünnepségek közben. Ebben a történelmi 
nevezetességű küldöttségben Pap Mózes édes apja, Pap Sámuel 
is ott volt és a nemes történelmi hivatás teljesítésének tudatában 
az apa és a fiú szemei büszkén villantak össze s nem ok nélkül, 
mert nagy történelmi szerepe abban volt ennek a küldöttségnek, 
hogy ők eszközölték, sürgették ki az 1849 május 29-iki ország: 
gyűlés összehívását, mely az uniót kimondta. 

Felejthetetlenné lett tordai tanítói közül különösen nagyajtai 
Darkó Mihály igazgató-tanár, akiről Pap Mózes még öreg korá- 
ban is mély szeretettet emlékszik meg s akinek kiválóságát nem- 
csak a hálás tanítvány őrizte meg, hanem maga az E. K. Tanács 
is 1849 szeptember 5-én fájdalmát fejezte ki az érdemes igazgató 
elhunyta felett, aki az oroszok előli menekülés közben a kolera 
áldozata lett. : 

Miután mindenik unitárius felsőbb iskolában tanult, Tordá- 
ról 1848 szeptember 1-én a kolozsvári főiskolához .akart menni, 
mert csak itt volt bölcsészeti tanfolyam, V—VIII. gimnáziumi osz- 
tály, de a magyar szabadságharc kitörése tervében megakadályozta 
s ő is, mint annyi és annyi ezer magyar tanuló tanáraival együtt 
beállott nemzetőrnek, ahol őrmesterségig vitte s harcai közül kü- 
lönösen a kőhalmi csatáról emlékszik meg, ahol a nagyszámban 
levő orosz hadak elől vissza kellett vonulniok s egyéb szenve- 
dései mellett 48 óráig egy falatot sem evett. 

A fegyvercsörgetés zajában mindenütt elhallgatnak a múzsák 
s kolozsvári főiskolánkban is a szabadságharc után csak 1850 
november 1-én kezdődött meg a tanítás, de a tanulók száma any- 
nyira megapadt, hogy a VIII. osztályban 6, a VII-ikben 3 s a 
VI-ikban, melybe Pap Mózes is beíratkozott, 15 tanuló volt; az 

egész felső tagozaton tehát összesen 24-en voltak. Egy megőrzött 
nyugta szerint Pap Mózes 1851 február 20-án 8 frt. 40 krt. fize- 
tett névbeírás, iskolai szükség és ágyhelydíj címen Bedő Dani 
isk. főnök kezéhez s így nem a túlságosan nagy tandíjfizetés 
tartotta vissza az unitárius tanulókat az unitárius főiskolába való 
beíratkozástól, hanem az elnyomott szabadságharc súlyos követ- 


kezményei. Erről a nehezen induló esztendőről mondja Székely . 


Mózes igazgató az 1851. júniusi évzárón: ,hogy ez az iskolai év 
igen hasonlatos vala sok tekintetben egy utasnak sok vészekkel 
fenyegetőző útjához, vagy a messze világrészekbe hajókázó tenge- 
résznek törekvéseihez, többször fenyegetének titeket is a vészek, 
kivált az évnek kezdetén s többször kétkedénk s kétkedétek ti is 
velünk, vajjon ennek üdvösségét érendjük-e?" Pap Mózesre azon- 
ban jól ütött ki ez az iskolai év, amint azt az unitáriusok 
kolozsvári főiskolájának érdemsorozati jegyzőkönyvéből megálla- 
píthatjuk, mert az 1850—51-ik iskolai év első felében véghez vitt 
közvizsgálati érdemsorozat szerint Pap Mózes a VI[-ik gimnáziumi 
osztályban kapott még a német nyelvből dicséretest, de a többi 
tárgyból mind kitűnőt, de már év végén minden tárgyból kitűnő 
az osztályzata és az év végén a Zsuki László-alapból 15 jobb- 
igyekezetű, szegényebb s erkölcsös, egyenruhás ifjút jutalmaztak 
egyenként 15 mf.-al s Pap Mózes is ezek között volt. 

A gimnáziumi VII—VIII. osztályban (akkor X—XI. osztály, 


3 elemi, 8 gimn. o.) is mindig minden tárgyból kitűnőt (Eminens) . 


kapott. Akkor is már külön rangsorozatot állapítottak meg a felső 
osztályok és külön az alsókban. A felső osztályt végzettek rangsoro- 
zatát a három év alatt (VI—VIII.) kapott érdemsorozatok alapján 
állapították meg és a felső osztályban rangsor szerint a legélső 
Pap Mózes volt. Berde Áron volt ebben az időben a főiskolai 
igazgató. Pap Mózes az 1853-ik évben tett érettségi vizsgálatot s 
azután teológus (hittanász, mint ahogy akkor hívták) lett és a teológia 
minden tárgyából szintén kitűnő eredménnyel végzett. Mint teoló- 
gus már tanította a gimnázium alsóbb osztályában a latin nyelvet 
s közben rövid ideig iskolafőnök (senior) is volt s 1855. szept, 
7-én felszentelték papnak. 


Tanár, lelkész, főjegyző és pispök-helyettes. 


A Zsinati Főtanács 36—1855. sz. határozatával Pap Mózest 
Nagy Lajossal együtt, aki második tanuló volt, kiküldötte külföldi 

tanulmányútra. Hova menjenek ? Akkortájban Németországnak egy 
kis városa, Göttingen nagy hírességre tett szert egyetemével, ahol 
olyan európai hírű egyetemi tanárok voltak, mint Gauss, Herbart, 
a Grimm testvérek, kiknek működése a göttingai egyetemet Európa 
leglátogatottabb egyetemévé tették. Göttingen híres egyetemét sok 
magyar ifjú felkereste s talán ezért választotta Pap Mózes is a 
göttingai egyetemet. Hátramaradt irodalmi emlékeiből azt állapít- 
hatom meg, hogy Pap Mózes inkább volt nyelvész tehetség, mint 
vérbeli matematikus, de az egyháznak matematikusra és fizikusra 
volt szüksége s ezért hallgatta ezeket a tárgyakat. A göttingai 
egyetemen matematikát Pap Mózes Dirichlet (Dirislé) Péter Gusz- 
távtól hallgatott, aki az ötvenes évek legkiválóbb mennyiségtani 
tudósa volt s 1855-ben lett a göttingai egyetem tanára, fizikát 
Weber Vilmos Ede természettudóstól és chemiát Wöhler Frigyes 
híres német vegyésztől, aki a göttingai vegyintézet tanára és igaz- 
gatója volt. Az egyetemnek különösen gazdag könyvtárát és híres 
természettudományi múzeumát Pap Mózes szintén használhatta 
szellemének kicsíszolására. Sajnos azonban, hogy csak egy évig 
volt a göttingai egyetemen, onnan a berlini egyetemre ment, de 
ott csak egy fél évig tanulhatott, mert itthon szükség volt rá; 
haza hívták s az E. Főtanács 1857. június 10-én 34. szám alatt 
rendes tanárrá választotta. Tanári működését a kolozsvári főisko- 
lában 1857. szeptember 1-én kezdette meg s tanított latin nyelvet, 
mennyiségtant, geometriát s ugyanakkor kolozsvári lelkész is volt. 
Még 1857-ben megválasztották főpapiszéki tanácsosnak s két év 
mulva a Kolozsvárt 1859. augusztus 28-ik s következő napjain 
tartott Zsinati Főtanácson, amelyen Káli Nagy Elek főgondnok és 
Székely Mózes voltak az elnökök, Mikó Lőrinc hivataláról lemon- 
dott s a közigazgatási jegyzői hivatalra Pap Mózes tanárt válasz- 
tották meg. Ugyanezen a Főtanácson Ferencz Józsefet a kolozsvári 
egyházközségbe lelkésznek megválasztották s így e két kiváló 
unitáriusnak pályája úgyszólván egyszerre indult meg. Kezdetben 
Pap Mózes ívelt magasabban s csak később lett reá nézve vesze- 
delmes ellenféllé régi, jó barátja, Ferencz József. 

Az Erdély Nagyfejedelemségbeli unitáriusok 1859-ik évi Zsi- 
nati Főtanácsa más ügyben is hozott fontos határozatot. Évszá- 
zadokon -át gyakorolt törvényes jogaira hivatkozva, kérte a cs. kir. 
Helytartóságot, hogy az Approbata Constitutio I. rész, 1. titulusa, 
9-ik artikulusa szerint püspökét megválaszthassa. Előzőleg már az 

1853., 1854 , 1855., 1856. és 1857-ik években is adtak be folya- 
modást, hogy a püspökválasztásra a legfelsőbb engedélyt meg- 
szerezzék. Székely Sándor püspök 1852 január 28-án hunyt el s 
azóta azután egyházunk kilenc éven át törvényen kívüli helyzetben 
élt. Még 1852 január 25 én a cs. kir. katonai és polgári kor- 
mányzóság azt az értesítést küldötte az unitárius egyház vezető- 
ségének, hogy a püspökválasztógyűlés megtartása a Minisztérium 
engedélyétől függ, de hiába kérelmezték évről-évre, mert a püspök- 
választásra nem adtak engedélyt. Végre az Erdélyi Főkormány- 
szék 1861 április 17-én megküldötte az erdélyi udvari kancellá- 
riának 676. számú leíratát, mely arról értesíti az unitárius egy- 
házat, hogy miután Őfelsége az 1860-iki októberi diplomával 
Erdély nagyfejedelemséget az 1847-ik év előtti törvényes állapotba 
visszahelyezi s így most már az Approbaták is megint érvénybe 
lépnek, a püspökválasztás megtartható, azonban a választás ered- 
ménye, a megválasztott püspök neve legfelsőbb megerősítésre a 
szokott módon felterjesztendő. 


ellenzéki szellemet képviseltek s kívánták, hogy a püspökválasztó 
gyűlés szervezetét, összetételét alakítsák újra s amíg ez megtör- 
ténik, addig maradjanak meg a helyettes-püspökkel. Ezt azonban 
az E. Képviselő Tanács a még mindig válságos politikai hely- 
zetre való tekintettel nem tartja helyesnek; nem szabad kockáz- 
tatni az elismert törvényes jogot s felidézni annak esetleges elveszt- 
hetését. Zsinati Főtanács egyhangúlag az E. Képviselőtanács állás- 
pontjára helyezkedett s elhatározta, hogy a régóta ürességben levő. 
püspöki széket az 1861-iki Főtanácson, a szokott módon, válasz- 
tás útján betölti. A választás Tordán 1861 július 1-én megtörtént 
s a főtanácsi tagok 97 szavazatot adtak le, melyből a költői lel- 
kületű Kriza János kolozsvári első pap-tanár kapott 63, Székely 

Az udvarhelyi-kör és Székelykeresztúr már akkor is erős 


Í 
. 


Mózes egyházi főjegyző 28-at, Pap Mózes tanár, közigazgatási 
jegyző 2 szavazatot. Pap Mózes pályája, kevés szavazattal is, 
határozottan felfelé ívelést mutatott, mert neve már ekkor a püs- 


pökjelöltek közé jutott. Amilyen szépen emelkedett Pap Mózes, 


épen akkorát esett lefelé Székely Mózes főjegyző s mivel később 


hasonló mellőzés érte Pap Mózest is, nem lesz érdektelen, ha 


nehány sorban Székely Mózes sorsát is vázoljuk. Székely Mózest 3 


a homoródalmási Zsinati Főtanács választotta főjegyzővé s ezen 


tisztségét 1852-ig folytatta, amikor Székely Sándor püspök halála 

után a püspöki teendők végzésével bízták meg, amit híven gya- 
korolt Kriza János megválasztásáig. Ennek megtörténte után azon- 
ban főjegyzői tisztségéről, valamint főpapi törvényszéki bíróságá- 
"ról lemondott, abban a reményben, hogy az Egyházi. Főtanács a 
tiszteletbeli főjegyzői címet számára meghagyja, mivel azonban 
, mind anyagilag, mind szellemileg csak kedvetlenséget és meg- 
rövidítését érzi", kéri, hogy fizetését emeljék s a Kriza János meg- 
választásával megüresedett kolozsdobokaköri esperességet hajlandó 
lenne folytatni, mert egyházának mindvégig szolgálni akar, 

Egyházi Főtanács Székely Mózes lemondását a szokásos sSaj- 
nálattal elfogadta s neki a tiszteletbeli egyházi főjegyzői címet to- 
vábbra is meghagyja, sőt a , Főtisztelendő" címet is használhatja. 
A kolozsvári esperességre egyhangúlag megválasztják s a fizetés- 
javítás iránti kérését átteszik az E. K. Tanácshoz. 

Székely Mózes nehéz időkben teljesített hosszú éveken át 
fontos hívatást. Erélyességét előző cikkünkben kiemeltük, de hova 
. lett az a püspökválasztás után? Az Egyházi Főhatósághoz be- 
adott panaszos, kérő szavai már egy megalkuvó embert mutatnak, 
kinél az lett a jelszó: Mentsünk, amit lehet. Látni fogjuk, hogy 
hasonló sorsban, milyen más lelkületet mutatott Pap Mózes. Nem 
zárhatjuk le azonban ezt a rövid jellemzést anélkül, hogy fel ne 
vetnők a kérdést: Mi okozta a Székely Mózes bukását ? Elsősor- 
ban kétségtelenül az, hogy a hosszú püspökhelyettesség alatt 
Kriza János hírneve állandóan gyarapodott, másfelől sokat ártott 
Székely Mózesnek, hogy fia katolizált s amellett, ha nem is da- 
dogó, de akadozó beszédű volt. 

Székely Mózes a Kolozsvárt 1861 október 6-án tartott Egy- 
házi Főtanácsi ülésen mondott le s miután az egyházi főjegyzői 
állásnak a betöltése nem volt erre az ülésre kitűzve, de különben 
is a főjegyzői állást rendes Zsinati Főtanácson szokták betölteni, 
ezért ennek a betöltését elhalasztják a következő Zsinati Főtanácsi 
ülésre s az egyházi főjegyzői teendők addigi ideiglenes vezetésé- 
vel megbízzák Pap Mózes tanár — közigazgatási jegyzőt. Ugyan- 
ekkor lett Ferencz József a püspöki hivatal betöltésével megüre- 
sedett kolozsvári egyházközség lelkésze, de gyengélkedésére való 
tekintettel maga Ferencz József kérte : , hogyha talán körülményei 
a papi hivatal folytatását idővel lehetetlenné tennék, visszaléphes- 
sék a tanári állomásra, azon helyre, mely tanári kineveztetése 
szerint akkor illetné." 

Ezen a gyűlésen a kir. Főkormányszék biztosai Káli Nagy 
Elek főgondnok és Désfalvi Pataki József voltak. Káli Nagy Elek 
elmondott beszédében fájdalommal említette meg, hogy az 1848-as 
törvények vallásunkat az egész országra nézve törvényesen el- 
ismerték s 1852 ben már meg akarták választani az új püspököt, de a 
püspökválasztó gyűlést betiltották s a választási jogot felfüggesz- 
tették. A önkényuralom idején 8 éven át hiába kérelmeztek, mert 
a cs. és kir. Vallásügyi Miniszterium még csak annyira sem mél- 
tatta az unitáriusok előterjesztéseit, hogy azokra válaszoljon. Az 
abszolutizmus enyhülésével választási jogunkat elismerték s Kriza 
János püspökké megválasztatott s ezt a választást Ő császári és 
Apostoli királyi felsége, Erdély nagyfejedelme, a Székelyek ispánja 
legkegyelmesebben megerősítette. Még csak az nyugtalanította az 
unitáriusokat, hogy a megerősítési oklevél, a püspöki cím helyett 
superintendens elnevezést használ, ami ellen jegyzőkönyvileg óvást 
emelnek, kifejezve azt, hogy ragaszkodnak a püspöki címhez, 
melyet hazai törvényeink is szentesítettek. Ez után Kriza János a 
hódolati esküt letette s főkormányszéki biztosokhoz és a Főtanács- 
hoz beszédet intézett, amelyre az egyházi főjegyző helyett Pap 
Mózes közigazgatási jegyző válaszolt az E. Főtanács nevében : 
, Úgy tetszik nekem, mintha a mindenható Isten újabb jelét adta 
volna anyaszentegyházunk fölötti gondviselésének; mintha anya- 
szentegyházunk szinte háromszázados életének történetében nagy 


mértékben beteljesednék rajtunk az írás szava: Az túr megostoroz " 


mindenkit, valakit fiává fogad és megdorgálja ozokat, akiket szeret." 
Úgy szól itt a nagy magyar szabadságharc utáni nehéz idők lel- 
késze, mint a világháború után a német teológusok: Az Úr ren- 
delte, hogy a bűnökért bűnhödni kell. Megnyugvás ez az Úr aka- 
ratában. Majd így folytatja: , Három hosszú század alatt súlyos 
megpróbáltatások nehezedtek apáinkra, s az egy Istenség eszméjét 
nem egyszer fenyegette hazánkban végveszély. De hála őseink 
férfiasságának, szilárdságának és áldozatkészségének! Ők mind- 
annyiszor önérzettel mondhálták el Sz. Pállal: A hitet megtar- 
tottam. Tim. 2-ik levél IV. 7. Azonban nem akarom én itt a mult 
idők fájdalmas emlékeit felidézni, hiszen kiállott viszontagságaink 
úgy is már a történelem sajátjai." Azután mélyen járó szavakkal 
mutat rá az unitárius püspök nagy és nehéz munkájára, mely egy- 
felől az iskolák, a nevelők anyagi- és szellemi életének gondo- 
zására, másfelől pedig az egyházi és világi elemeink közötti össze- 

ütközések bölcs elintézésére kell, hogy irányuljon. Azonkívül fel- 
ügyelni a vallási és erkölcsi életre, másfelől féltékenyen őrködni 
vallásunk egyházjogi védelme felett. Különös gondot kell fordítani 
egész egyházunk anyagi és szellemi érdekeinek védelmére. Ebben 
. a szép és nemes munkában nem várhat más helyről segítséget, 
hanem elsősorban csak saját erkölcsi erejére, az igazság meg- 
győző erejére és Isten beszédének fegyverére támaszkodhatik. 
. Erős erkölcsi erőre és nagy lapintatosságra van szükség e terhes 
állás betöltésénél. ; 

Ez az első szellemi termék, amit Pap Mózestől legelőször 
elolvastam és nagyon meglepett, mert ez a beszéd teljes formai 
kellékkel, mindenre kiterjedő figyelemmel, bölcs meglátással, a 
gondolatok és érzelmek jellemző mélységével van röviden, sza- 
batosan felépítve. Mondhatjuk, hogy az ideiglenesen megválasztott 
. főjegyző első hivatalos feladatát nagyszerűen oldotta meg. 

A főjegyzői állás végleges betöltésére csak a következő, 
Kolozsvárt, 1862-ben tartott Egyházi Főtanácson került sor. 
Érdekes az a gondos körülírás, meliyel megindokolják a főjegyzői 
állás betöltését. Megemlítik, hogy a rendkívüli Főtanácson nem 
lehetett betölteni ezt a fontos állást, mert a választás nem volt 
kitűzve a tárgysorozatban, különben is rendesen Zsinati Főtaná- 
cson szokták az állást betölteni, bár ezt egyházi törvényeink 
határozottan nem állapították meg. Az 1862-ik évben Tordán tar- 
tott Zsinati Főtanács kimondta, hogy Zsinatot csak négy évenként 
tartanak, de egy olyan fontos állás betöltésével, mint a főjegyzői, 
négy évig nem várhatnak, mert a Zsinati és rendes Egyházi Fő- 
tanácsi ülések között amúgy is csak formai különbségek vannak, 


. ezért elhatározták, hogy a főjegyzői állást ezen a Főtanácson 


betöltik. 

; Az egyházi főjegyzői állásra megtörlént a választás. A le- 
adott 57 szavazatból Pap Mózes kapott 54-et, Nagy Lajos kettőt, 

Ferencz József egy szavazatot. Mondhatni csaknem egyhangúlag 

választották meg Pap Mózest főjegyzőnek, aki a hivatali esküt 

letette s így eljutott egyházi kormányzatunkban arra a magaslatra, 

honnan már biztos reménnyel tekinthetett az igéret földjére. 

. Most már Pap Mózes nagyon elfoglalt ember, mert egy ideig 
a rendes tanárság mellett írta a közigazgatási és tanügyi jegyző- 
. könyvet, zsinatok, főtanácsok jegyzőkönyveit, a főpapi törvényszék 
jegyzőkönyveit, szerkesztette a különféle le- és felíratokat, végezte 


. sm 189 — 


Fe 


Az alsóbencédi Gyallay-Pap család székelyszentmihályi doc. . 


a ievelezést és pedig mindezeket pontosan, kifogástalanul tel- 
jesítette. 

Fogalmazásaiból, s különösen a Főtanácsi jegyzőkönyveknél ; 
több helyen történetírói érzéke is fel-fel csillan. Megtudjuk ezek- 
ből, hogy az unitáriusok már 1864-ben foglalkoztak a nagy tör- 
ténelmi, az 1568-ik év háromszázados évfordulójának méltó meg- 
ünneplésével. Az 1568 január 6 án, Tordán tartott országgyűlés 
formaszerűen nem cikkelyezte ugyan be az unitárius vallás tör- 
vényesítését, mivel azonban az unitárius vallás törvényes létezése 
összeesik a lelkiismereti vallásszabadság kimondásával, ezért éle- 
tének háromszázados évfordulóját joggal lehet megállapítani az 
1868-ik évre. A megemlékezés azonban ne legyen hangos fitog- 
tatás, tüntetés, hanem legyen az csak az unitáriusok kegyeletes 
megemlékezése s próbálják azt az egyházunk életére vonatkozó 
becsesebb irodalmi munkák kiadásával megörökíteni. Már 1865-ben 
határozott formában ki is mondják, hogy az unitárius vallásnak 
Erdélybe való felvétele háromszázados emlékére írassék meg, az 
unitárius egyház története, amire 300 forint jutalmat ajánlanak, 
ami akkor nagy összegnek volt mondható, ha tekintetbe vesszük, hogy 
abban az időben egy hold legjobb minőségű szántóföld ára körülbelül 
száz forint lehetett. Azonfelül még a kiadási költségek levonásával 
bejövő összeget is az írónak adnák. Komoly, kritikai munkára gondol- 
tak, csak azzal nem számoltak, hogy az egyháztörténet megírásához 
nem voltak meg a kellő forrástanulmányok, hiszen mindenki tudja, 
hogy azért késik mai napig egy összefoglaló egyháztörténet meg- 
írása, mert egyházi és egyházközségi levéltáraink anyaga még nem 
volt feldolgozható, kiadható. 

Unitárius vallásunk törvényes létezésének időpontjául nem 
az 1571-i évet, hanem a nevezetes 1568 évet fogadták el s a 
háramszázados évfordulón Tordán bennsőséges ünnep keretében 
visszagondolva 300 év viszontagságos küzdelmeire a sokszorosan ! 
megpróbált hitfelekezet örömmel adott hálát Istennek, hogy ezen 
nevezetes évforduló csaknem összeesett a magyar nemzeti újjá- 
éledés évével. Hódolattal fordulnak az alkotmányos uralkodóhoz, — 
bízalmi nyilatkozatot küldenek a vallás- és közoktatásügyi minisz- 
terhez, hogy most már a haza legkíválóbb fiaiból választott felelős 
nemzeti minisztérium intézi a haza ügyeit, amint mondták: 
,Mennyi idő óta volt az legszebb reményünk, És íme a szent. § 
törekvést teljesülni engedte az igazságos Isten . , , Örömünnep ez — 

. nekünk annyival is inkább, mert egyházunk és hazánk felett vala- 
hára egy szebb jövőt látunk derülni". Tayler János a londoni 
teológiai seminarium igazgatója a britt- és külföldi angol unitáriu- 
sok nevében mondott üdvözlő beszédet. Az angol üdvözletek 
. nemcsak a vallási évforduló emlékén, hanem a polgári szabadság 
visszanyerése miatt is együtt örvendeztek hitrokonaikkal, magyar 
testvéreikkel. Az erdélyi ágostaiak üdvözlése szerint pedig az 
unitáriusoknak ez az ünnepe olyan időkre emlékeztet, mikor a 
lelkiismereti szabadságot Erdélyben elismerték olyan időben, mikor 
Európa más országaiban, Bertalan éjjeleket ünnepeltek. 

A lelkiismereti szabadság háromszázados emlékére tartott 
ünnepélyen egyházi beszédet Ferencz József kolozsvári pap mon- 
dott a következő szent igék alapján: A szabadságban azért, 
mellyel a Krisztus megszabaditott álljatok meg és ne kötelezzétek 
meg magatokat ismét szolgálatnak igájával". Pál, Gal, 5. r. 1. 
A nagy szónoknak minden ilyen nagyobb szereplése nagyban 
hozzájárult tekintélyének emeléséhez, nem használt azonban Pap 
Mózes felfeié ívelő pályájának. 

Kriza püspöksége s Pap Mózes főjegyzősége idején az 
, Erdélyi" szó hivatalos leveleinkben, okíratainkban elmarad és 
a nemzet újjászületésével unitárius vallásunk ís újra ébredt s erő- 
södni kezdett, de a mámor nem vette el a vezetőségnek tiszta 
látását, sem az az 5000 forintnyi államsegély, amit nagyrészben 
a papok és tanítók 1868. évi egyházi rovatalának csökkentésére 
fordítottak, hanem letkiismeretesen védelmezik az egyház önkor- 
mányzati jogát. A nagy népbarát Br. Eötvös József vallás- és 
közoktatásügyi miniszter 1867 július 3-án felhívta egyházunkat 
, Népnevelési Egyletek" alakítására. Egyházunk, mint az általa 
alapított iskolák fenntartója, törvényes és alkotmányos jogainál 
fogva veszélyt látott abban, hogy a , Népnevelési Egyletek" a ter- 
vezet szerint anyaszentegyházunk veteményes kertjeinek ügyeibe 
beleavatkozhatnának, kémlelgetnék vagyoni helyzetüket s vezetői 
közvetlen összeköttetésben állanának a vallás- és közoktatásügyi 
minisztériummal, ezért egyházunk vezetősége felhívta az esperesek 
útján a lelkészeket, hogy ezeknek az egyesületeknek a szervezeté- 
ben ne vegyenek részt. Aggodalmát Pap Mózes értelmes fogalma- 
zású felíratában is kifejezte Br. Eötvös miniszternek. Tiszteletben 
tartották az állam legfőbb felügyeleti jogát, de féltékenyen őrköd- 
tek ezen idők vezetői önkormányzati jogaiknak a megvédésén, 

erdélyi tankerületi főigazgatóság felállítása ellen is felíratot inté- 
zett a minisztériumhoz. Csodálatos, hogy amíg a magyar kor- 
mánnyal szemben ilyen erélyesen védekezik az egyház, a más- 
honnan támadt veszély ügyében, mondhatni lanyhán intézkedik. 
A Miklósvárköri közgyűlés 1871 aug. 15-ről azt terjesztette elő 
a főhatóságának, hogy Moldovába és Munténiába szüntelen tele- 
pednek le hitrokonaink s ezek annak a veszélynek vannak kitéve, 
hogy vallásukat, sőt nemzetiségüket is elvesztik. Ezért szükség 
volna Romániában egy vándorpapságra. E. K. Tanács a vándor- 
papság felállítását nem tartja célszerűnek, mert az ottani misszió 
ügye, az összes erdélyi és magyarországi protestánsok tetemes 
áldozatainak megfelelő sikert nem mutat fel. 


tességet Pap Mózes működésében egészen 1875-ig. Kriza János 
1875 március 26-án, nagypénteken reggel 6 órakor elhunyt s ez- 
után, mintegy másfélévig Pap Mózes főjegyző végezte a püspöki 
teendőket a legnagyobb megelégedésre. Mindenki azt hítte, hogy 
nemcsak ideiglenesen, hanem véglegesen is csak Pap Mózes lehet 
a püspök s különösen egészen biztosra vették ezt az unitáriusok 
legerősebb fészkében, Udvarhelymegyében. A fiúról nem állapít: 
hatjuk meg, de az épes apa, Pap Sámuel, határozottan készülődött 
az elkövetkezendő nagy napra és meg is csináltatta kékszínű ma. 
. gyaros szabású dolmányát, az akkor divatossá lett Attilát az ün- 
nepélyes alkalomra, amikor fiát az unitáriusok püspökévé szentelik, 

sőt annyira mentek, hogy az E. K. Tanács 135—1869 sz. a. még az 


A következő nehány esztendő nem hozott nagyobb neveze- 


ee sztcddsűt da tedtémeetalasés di éa tn earn e fönleáot ák tinjötnészéttes 


A sorsdöntő árkosi zsinat. 


tuske édte ő mb 


gyes 


Végre elérkezett a híressé, nevezetessé lett árkosi zsinat, 


mellyel egyesek egészen új korszakot szeretnének megjelölni egy- 
házunk életében, sőt azt egészen külön méltatásra is érdemesnek 


tartják. Nézzük meg ezért közelebbről ennek a Zsinatnak, melyet 


ményeit, 


1876. augusztus 27—28 napjain tartottak, lefolyását és következ- 

A püspökválasztó Zsinaton az unitáriusok rendkívül nagy 
számmal jelentek meg. Az első ülést augusztus 27-én tartották, 
Az egyik főgondnok elhalálozott, a másik pedig betegsége miatt 
nem jelenhetett meg s így világi részről, mint korelnök Brassai 
Sámuel, akkor már egyetemi tanár s főiskolai felügyelő gondnok 
elnökölt, A másik elnök Pap Mózes egyházi főjegyző püspök" 

helyettes volt. A Zsinat külső formája így szerencsésen indult 
Pap Mózesre, mert Brassai neki törhetetlen híve volt. 

Pap Mózes püspökhelyettes elnöki megnyitójában meleg 
érzéssel emlékezett meg Kriza János püspök és Gálfalvi Imre fő- 
gondnok elhunytáról: , Árvák lettünk, apák nélkül — mondja — 
és nem éppen ok nélkül merül fel balsejtelem az egyházunk ja- 
vaiért szorongó keblekben". Felhívja a Főtanács tagjait, hogy a 
kettős veszteséget az egyház iránti szeretettel, önzetlen és kitartó 
munkával s ,istenes készséggel hozandó áldozatokkal" tegyék 
elviselhetővé. Ne csüggedjenek a fájó veszteségért, mert az is csak 
az anyaszentegyház rovására lenne. A közös cél iskoláink fenntar- 
tása és virágoztatása. Egyedül erőnk és tehetségünk jöhet számba 
a nemes célok megvalósításánál, mert , csekély eszközökkel, cso- 
.dákat művelni nem lehet, mert tett a léleknek műhelye, anyagi 
erő a szelleminek az alapja és támasza; anyagi erő nélkül a leg- 
szebb tervek, a legüdvösebb instítutiók legtöbbnyire örökre csak 
terveknek és institutióknak maradnak, de valósággá és testté nem 
"válnak. Azonban van mégis valami, ami ha nem is mindent, de 
minden bizonnyal sokat pótol. Ez a valami az egyetértés, kitartás 
és buzgóság. Alig szükség mondanom, hogy nálunk kevés kivé- 
tellel jó formán ezek pótolták eleítől az anyagi erő hiányát és 
minden valószínüség szerint ezeknek kell még pótolni sokáig ez- 
után is". Ezután komoly, higgadt és tárgyilagos tanácskozásra 
hívja fel a Főtanács tagjait és ismételten kihangsúlyozza : , Legyen 
mindig szent vallásunk érdekében zászlónkra írva jelszó gyanánt: 
. egyetértés, kitartás és buzgóság !" 

Ezt a formás megnyitó beszédet ellenfelei is megtapsolhatták. 
Rövid, telve bölcs mondásokkal. Egy ideális lélekben tisztán meg- 
jelenik a reálizmus követelő szüksége s látja, hogy a szellemi 
fejlődés is elsősorban az anyagi lehetőségektől függ. Rövidebben, 
. találóbban senkisem foglalta össze az unitáriusok életlehetőségét, 

mint Pap Mózes e megnyitója, senki sem látta tisztábban, hogy 
valamint a multban az egyetértés, a kitartás buzgóság tartotta meg 
az unitárius egyházat a pusztulástól, úgy jövőnket is egyedül ez 
. teszi lehetővé. 

A megnyitó beszéd után /akab Elek, a választás főrendezője, 
. indítványozta, hogy a püspöki és két főgondnoki állás egyidejüleg 
töltessenek be. Dr. Berde Áron ellenkező véleményen volt s a 
Főtanács úgy határozott, hogy a püspöki és egyik főgondnoki szék 

egyidejüleg töltessék be és pedig templomozás után azonnal. A ; 
püspöki állásra a szavazatok beszedésére Daniel Gábor elnöklete 
alatt bizottságot küldöttek ki, melynek tagjai voltak Kovácsi Antal, 
Jakabházy Zsigmond, Rédiger Árpád és Váradi Károly. 

A templomozás előtt még az előterjesztésekre is sor került, 
amit azért emelünk ki, mert itt találjuk meg először azt, hogy E. 
K, Tanács a közigazgatásra és a tanügyre vonatkozó évi jelentést 
terjesztett a Zsinati Főtanács elé, 

A Zsinati Főtanács szónoka Derzsi Károly tordai tanár volt. 
Beszéde után Pap Mózes püspökhelyettes a zsinati szent gyűlést 
a templomban üdvözölte s minden jelenvalókra és egész anya- 
szentegyházunkra Isten áldását kérte. 

Templomozás után főgondnoknak Daniel Gábort, Udvarhely- 
vármegye főispánját választották. A püspöki állásra beadtak  ösz- 
szesen 121 szavazatot. Ebből Ferencz József kolozsvári első lel- 
kész kapott 66, Pap Mózes egyházi főjegyző 50, Simén Domokos 
3, Kiss Mihály esperes 1, Daniel Gábor 1 szavazatot. Így nagy 
meglepetésre az általános többséget Ferencz József kapta, kinek 
meghívására egy küldöttséget neveztek ki. Főgondnok lelkes él- 
jenzés között hírdette ki a püspökválasztás eredményét, mire az 
ékesen szóló Ferencz József szép beszéddel válaszolt : , Ne kíván- 
jatok elsőnek tenni az egyenlők között engemet — mondotta. 
Istent hívom tanuul, hogy azt nem kerestem. Én a püspökségre 
nem vágytam, sőt őszintén mondom — attól idegenkedtem." Maga 
is úgy nyilatkozott, hogy: ,egyházunkban nagyobb tehetségű és. 
tekintélyű egyének vannak, mint én, kiknek életkora, tapasztalati 
és munkaereje előit másokkal együtt én is tisztelettel hajlok meg... 
Világosan látom, hogy a választók irányomban nyilvánult bízalma 
nem emelkedett azon mértékig, mely a rám ruházott terhes tiszt 
sikeres folytatása kezességével bírjon, pedig az erő megosztásának 
soha barátja nem voltam. Érzem e pillanatban is a rám bizott 
tiszt nagy fontosságával szemben változó egészségi állapotomat." 

Szép formában és határozottsággal mondja el irányelveit: 
sMint csata után az ellentáborok hősei lovagiasan kezet nyújla-i 
nak egymásnak: úgy nekünk is egyházunk fennmaradásáért és. 
boldogságáért egymással kezet fogni a közjó és közérdek HESS 
csolta nemes kötelességünk. 

Bizalmát és barátságát kérem a főtisztelendő főjegyző árnak 
kinek egyházunk kormányzásában hosszú éveken át szerzett tapásetli 

talataira nekem szeretett egyházunk közérdekeiért elkerülhetetlen 
szükségem van. S én, támaszkodva közel egynegyed század óta 
tartó barátságunk szent emlékére, remélem, hogy támogatását nem 
vonandja meg tőlem s nem teszi különben is nehéz pályámat ez 
által még nehezebbé. Avagy megzavarhatná-é az igaz barátságot 
a legnemesebb verseny, melyet nem mondom, hogy véletlen, mert 
akkor nem hinnék Istent, hanem a gondviselés maga rendezett. 
Igen, méltóságos és főtiszt. Zsinati Főtanács, Az isteni gondviselés 
adta a pillanatot, melyben az egyház közbizalma kettőnk körül 
csoportosulva az egyház érdekében a nekünk kijelölt körben és 
tehetségünk szerint eddig tanusított szolgálatunkért — úgy látszik — 
mindkettőnket az elismerés koszorújával óhajtott volna megjutal- 
mazni. Azok, akik az én koszorúmat hozlák, valamivel inkább 
siettek, talán azért, mert attól tartottak, hogyha most nem adják, 
többé nem lesz alkalmuk. S nekem a koszorúval ki kellett álla- 
nom az egyház épületének tetőzetére, .hol bizonyára a szelek és 
vihar még hamarább ellobogtatják életem mécsolaját. Azok, kik 
szeretett barátomnak fonták a koszorút, egy rövid pillanattal később 
érkeztek meg, de a koszorút már sem idő, sem emberek nem 
bánthatják ; épen fogja ő.azt bírni akkor is, midőn az enyémet, 
meglehet, hogy akkor megtépászva, talán épen ő síromra helyezi." 

A Főtanács lelkes éljenzéssel fogadta Ferencz József beszé- 
dét, aki erre egyházi részről elfoglalta az elnöki széket, amelyet 
nehány órával előbb Pap Mózes örökre elhagyott. 

Pap Mózest nem hatották meg a hozzá intézett szép szavak, 
sem a negyedszázados, igaz barátságra való hivatkozás, mert 
azonnal beadta a főjegyzői tisztségről való lemondását. Zsinati Fő- 
tanács Hajós, Filep Albert és Rédiger Árpád egyházi tanácsosokat 
azzal az utasítással küldötte ki, hogy a Főfanács nevében kérjék 
meg Pap Mózest lemondásának visszavonására. 

A küldöttség eljárt a . Főtanács utasítása értelmében, de a 
szilárd akaratú Pap Mózes lemondása mellett változatlanul meg: 
maradt. Zsinati Főtanács lemondását sajnálattal fogadta el s pél- 
dás buzgalommal 18 éven át teljesített fáradhatatlan és lelkiisme- 
retes munkásságáért teljes elismerése mellett köszönetet mondott 
s kifejezést adott azon reményének, hogy tapasztalatait, ismereteit 


1 Célzás arra, hogy Kolozsvárról Albert Dénes és még többen a Pap 
Mózes hívei közül lekéstek a szavazásról, 

s püspök-helyettes minőségben másfél év alatt tanusított bölcse- 
ségét továbbra is érvényesíteni és "hasznosítani fogja a közügy 
érdekében. Az üresedésbe jölt főjegyzői állás betöltését a követ- 
kező Főtanácsra halasztotta a Zsinati Főtanács. 

Így fest a hivatalos adatok utáni leírása a híres árkosi zsi- 
natnak. A történetírás azonban nagyon szegényes volna, ha meg- 
elégednék a tényeknek ilyetén egyszerű felsorolásával. Már az 
egykorúakat és különösen a kolozsváriakat, tordaikat, Udvar- 
helyszéket izgatta a kérdés, mi lehetett az oka tulajdonképen annak, 
.hogy a kiváló, igazságos, becsületes Pap Mózes, kinek képessé- 
geit, rátermettségét, arravalóságát, hatalmas ellenfele, Ferencz 
József is elismerte, mégis elbukott? Egy nehány, nem a nyilvá- 
nosságnak szánt baráti levél, amelyeket Jakab Elek intézett Ferencz 
Józsefhez nagyérdekű lélektani magyarázatot nyújtanak az árkosi 
zsinat eseményeinek a megértéséhez és jóval közelebb visznek 
minket a valóság megismeréséhez. 

Haladunk tárgyilagosan a források útján még akkor is, ha 
azok látszólag az általunk megrajzolandó egyén ellen akarnának 
bizonyítékot mutatni, mert mi nem hazug hősöket, hanem húsból, 
vérből való embereket akarunk rajzolni, Mi is elhallgathatnók 
azokat a részeket, amelyek a felületesen szemlélők előtt Pap Mó- 
zesre nem kedvezők, de tárgyilagosak akarunk maradni s ezért 
szószerint közöljük Jakab Eleknek Pap Mózes ellen emelt kifo- 
gásait, mert szerintünk, aki szándékosan elhallgat valamit, ott és 
akkor már megkezdte a történelem hamisítást. 

Pap Mózes barátai biztos tudatában voltak annak az erköl- 
csi értéknek, amelyet jelöltjük képviselt. Az ideiglenes püspök 
személyében látta a közvélemény is a jövő emberét s ezért a Pap 
Mózes személye körül csoportosultak, nem alkottak pártot, nem 
szervezkedtek, sőt lanyhán viselkedtek és úgy szólván semmit sem 
tettek, hanem bíztak a szavazók méltányosság — és igazságérzetében, 
Nem találunk egyetlen adatot sem arra, mely azt igazolná, hogy 
a pöspökválasztáshoz nem illő korteskedést a Pap Mózes pártjá- 
hoz tartozók igénybe vették volna, ellenben annál hangosabb volt 
az ellenpárt. 

Kriza János 1875 március 26-án hunyt el s /akab Elek 
Ferencz Józsefhez intézett levelében március 28-án már azt kérdi : 
sHát a Kriza helye pótlása ideiglenesen, hogy lesz." Majd pedig 12 nap 
múlva 1875 április 9-én a következő levelet küldi Ferencz Józsefnek ; 

Édes barátom ! 

Ápril. 7. leveled ma jölt meg s ime rá megy válaszom , . . 

— Kovácsi cselje rút, mint alattomos lelke. Vesd meg ba- 
rátom az egész embert, de kívül el ne áruld. Irígység bántja 
s tán eszköz N. L. kezében, ki gyűlölőd volt életében örökké. 
Jó, hogy eszén túl láttál, jobb, hogy határozott voltál. Nemes 
dolgokban nem szorultál te ott egyhez is tanácsért. Menjenek 
inkább ők hozzád. Ily lelki portéka az ő porba, sárba csapó lel- 
kük raktárában nincs. Adasd ki a státussal és díszesen. Krizáné 
érdemli ezt. Ő mindent érdemel. Nincs kivel beszélj ott ? Fecseg- 
jünk ketten, legalább megnyughatnak, hogy becsületes szívünk és 
intenciónk . . . 

Kár volt Krizával való önösszevetésed s P. M. felőli egészen 
objektiv felfogásod igazolásával tán folytatnod. Értettelek jól és 
egészen. Igaztalannak sohasem tapasztalhattalak, sem  önhittnek, 
ezért nőttél meg előttem s az emberek" előtt, én sem vádollak, 
sem féltelek. 

Amikor P. M. mellett előnyöket felhozol, mutatják igazság- 
érzetedet s nemes lelkek előtt... az emberek előtt azonban, 
hidd, nevetséget költesz magad iránt. Ő a Kriza helyét a világ 
előtt be nem tölti, meg sem közelíti. Gyenge főnek a tiszt tekiri- 
télyt nem ad mai világban. Vele 80 percentet sülyedünk a vá- 
lasztás után rögtön. Ellenségei Krizának is voltak, még N. E. is. 
Lassanként tisztelőivé váltak. Pap te ott nem lehetsz, — hitem 
szerint, akit püspöknek óhajt látni az ország, sok fényes, sok 
dicső. Ez csak Budapesten lenne lehetséges. Áldozatul pedig nem 
esel, dehogy, megpihensz, megedződől, csendesebb életet élsz 
s terjedhet éleled 20—25 évre. Ez amitől te félsz, éppen melletted 
szólónak tartom. Azt teszed, amiket a közvélemény tenni akar. 
Ha te szerénykedel, az emberek csak, hidd el lenevetnek . . . 
Akcióba nem lépek a püspökségi ügyben, sőt egy szót sem szó- 
lok, ha nem írod. Légy nyugodt, míg jelszót nem adsz (e, vagy 
hozzádtartozóid. 1861-n anyád házánál Fejért adta volt számba... 
S kivittük. Most sem késő, mert az igazság innen felől van. 
Székely M. és a mai helyzet tökéletesen egy. Állítom ma is, 
leveled s érveid után. Épen az ügy veszít sokat. Elkeseredett 
pártharc nem lesz, mert én azt hiszem, a téged akarók száma 
nagyobb. Egy lépést sem téve ís, az urnából többséged jő ki, 
pártunkat csillapítani fogjuk, nem tüzelni, Még érdektelenséget 
tanusítunk s a parázst mellünkben melegítjük. Bízd ránk. 

Keserűségnek nem kellene lenni, ha Mózesnek s barátainak A 


teljes eszejárása s igaz ügy-szeretete lenne, de egyik sincs. Le 
kellene mondatni vele status ratióból. S íme veled akarja az a 
vén bolond Brassai tétetni. Na ezt ne, soha, sehogy! Megküzde- 
ned kötelesség. Mit állítnak a te érdemeid mellé a szószék, az iro- 


dalom, az egyházi igazgatés s a kezdeményezések, könyvtár- 


ügyünk, pénztárunk, híred, neved, tisztességed tekinteteiben. Alig 
észrevehető valamit a tanárkodás terén, kötelességszerű, gépies 
dologigazítást az egyházi kormányzás körül, egyebet nem. Ily és 
ennyi emberrel nem telik meg a Kriza püspöki széke. 

Brassai dolga gyalázatos. Róla igazán áll, hogy inába szál- 
lott az esze. Elfeledte már a perceptori kudarcot, mást és nagyob- 
bat akar kapni. Kapni fog. Rideg, elfásult lelkű cinikus. Szépen 
rendre utasítád. Én pedig épen kiállok vele bebizonyítani, hogy 
P. M. nem versenyezhet veled semmi tekintetben. Elhírtelenkedett, 
gyöngédtelen, elszamárkodott nyilatkozat, amit tett. Bár ne lenne 
földfelé hajolón már feje s úgy kívánna. tanácsolgatni oly dol- 
gokban, melyeket vagy fel nem fog vagy a ligueur és a tejes pu- 
liszka szagja miatt elkábulva hamisan fog fel. De fel fogsz lépni, 
sorompóba szállni és versenyezni — nem te, hanem tisztelőid és 
megválasztóid. 

Csak arra kérlek, vissza ne lépj s választatásodat nehogy 
dezavuáld sehogy, semmi alakban, soha. Hárítsad a dolgot a 
Consistoriumra. Te nem parancsolhatsz, neked parancsolhatnak a 
közbízalom, a vallásközönség ragaszkodása, a magasabb unitárius 
érdekek. Neked engedelmesség a tiszted. j 

Itt még egy szót sem hallottam mindezekről. Mindenki tar- 
tózkodó állást foglal el. Csak Buzogány monda a minap annyit 
nekem elmentében, hogy majd a püspöki választásról szólunk 
együtt. Ismerem, kivel van dolgom. Ő is antagonistád volt, titok- 
ban, míg titkár nem lett. Akkor föléd kerülve kibékült, de most, 
úgy látszik, Sz. E. főz valamit. Majd megírom, mit beszél, mert 
én ugyancsak annyit mondandók, hogy ne láttassam rejtélyeskedni, 
de belőlen ugyan a valót ki nem veszi, Sz. E. is egy idő óta 
tartózkodó lett. Hajós rosszul lett, Wégh is nyavalyáskodik. Nem 
jőnek hivatalba, sem ebédre, Nem tudom, hogy gondolkoznak ök. 
Majd sundirozom és segítek. Neaggódj. Játékomat ügyesen játszodom. 


! Székely Elek, a kiváló tordai országgyűlési képviselő. 

Jakabházinak írok még ma, óvatosan. 
Fekete P.-nak csak Kr. iránti szolgálatkészséget megelőzőleg 
. s jó véleményét részemre készentartólag. 
4 Nagy Jánostól levelet várok. Ő mond el, kivált, ha elhatá- 
. rozása helyes számítás eredménye. 
Én, barátom, Marosszékre nem jelentkezhetem, sem más- 
hová magam ; most három éve felszólítottak volt. Most sem teszek 
egy lépést is máskép. 
A részemre lemondást nem láttam át — levelemben ez volt 
a meritum, ha püspöknek haza vittek innen, már tényleges lépésem 
előtt, akkor ajánlj magad helyébe. Az isten mentsen, hogy most 
. láttalak volna cessióra. Hiszen még csúfolkodnám magammal, hogy 
csak ennyire is rászántam magam, hogy legalább veled beszél- 
gessek ilyesmiről. Stb. 
Budapest, 1875. április 9-én. 
Tisztelő barátod 
Jakab Elek s. Kk. . 
3 Lehetetlenség ezt a levelet megdöbbenés nélkül elolvasni, 
. illetőleg sok helyen kibetűzni Jakab Elek egyéni hieroglifjeit. Ez 
a levél nem a benne levő igazságokért, erkölcsi elveiért, példa- 
adásért látott napvilágot, hanem épen az ellenkezőkért. 

. Vajjon szükséges-e bizonyítanom egyházunk életét és annak 
vezető embereit ismerők előtt, hogy ez a levél nagyrészt valótlan- 
ságokat tartalmaz. Kell-e mondanom, hogy a lágyszívű Kovácsi 
. bácsi nem volt alattomos, meg kell-e védenem a szelídlelkű Nagy 
Lajost a gyűlölködés vádja ellen, vagy kell-e egyházunk történetét 
ismerők előtt bizonyítanom, hogy ezeknek a régi, jó tanároknak 
nem volt , porba, sárba csapó lelkük". Szükséges-e mondanom, 


. hogy Brassai bácsi öreg lehetett, de nem vén, sem ,bolond", sem 


, gyalázatos". Lehetett-e ,rideg, elfásult lelkű cynikus" az, aki 
nemcsak az unitáriusoktól, hanem az összmagyarságtól Erdély 
tanítómestere megtisztelő címet kapta ? Lehet-e egy Brassairól azt 
mondani, hogy , elszamárkodott nyilatkozatot tett", hogy az , inába 
szállott az esze", vagy lehet-e a mértékletesség mintaképére azt 
mondani, hogy  ,ligueur"-ös, szeszelő, vagy gúnyolódhatik e a 
magát nagy székelynek tartó Jakab Elek a tejes puliszka szagjával, 
" ezzel a székely étellel, amely hamis felfogásra kábítja az embert? 
Sőt Uram, bocsáss, még az is baj, hogy Brassainak , földfelé haj- 
lón már a feje". Ez, eddig a kolozsváriaknak szól, de nem kí- 

he. 


dea. 


méli Jakab Elek a Budapesten lakó Buzogányt sem, őt is Ferencz 
József ellenségének tünteti fel. Székely Elek a kíváló tordai kép- 
viselő is főz valamit. És miért mind ez a gyalázkodás ? Egysze- 
rűen azért, mert egyházunknak ilyen nagytekintélyű emberei, mint — 
Brassai, Kovácsi Antal, Nagy Lajos, Buzogány Áron, Székely Elek, 
Hajós János mind Pap Mózes hívei voltak s Jakab Elek jó kor- 
teshez illően mindenkit rossz színben tüntet fel, akiről azt hitte, 
hogy Pap Mózest támogatja. 

Ha Jakab Elek a Pap Mózes híveit ilyen igazságtalanul os- 
torozza, gúnyolja, akkor mit várhatott volna tőle a főbűnös, a 
neki nem tetsző püspökjelölt? Természetesen, amiként egy szen- 
vedélyes lélek túlzásai és valótlanságok azok, amiket Jakab Elek. 
a Pap Mózes híveiről mond, ugyanolyanoknak kell minősítenünk 
a Pap Mózesről mondottakat. , Gyenge főnek" állítja be Jakab 
Elek azt a Pap Mózest, aki a kolozsvári unitárius kollégiumnak a . 
legelső tanulója volt, de hogy bizonyítsunk is, nézzük meg a ko- 
lozsvári unitárius főiskola Érdemsorozati Jegyzőkönyvét (1851— 
1870.) Az érdemjegyet, az osztályzatot akkor is olyan formán ál- 
lapították meg a középiskolákban, mint napjainkban. Ma a 10-es 
a legjobb és az 1-es a legrosszabb jegy, akkor a 4-es volt a leg- 
jobb és az 1-es a legrosszabb jegy. Ma minden osztályban csi- 
nálnak rangfokozatot s az a legjobb tanuló, akinek a legnagyobb 
szám jő ki; akkor csak a felső osztályokban (VI—VIII. o.) csi- 
náltak rangsorozatot s az volt a legjobb tanuló, akinek a legna- 
gyobb érdemszám jött ki, mert az úgynevezett mai kőzépszámot 
(mediát), akkor nem számították ki. 

A felső osztályt (11-ik osztály — VIII. gimn. t 3 elemi osz- 
tály) 1852—53-ban végzettek rangsorozata szerint a három év 
alatt (VI— VIII. gimn. o.) kapott érdemsorozat alapján a legelső 
Pap Mózes volt 143. érdemszámmal. 

Ferencz József 2 osztállyal járt Pap Mózes után, vagyis mi- 
" kor Pap Mózes a VIII. o. végezte, akkor Ferencz József VI. osz- 
tályos volt (illetőleg VI-t3 — 9-ik). Az elsőéves felosztálynak 


rangsorozata szerint az egy év alatt kapott érdemsorozat alapján 
ez volt: 


1. Thoroczkai Kálmán 56 érdemszámmal, f 
2. Buzogány Áron 56 j 
3. Ferencz József 53 fi KS 
Közben Thoroczkai Kálmán neve eltűnik s a kolozsvári unitárius 
k 


n 

főtanodában az 1854—55. tanév utolsó felében tartott érdemsoro- 
zat szerint a felsőgimnáziumot végzett ifjak rangsorozata a 3 utóbbi 
tanév alatt nyert érdemsorozat nyomán a következő ; 


1. Buzogány Áron 133 érdemszámmal, 
2. Ferencz József 133 3 


Vagyis Pap Mózes 10 érdemszámmal kapott jobb jegyet a három 
felsőbb osztályban, mint Ferencz József és mégis Jakab Elek Pap 
Mózest ,gyenge főnek" minősítette. Pap Mózes a teológián is 
mindig, minden tárgyból kifűnőt (eminens) kapott, külföldön pedig, 
a göttingai egyetemen székely humorával, anekdótáival, élceivel 
annyira elbűvölte Budenz Józsefet, hogy ez Pap Mózest Szent- 
mihályon is meglátogatta. Az irodalomtörténetbe úgy ment át, hogy 
Budenz Göttingenben ismerkedett meg Nagy Lajossal, kollégiumunk 
tanárával s ő hozta a hírt Budenzről Hunfalvy Pálnak. Pap Mózes 
elejtett nyilatkozatából azonban azt látjuk, hogy a nagyobb hatást 
ő tette Budenzre. Sörözés közben Pap Mózes énekelgette Budenz- 
nek a székely nótákat s ezek után szerette meg Budenz a magyar 
nyelvet s jött Németországból Magyarországba s lett világhírű 
összehasonlító magyar nyelvtudós. Budenznek szentmihályi láto- 
gatása is igazolja Pap Mózes előtérbe helyezését, de. Pap Mózes 
rendkívül szerény ember volt, Nagy Lajos pedig zsurnáliszta haj- 
lamú s így jutott neki eddig a Budenz dicsőség. Pap Mózes 
hátramaradt" szellemi munkáiból, szép stílusából itélve, inkább 
nyelvész tehetség volt. Semmi sem igazolja ezt fényesebben, mint- 
hogy Pap Mózesnek nem a híres csillagászok és matematikusok, 
fizikusok voltak a kedvencei, hanem Arany Jánosért rajongott s 
Jakab Elek azt sem tudta Pap Mózesről, akit — hű korteshez 
illően — minden téren csak kisebbíteni igyekszik, hogy Pap Mó- 
zes szóról-szóra tudta Buda halálá-nak mind a 12 énekét, ami 
pedig kitűnő emlékezőtehetségre vall. Mikor Pap Mózes külföldre 
ment, akkor az egyháznak, úgy látszik, matématikus-fizikusra volt 
szükségre s ezért erre a szakra irányították s gyorsan haza is 
hívták, mert szükség volt rá. Ennek tulajdonítható, hogy, amint 
egyik tanítványától hallottam, megtörtént vele matematikai órán, 
— "hogy megakadt egyes feladatok kidolgozásánál s ilyenkor azután 
könyvet vagy jegyzetet vett elő. Innen s ilyen helytelen  megálla- 
pításból származhatott Jakab Elek téves megítélése Pap Mózesről. 

Egyébiránt az derül ki az alábbiakban, hogy Jakab Elek nemcsak . 


Pap Mózest, de nagy kortársát, Kriza püspököt sem ismerte. 

Azt hinné az ember, hogy Jakab Elek az idézett durva le- 
. vélben mindent, még a keresztvízet is leszedte Pap Mózesről és 
híveiről, de ez tévedés. Meg-megújulnak azok. Budapestről egy 
1876. febr, 2-án hajnali 3 órakor irt levélben arról számol be 
Ferencz Józsefnek, hogy Pap Mózes megérkezett Budapestre. Ezt 
az alkalmat is szúrkálódásra használja. Ugyancsak Budapestről 
1876. március 16-án írta Jakab Elek Ferencz Józsefnek: ,A püs- 
pöki ideál s minden, amit kapcsolatosan elmondtál, tökéletesen 
helyes. Magasan áll az, hol Kriza sem állott egészen, mert sze- 
gény volt. De hidd el te azt nekem, hogy az unitárius értelmiség, 
ha ilyet nem kap, félideált keres, de fatuskóval nem fog megelé- 
gedni. Csak neked mondom e durva szót... Én részemről felé 
sem megyek Árkosnak, püspökséged kilátásai nélkül annyira ca- 
lamításnak tartanám egy oly közönséges embert ültetni legfőbb 
méltóságú helyünkre. 

Pap M.-t támogatják baráti — mondod. Az ég őrízzen meg 
minket, hogy ilyen fejünk legyen. Hiszen akkor a támogatók kor- 
mányoznának, pedig tudjuk, kik ők. Azután nincsenek veled 
tartók, ez a beszéd csak addig van indokolva, míg a püspöki 
bot kezedben. Összeterelgeted félév alatt, mint a szelid bárányo- 
kat, hidd el! Hejh bűvős erő az a hatalom! Kivált, ha ész 
kezében van. Ettől ne félj!" ; 

Pap Mózes esetleges püspökségével szemben mindenült 
Kriza Jánost állítja előtérbe, akit Jakab Elek szerint Pap Mózes 
meg sem közelít. Benczédi Gergely naplójában olvasom a követ- 
kező feljegyzést: , Kriza János püspökünk is meghala március 
26-án reggel 6//2 órakor tüdőgyultadásban egyheti betegség után. 
Húsvét 2-ik napján temették el, amit én az ablakból néztem, 
Igen ritka becsületes, derék ember, de véghetetlen gyenge és 
erélytelen püspök volt. Egyedül szépírói talentuma és a székely 
vadrózsák gyűjtése által tünt ki, de egyházi téren életének semmi 


nyoma sem marad. A kezén levő püspöki jegyzőkönyveket is" 


merőben elhanyagolta, miről bárki meggyőződhetik, ha utána jár ; 
16 évi püspöksége alatt az egész egyházat sohasem vizitálta meg, 
miért sok a zavar és rendetlenség. A gyűlésekben talán azt se 
tudta sokszor, hogy miről foly a tanácskozás. Különben kitűnő 
eszű, jószívű, derék ember volt, sok nyelvet tudván s széles isme- 

reteket bírván, mindenkit elbűvölt, aki vele társalgott — sokat is 


ne 


betegeskedett. Nyugodjék csendesen !" 

Nem annyira ezekből a sorokból, haném különösen azokból, 
amiket Benczédi később az áldottlelkű Krizáné anyagi megsegítí- 
sével kapcsolatosan jegyzett fel a Krizáné mellett harcoló atyafi- 
ságról, az állapítható meg, hogy Benczédi Gergelyben volt némi 
hűvösség, egy kis ellenszenv a Kriza családdal s a többször 
emlegetett atyafisággal és Ferencz József pappal szemben, akik 
Benczédi szerint mindenre képesek, még a törvények felforgatá- 
sára is, csakhogy segítsenek -a nyomorba jutott Kriza püspökné 
helyzetén. Mégis megállapítható, hogy sok reálizmus van Benczédi 
Gergely feljegyzéseiben. Ki merné kétségbe vonni Kriza költői 
nagyságát, kiválóságát, nagy műveltségét, örökéletű költői mun- 
kásságát, de az bizonyos, hogy Kriza elmélázó költői lélek volt 
s az ilyen annyira elmélyed a maga külön világában, hogy gyák- 


. ran azt sem tudja, hogy mi történik körülötte, nem veszi ÉSZTre; 


nem hallja meg a kicsinyes dolgokat, a semmiségeket, sem a tár- 
gyaló teremben, sem a templomban, hanem önkéntelenül akkor 
tér magához, riad fel, ha okos, tarlalmas dolgok hangzanak el. 
Minden köznapias vonás úntatja az ilyen lelket s mert magasabb, 
eszményibb világban él, gyakran azt sem hallja, mikor hozzá be- 
szélnek. Ilyennek látjuk Krizát nemcsak a reálisztikus itélőképes- 
ségű Benczédi Gergely feljegyzéseiből, hanem boldogult anyósom, 
özv. Sándor Jánosné elbeszéléseiből is, aki pedig jól ismerte Krizát 
mert édes apja, Kiss Mihály esperes, féltestvére volt Kriza püs- 
pöknek. 

Pap Mózes is írogatott köszöntő verseket, imádta Arany 
Jánost, de költőiességben csakugyan nem közelítette meg, azonban 
volt olyan tulajdonsága, amiben túlszárnyalta Krizát. Amint láttuk 
Kriza költői lelkiállapota miatt gyenge volt a közigazgatásban 
s ezért lehetett nála költői rendetlenség a püspöki jegyzőkönyvek 
körül, de ha veszi valaki azt a fáradságot és megnézi Pap Mózes 
főjegyzőnek 18 évről szerkesztett főtanácsi jegyzőkönyveit, abból 
könnyen megállapíthatja, hogy Pap Mózes egy rendkívül pedáns, 
szorgalmas közigazgatási ember volt és épen Kriza idejében erős 
gyakorlati érzésével olyan pótolhatatlan munkát végzett, hogy 
azokból a világos stílussal írt pontos jegyzőkönyvekből tisztán áll 
előttünk 18 év egyházi munkásságának a lényege, amit Jakab 
Elek könnyelműen csak úgy állít oda, mint:  ,kötelességszerű, 

gépies dolog igazítást az egyházi kormányzás körül." Ismételjük, 
Pap Mózes, mintegy kiegészítően épen abban volt kiváló, ami 
Krizának a gyenge oldala volt s azért sorakoztak legjobbjaink 
Pap Mózes mellé, mert erős közigazgatást és kormányzást vár- 
tak tőle. Í 
Pap Mózes ilyen irányú képességeinek a megvilágítása egy- 
ben azt is igazolja, hegy Jakab Eleknek az a megállapítása sem 
helytálló, hogy , Székely Mózes és a mai helyzet tökéletesen egy a 
Amint már említettük a Székely Mózes fia katolizált s ez a 
szomorú tény egymagában is elegendő volt arra, hogy mellőz- 
zék és püspökké ne válasszák meg. Más a helyzet egészen Pap 
Mózesnél. 

Ferencz József igazságérzetével hiába világosította fel Jakab 
Eleket Pap Mózes képességeiről, hiába írja meg neki Pap Mózes 
előnyeit, hogy támogatják az eljövendő kormányzásban barátai. 
Jakab Elek, mint az elfogult kortes, se nem lát, se nem hall, 
hanem oda vágja : , Az ég őrizzen meg minket, hogy ilyen fejünk 
legyen. Hiszen akkor a támogatók kormányoznak, pedig tudjuk, 
kik ők." Majd azután Jakab Elek, mint egy kis Machiavelli tanácso- 
kat ad Ferencz Józsefnek, a jövendő egyházfejedelemnek, a ha- 
talom megszerzésére, máskor meg képmutatásra tanítja. Azután 
nincsenek veled tartók, ez a beszéd csak addig van indokolva, . 
míg a püspöki bot kezedben, Összeterelgeted félév alatt, mint 
a szelid bárányokat, hidd el. Hejh bűvös erő a hatalom!" , Vesd 
meg — t. i. Kovácsit —, de kívül el ne áruld," majd: , Hárítsd 
a dolgot a Consistoriumra", szóval olyanokra akarta tanítani . 
Ferencz Józsefet, amik benne megvoltak, hiszen elismeri Jakab 
Elek magáról : , belőlem ugyan a valót ki nem veszi", más helyen 
pedig : , Játékomat ügyesen játszom." Íme a lelkes, egyenes szé- 
kely. Különben Ferencz Józsefben hálátlan tanítványra talált Jakab 
Elek, mert őt a hatalom megtartására tanítani felesleges volt, 
képmutató pedig a mester kívánságára sem tudott volna lenni. 

Végeredményében mi Jakab Eleknek idevonatkozó klasszikus- 
nak egyáltalán nem mondható leveleit csak egy elfogult, szenve- 7 
délyes kortes írásainak tekintjük s nem akarunk belőle szigorú 
következtetéseket levonni a történetíróra, akinek munkásságában 
az első és legfőbb kivánalom a tárgyilagosság. Annyit mégis meg- 
állapálunk, hogy mennyire összezsugorodik a tudós történetíró, 
mikor felcsap kortesnek. Magánlevelekből lehet az emberek jelle- 

mét a legjobban megismerni. Olyanok ezek a levelek az életrajz - 
Írónak, mint a fénylő gyöngyszemek, amelyek lélekelemzéssel éle- 
sen megvilágítják az egyéni jellemvonásokat. Ezekből is kimutat- 
, ható, hogy Jakab Elek azon embertipusból való volt, akiben köz- 
vetlen a mennybeli jóság mellett, ellentétes indulatok is megfértek, 
Egyiket egész lelkével Ferencz József felé nyújtotta, a másikkal 
. Ferencz Józsefnek a püspökségben ellenfeleit kiméletlenül és 
igazságtalanul ostorozta. A források vezettek ezek megírására, én 
csak engedelmeskedtem s közvetítettem azokat bizonyos önmeg- 
tagadással, amely különös az előttem örökre szent emlékű Kriza 
Jánossal jutott eszembe, de a mult ismertetésében mindenekfelett 
álló az igazság és Kriza János alakja sokkal nagyobb, minthogy 
hamis értékelésre volna szüksége, sőt azt meg sem tűrné. 

Jakab Elek a fentihez hasonló durva hangnemben dolgozott 
1882-ben Benczédi Gergely pénztárnokká választása ellen is, 
amint Benczédi Gergely naplójában feljegyezte: , Egy piszkos le- 
vélben agitálni akart ellenem Jakab Elek is, de alig olvastak fel 
3 sort — tovább nem engedték olvasni, Oka pedig az, hogy Jakab 
Elek tartozik a kolozsvári Koncz-alapba 2100 frt.-tal, melyről 10 
év óta kamatot nem fizetvén — én a mult télen 3-szor is fel- 
szólítottam s nem is felelvén —, reklamáltam, miért mennydörgős 

levelet írt a Consist.-hoz ellenem, de nekem adtak igazat." 

Amíg Benczédi választásánál sikertelen volt Jakab Elek mód- 
szere, addig az árkosi zsinaton nagy eredményt könyvelhetett el, 
mert Ferencz József megválasztása halározottan a Jakab Elek 
érdeme, nélküle egészen más lett volna az eredmény. A vidéken 
és Kolozsvárt is csaknem mindenki biztosra vette a Pap Mózes 
 püspökségét. Tapasztalatból mondjuk, hogy Ferencz József meleg- 
szívű ember volt, de határozottságáért sokan ridegnek tartották $ 
ezért kezdetben nem örvendett általános szeretetnek s mikor püs- 
 pökké választása után Árkosról visszajött, Kolozsvárt lefüggönyö- 
zött ablakokkal fogadták, amit Ferencz József később sokszor el- 
. panaszolt. Közfelfogás szerint a siker igazol. Kolozsvárt is meg- 
változott a helyzet s meghódoltak a Pap Mózes: pártiak s Kovácsi 
Antal is egyik legfőbb tanácsadója lett Ferencz Józsefnek s min: 
den jó gondolatával támogatta. 

Pap Mózesnek Jakab Eleken kívül más ellenségét nem ismets 
jük, de nem is ellenségei, hanem legjobb barátja végzetesebb volt 
rá, mint bárki más, Ferencz József sajnálta, hogy legjobb barát: 

jával, akaratán kívül, ilyen kellemetlen helyzetbe került s vígasz- 
talta is : ; 

— Hadd el, Mózsi, mert én két esztendeig sem élek s akkor 
azután jöhetsz te. 

Pap Mózes, mintha nem is hallotta volna az ilyeneket, szótlan, 
kemény maradt, mint a szikla s a tülekedés és hangosság elől 
teljesen visszavonult a befelé élés csendes sáncai mögé. Hallga- 
tott és szenvedett. Í 

Így történt a híres árkosi választás, amelyből az a tanulság 
vonható le, hogy a szervezett, hangos kisebbség mindig legyőzi 
a szervezetlen többséget. A dicsőség mámorában ki törődött azzal, 
hogy ezen a híressé lett zsinaton méltánytalanságot és hálátlan 
ságot követtek el egy érdemes ember ellen? Hiába próbálták ezt 
a csúnya tettet rózsaszínűvé mázolni már az egykoriak, az lehe-. 
tettenné vált s nem tudja a történelem sem helyre hozni azt a 
rettenetes igazságtalanságot, melyet Pap Mózes szerény alakjával 
szemben elkövettek az árkosi zsinaton, de úgy látszik, a sors azt 
mérte rá, hogy ő maradjon árnyékban s más arassa le azt a dicső 
séget, amit a fejlődő idők neki is nagy részben elhoztak volna. 

E nagy események után Pap Mózes tépett zászlóval, de ép 
becsülettel, mint óvatos s épen eleget tapasztalt ember teljesen 
visszahúzódva dolgozott tovább. c 

Ferencz Józsefnek püspökké választásával a könyvtárnoki 
állás megüresedett s ideiglenesen Simén Domokossal töltötték be. 
E. Képviselő Tanács 1877 dec. 6-án tartott ülésében 239. sz. ag 
hozott határozatával Simén Domokos ideiglenes kezeléséből a könyv- - 
tárt Pap Mózes megválasztott rendes könyvtárnoknak adják át. 
Megállapítja a kiküldött bizottság, hogy nagyon sok könyv nincs 
katalógizálva s ezért ajánják, hogy az egész könyvtárról készít-. 
tessék újabb katalógus. Pap Mózes könyvtárnokot felhívják, hogy 
az el nem helyezett könyvek elrendezésére nézve tegyen javaslatot, 
Pap Mózes ezen újabb munkakörében is igyekezett rendet teremteni 
már a következő 1878 július 1-én jelenti a főhatóságnak, hog 
a könyvtár az 1877—78. tanévben szaporodott 464 kötettel s ő 
lajstromozott összesen 692 drb. könyvet, mit E, K. Tanács meg- 
nyugvással vett tudomásul. Pap Mózes lelkiismeretes pontosságát 
igazolja az 1879-ik évi tanügyi jegyzőkönyv 158. sz. is, mely 
szerint július 20-ról Pap Mózes jelenti a főhatóságnak, hogy laj- 
síromozta a néhai Simén Domokos és Nagy Mózes által ajándés 

kozott könyveket. A régebbi időből sok könyv van kinn egyeseknél. 
Kapott vissza olyan könyveket, amelyek nem is voltak bevezetve 
a kivételi naplóba; nyomára jött annak is, hogy néhány könyv 
hiányzik a könyvtárból, de hogy ki és mikor vitte el, arról semmi 
bejegyzés nincs, teljes reménye van, hogy a még be nem adott 
könyveket visszaszerzi. Igyekszik minden erejével a könyvtárban 
tapasztalt rendetlenséget megszüntetni és sikerült is neki, amint 
a következő évi jelentésből látjuk a régebbi időben kivett könyvek 
közül többet visszaszerezni. Mint könyvtárnoknak még említésre 
méltó munkássága az is, hogy az országos könyvkiállításra elkészí- 
tetle a kolozsvári főiskolánk könyvtárában meglevő s az 1711-ig 
Magyarországon megjelent könyvek jegyzékét. Pap Mózes 1883. 
megvált a könyvtárnoki állástól és azt az újabban megválasztott 
könyvtárosnak, Boros Györgynek adta át. 

Tovább már csak mint tanár működik, de abban a korban 
valósággal példaadóan. Annyira kötelességtudó volt, hogy órát 
sohasem mulasztott. Egyik tanítványától, Vári Alberttől hallottam, 
hogy amelyik napon Pap Mózesnek, akkor már csak egyetlen 
leánya férjhez ment, délután 3 órától Pap Mózessel volt órájuk. 
Pontosan értesültek az esküvő napjáról s nem is gondoltak arra, 
hogy Pap Mózes kitartja az óráját; az osztály nagy Zajjal, éktelen 
kiabálással háborús képet mutatott, ki a padon, kí a tanári ka- 
tedrán volt, amikor egyszer csak váratlanul betoppant Pap Mózes. 
A megrémült diákok helyükre szaladva azzal védekeztek, azt 
hitték, hogy ma nem lesz latin óra. 

— Tudjátok meg — válaszolt komolyan —, hogyha féllábam 
a sírban lesz, az előadásomat akkor sem mulasztom el. Ilyen volt. 
Hűség és pontosság jellemzi egész életét, minden cselekedetét. 

Pap Mózes, a volt főjegyző, mint kolozsvári főiskolai tanár 
1891 június 29-én nyugalomba bocsátását kérte. E. K. Tanács 
tekintettel a mellékelt orvosi bizonyítványban nyilvánított  beteg- 
ségére (kisebb gutaütés) ajánlja a legközelebbi Zsinati Főtanács- 
nak Pap Mózes kérésének a teljesítését és pedig tekintettel arra, 
hogy folyamodó, mint rendes tanár 34 évet működött, S a fő- 
jegyzői tisztet is végezte 17 évig és pedig kiváló lelkiismeretes- 
séggel és pontossággal, javasolja a teljes nyugdíjnak, a 600 
frt-nak a megadását. A nyugdíjszabályzat szerint 35 évre járna 
a teljes nyugdíj, de csak 34-et szolgált s a hátralevő 1 évet be- 
tegsége miatt nem szolgálhatta le. E. K. Tanács kifejezi teljes 
méltányló elismerését Pap Mózes tanár iránt a kolozsvári főisko- 
lával és az egyházzal szemben teljesített hosszú és buzgó szol: 
gálataiért. Zsinati Főtanács 51—1891 sz. határozatával Pap Mózest 
1891, évi szeptember 1-től tisztességes nyugalomba bocsátja és 
tekintettel arra, hogy minden munkáját lelkiismeretességgel és pon- 
tossággal végezte, a maga részéről is teljes méltányló elismerésés 


ifejezést, ; 
nek adott kifejezé (Folyt. köv.) P. Szentmártoni Kálmán, 

A vallás a történelem rendjén nagyon sokszor került abba 
a helyzetbe, hogy a fejlődő tudomány valamelyik ága olyan friss 
megvilágításba helyezett kérdéseket, hogy ezáltal megingatta úgy- 
nevezett hitigazságait. Közismert, hogy először a Geologia, illetve 
Asironomia rendezte úgy a kérdéseit, hogy a keresztény viág- 
teremtés-magyarázat nagyon sokak előtt már nem maradhatott 
meg a régi formájában. Akik mindenek ellenére ragaszkodtak 
a régi elképzelésekhez, azok ma is nevetséges alapokra építgetik 
súlyosértékű vallásos nézeteiket. A második nagyobb rázkódás 
akkor volt észlelhető, amikor a mult század közepén megjelent 
Darwin korszakalkotó munkája, mely egészen új képet kezdett fes- 
teni az ember eredetéről. Ennek a biologiai felfedezésnek nagy 
átalakító hatása volt s bár a kérdéssel kapcsolatban sok nyitott 
kérdés maradt, ezen fejtegetéseknek alaplényegét csak azok nem 
veszik figyelembe, akik ma is többre becsülnek egy ötletszerűen 
felvetett és öröklött dogmát, mint tudományos tényeket. Darwin 
munkájával azután elindulta mult század vége felé az a természet- 


filozófiás folyamat, mely már már alapjaiban látszott megingatni — 


az ember vallásos nézeteit. A vallás ellen indított eme tudomá- 
nyos hadjárat azonban ösztönszerűen arra indította a vallást be- 
csülő és értékeiben hívő embereket, hogy szintén tudományosan 
próbáljanak közeledni saját kérdéseikhez s mihelyt azonos fegy- 
verrel vették fel a harcot, a küzdelem eredményt hozott, amennyi- 
ben megalapozódott sok olyan vallási kérdés, mely éppen azért 
volt sebezhető sarka a vallásnak, mert soha azelőtt kellőleg meg- 
alapozva nem volt. Ugyanaz az idő azonban, mely bizonyos kér- 
désekben a vallás számára megerősödést és bizonyosságot hozott 
— új stratégiai vonalat épített azok számára, akik mindenképen 
tudományosan és nem csupán érzelmi alapon akarták bevenni 
örökre a vallás büszke várait. Ugyanaz az idő, mely határozott 
feleleteket kezdett adni a természetfilozófia egyes vádjaira, erőbe 

lendítette az új lélektannak azt az ágát, mely különös előszeretettel 
vonatkoztatta a vallásra felfedezéseinek eredményeit. Nem kívánom 
részleteiben ismertetni az új lélektan felvetett kérdéseit, csupán 
utalok arra, hogy az a veszedelem, mely a tudományos módszer 
ezen pontjáról mutatkozik, egészen újszerű. Mindazok a vallási 
gondok, melyek eddig tudományos kérdések rendeződése során 


állottak elő, a vallás külső körülményeire vonatkoztak inkább. Az 


új lélektan azonban a vallás belső folyamatához nyúlt hozzá s 
azokat a láthatatlan érzelmi szálakat vette bonckés alá, melyekben 
áll vagy esik maga a vallás. Kísérletei és vizsgálódásai olyan 
területekre estek, ahol a vallásnak a lelke lakik, ahol a Szentek 
szentje van, ahol áhítatos meleg ölelésben, mint egy örök Frigy- 
ládában életparancsolatait őrzi az ember. Az eddigi támadások 
a lakóházra irányultak, vagy legtovább a végtagokra, a testre, ez 
az új azonban egyenesen a szívnek szegezte ismeretlen fegyvereit. 
Az új lélektan minden problémáját természetesen nem tudom ez 
alkalommal felölelni s így csupán egy nagyon lényeges kérdésre 
szorítkozom, amikor az imádságot az új lélektan szuggesztiós elmés 
letének világánál próbálom tanulmány tárgyává tenni. 

" E tanulmány rendjén állandóan suggestioról fogok beszélni, 
mert a tudományosnak mondott magyar Sugallat még mindig nem 
szerzett önmagának annyi tudományos patinát, hogy félreértések 
nélkül használható volna. 

Mindenki hallott társas ösztönről s tudja azt is, hogy a közös, 
gyülekezeti imádkozásnál milyen fontos szerepe van a suggesztió- 
nak. Természetesen szembetűnőbb ez a primitív törzseknél. Itt ugyanis 
a rácionális elem nagyon halványan van kifejlődve s itt nagy És 
vezető személyiségek hathatósan tudják befolyásolni a törzsekben 
élő embertársaikat. De a személyes hatástól függetlenül, sugge- 
ráló erővel bírtak a kezdetleges emberre az elképzelt szellemek s 
mindazon környezetében található valamik, melyeket rendkívüli 
tulajdonságokkal ruházott fel. 3 

Az új lélektanban a szuggesztiónak nagyon előkelő helye 
van. Történelme van. A mult század közepéig (1843), amikor Ja- 
mes Braid , Neurologia" című munkáját kiadta, még úgynevezett 
tudományosan gondolkozók is bizonyos , magnetikus folyadék"-ról 
beszéltek s fizikai úton próbálták megmagyarázni azt a ható erőt, 
mely a szuggesztió által keletkezik. A század végén Bernheim , De 
la Suggestion" című műve egészen tisztázta ezt a fogalmat, A 

Bernheim értelmezése szerint a ,suggestio" az a folyamat, mely — 
által a paciens, vagy médium elméjében olyan állapotot lehet te- 
remteni, melynek következtében az hajlamos lesz gondolkozás 
nélkül elfogadni bizonyos propoziciókat, eléje tárt gondolatokat. — 
Mc"Dougall röviden határozza meg, amikor a szuggesztiót úgy jel- 
lemzi, hogy az ,a meggyőződés logikanélküli terméke". Általában 
mindenik psychologus megegyezik abban, hogy az egész folyamat — 
irrácionális jellegű. Vannak azonban eltérő vélemények arra nézve, 
hogy mik a szuggerálhatóság igazi okai, illetve tényezői. Mc"Dougall 
meghatározásával megegyezik Tansley meghatározása, aki azt 
mondja, hogy a szuggesztió ,a rácionálistól független előterjesz- 
téseknek az elme által való elfogadása". Thouless a szuggesztiót 
,olyan közlési folyamatnak nevezi, mely között gondolatokat meg- 
felelő alap nélkül elfogad és megvalósít". 

Charles a maga ,Szuggesztió és Autoszuggesztió" című 
munkájában azt mondja a szuggesztióról, hogy az egy ideának — 
tudatalatti megvalósítása. Szerinte a mindenkiben meglevő idea- 
reflexből származó erőnek általunk, vagy más által való műkö- 
désbe állítása s így minden szuggesztió tulajdonképpen autoszug- 
gesztió. Szuggesztió többféle van. Váltakoznak ezek a mély hip- Ír 
nozistól az élet mindennap előforduló szuggesztiójáig, a hívatásos 
psychoterapiai működésektől a kereskedelmi lélektannak megfelelő 
szuggesztióig. Minden szuggesztiónak azonban közösvonása a dol- 
gok kritikanélkül való elfogadása. 

Mielőtt tovább mennénk, tisztáznunk kell azt, hogy mi a 
szuggesztió alaptermészete ? Ehez azonban az szükséges, hogy az 
előrebocsátott meghatározások alapján megvizsgáljuk a szuggesz- 
tió egészét. Bár nem fogadhatjuk el Freudnak azon megjegyzését, 
hogy a szuggesztió a fajnak bizonyos olyan érzelmi magatartása, 33 
mely az első törzsvezérrel kapcsolatos visszafojtott libidó rögzíté- 
séből származott, el kell ismerjük, hogy van köze az ember társas 
viszonyához. Mc"Dougall megegyezik ezzel a nézettel azzal a kü- 
lönbséggel, hogy a társas ösztön mellé, mint a folyamat ható té- 
nyezőjét az engedelmesség ösztönét is oda veszi, Mindezek alapján 
Rivers azt mondja, hogy a szuggesztió a tudatalatti mechanigmu- 
sának a neve s azt műveli, hogy a társas ösztön segítségével az 
elme a társadalom egy vagy több tagjában közös gondolatot és 
6. felfogást teremt úgy, hogy teljes összhangban halad a cél felé, 

Mindezekből megállapítható, hogy a szuggesztió egyetemes va- 

lami, de nehezen megmagyarázható. Mindazonáltal ez alkalommal a 
szuggesztiót meghatározva azt mondjuk, hogy a szuggesztió ,egy 


. olyan folyamat, mely által az elme elfogadni kényszerül bizonyos 
. . előterjesztéseket, vagy cselekednie kell egy indításra, mely vagy 
. melyek kellőképen nincsenek megindokolva", 


A mindennapi ember rendes, köznapi élete kellő példával 


. szolgálhat a szuggesztiót illetőleg, de például szolgálhatnak azok a 


nem mindig közönséges esetek is, melyeket az új lélektan embe- 
rei írásban előnkbe tárnak. Most azonban először nézzük meg, 


. milyen általános jelentősége van a szuggesztiónak az imára nézve. 


Ismeretes előttünk a szuggesztiónak a vallás történetében jelent- 
kező hatása, de ezenkívül a vallásos kötelékek kiépítése s az 
egyes kultuszok hatásossá tételében megjátszott szerepe is. A nyil- 
vános Istentiszteleten az imádkozó befogadó képességét nagyban 
és hathatósan előmozdítja. A közösségi ösztön hatalmas erővel 
működik minden egyes emberben, amikor az tudatára ébred an- 


. nak, hogy akár vallási, akár politikai vonatkozásban egy a tagok 


közül. A vallásos, vagy más szertartásban magában rejlik a titka 
ennek a szuggesztibilításnak. A vad ember számára a dob külö- 
nös pergése és arra következő ritmikus tánc, a személyes deko- 
rációk és a varázslók mormolása, a civilizált emberek számára a 


a sejtelmes vallásos világítás, az ősi vallásos énekek tónusa, a cere- 


. mónia-vezető  megkülönböztetett öltözete, a közösen hallgatott, 
. vagy mondott imák jelentik azt a nagy lélektani környezetet, mely 


az imádkozó szuggesztibilitását növeli s arra bírja az egyént, hogy 
a szertartással kapcsolatos gondolatot elfogadja. 

Tanulmányunk szempontjából azonban a szuüggesztió, mint az 
ima aktusával kapcsolatos valami érdekel. Miben áll az imádkozás? 
A vallásos ember úgy tekinti azt, mint valóságos viszonyt és kap- 
csolatot az objektive létező istenséggel. Ebben a viszonyban az 
ember nemcsak kérésekkel ostromolja az Istent, hanem jogot for- 
mál arra, hogy Tőle megnyilatkozás és közlés érkezzék, 

Minden imának elkerülhetetlen előfeltétele elsősorban a fel- 
sőbbség elismerése. Az Istennek megvan a hatalma megadni 
mindent, amire szükségünk van, ha alázatosan, engedelmeskedve 
fogadjuk adományát. Minden ismert bűnünket meg kell bánni, 
minden Istennel kapcsolatos kételyeinket e! kell hallgattatnunk ég 
minden hozzá nem illő gondolatot meg kell semmisitenünk. A 
nagyság és fensőbbség elismerése minden valóságos imában benne 

van. Az ember alantasához, vagy vele egyenrangúhoz nem imád- 


kozik. Ahol ez az eset áll fönn az antropologia megállapítása sze- 1 


rint ott varázslással állunk szemben. Az imádságos magatartás — 
mindig feltételez valami prestiget az imádás tárgyával kapcsolatban, 

Az ima második felfedezhető jellemvonása, ha azt lélektani 
elemzésnek vetjük alá — elismerése annak, hogy az imádat És 
tisztelet tárgyát bizonyos titokzatosság veszi körül. Az ember nem 
tudja, hogy reá nézve mi a legjobb. Az Isten céljai kifürkészhe- 
tetlenek s titokba vannak búrkolva. Milyen keveset tud az ember 
a jövőről. Milyen bizonytalan élete és annak egész tartalma felől, 
A kezdetleges ember semmit sem ismer a magánál nagyobb hata- 
lom, vagy hatalmak természetét illetőleg . .. számára az titokzatos 
— egyszer barátságos, máskor ellenséges, Az imáját a mindenek 
, Mögötti"-hez a , Borzasztóhoz" intézi, amelyről, vagy amelyekről 
nagyon keveset tud, de melynek jelenlétéről határozott tudomása 
van. Mihelyt az élet alakulása időt enged az embernek a gondol- — 
kozásra, a filozofálásra, vallásos tapasztalatait rendezni kezdi, rend- 
szerbe foglalja s előáll a theologiája, mely rendesen olyan szin- 
vonalú, mint amilyen korban jelentkezett. A fejlődése minden 
fokán azonban tisztán állott az ember előtt, hogy Istennel kapcso- 
latban nagyon elhatárolt módón, nagyon kötött lehetőségek szerint É 
tud és ismer valamit s ez az égető tudat imáit epedővé tette, 
, Több világosságot" sóhajtotta a haldokló Goethe s ez a sóhaj 
ott reszket minden imádkozó ember lelkében. 

Az ima harmadik megkülömböztetett vonása a suggesztió . 
szempontjából a hit és bizalom, az a lelki magatartás, mely abban 
nyilvánul meg, hogy a láthatatlant olyan értékkel ruházza fel, mely 
érték nélkül az erkölcsi összhang és egyensúly a hívő számára 
elvész. Az Igazság, Szépség és Jóság, mint örök értékek kapcso- — 
latba vannak hozva Istennel. Az ilyen felfogásra alapítja az Isten 
barátságának és megközelíthetésének az ügyét s ezáltal reméli, 
hogy szellemi és anyagi javakat szerezhet. Természetesen az imád- 
kozás spontán valami és az ember veleszületett hajlamának meg- 
felelően nyilatkozik meg. A fenti rendszeres módón csak olyankor — 
gondolkozik az ember, amikor filozofál, az imádkozás alkalmával 
ezt nem teszi, Az Isten legfőbb jóságában és barátságában vetett 
hit olyan légkört teremt az ímádkozóban, melynek alapján olyan 
viszony keletkezik Isten és ember között, hogy utóbbi feltételezheti, 
hogy Isten közeledését elfogadja és kedvezően í.éli meg. Ez a 

. gondolat az imát a fejlődés minden stádiumában jellemzi, de kü- 
. lönösen jellemzi a misztikusok imáit. É 
ég Az ima egy másik lélektani érdekű tényezője a gyakoriság, 
mely által az ima közösségi gyakorlattá lesz. Általában a vallásos 
ember szeret társulni olyan emberekkel, akik vele rokonérzelműek. 
. Amint már jeleztük a primitiv ember vallása túlnyomóan tőrzsi, 
" közösségi s csak a fejlődés azon a pontján, amikor az egyetemes 
vallások kialakulnak, lehet észrevenni az individuális vonás meg- 
jelenését. Természetesen azonban az individuálitás megjelenése 
nem jelenti a társadalmi vallásos intézmények eltűnését. A for- 
dított eset áll. A modern hívő — kevés kivétellel — individuális 
viszonyt élvez Istennel kapcsolatban, de nagyon jól kivehető, hogy 
a hasonló áhítatú lelkek társaságában mindig inspiráló erőt vesz. 


.. Ha az ember egyáltalán várhat indításokat az erő, bátorság, a lel- 


kimegerősödést illetően, akkor ezt természetesen a közösségben 
nagyobb Jehetőséggel remélheti. 

Megállapítható, hogy sajátos úgynevezett külön vallásos ösz- 
tön nincs. Ebben úgy a vallásos, mint a nem vallásos psychologu- 
sok egyetértenek, de egyvéleményen vannak abban a tekintetben 
. is, hogy minden kardinális ösztönnek köze van a valláshoz, hogy 

. a vallás lényegében ösztönös. E megállapítás csak azoknak lehet 
feltűnő s csak azoknak tűnhet úgy, mintha ez alacsonyabb érté- 
küűvé tenné a vallást, akik az emberre is alkalmazott evolucionáris 
elméletet semmibe veszik. Ez elméletnek világánál s a lélektan 
bizonysága szerint az imádság, illetve vallás gyökereiben ösztönös. 
Az imádság az evolutió minden pontján spontán reakció a Vi- 
lágegyetemmel szemben, mely reakció annyira veleszületett 
az emberrel, mint más hajlamai és cselekvései. Olyan belülről 
gyökerezik, mint pl. a harci ösztöne, menekülés és táplálkozási 
ösztöne. 

Miután az imával kapcsolatban megállapítottuk a fenti öt 
kölönböző jellegzetes tényezőt, mely közrejátszik az ima aktusá- 
ban, feladatunk további . megoldhatásához szükségünk van arra, 
hogy tisztázzuk mi a suggestibiliítás és mik a feltételei, milyen 
tényezők erősítik az állapotot? Ferenczi szerint a suggestibilitás 
nem egyéb ,mint a gyermek tudatalattijából fenntmaradt azon 
készség, hogy azokban, akiket szeret, bármikor higyjen és azoknak 
kételkedés nélkül engedelmeskedjen." Azonban a suggerálhatóság 
ereje sokkal valószínűbben faji eredetű. Mindenek előtt le kell 

szögeznünk, hogy a szuggerálhatóság nem szükségszerűen abnorc 
mis jellegű. Ez inkább egyetemes és normális állapot, mely ab- 
normissá a végletekben válik (holtfáradság, hipnozis, hiszteria ÉS 
őrültség) Janeth azon nézetével szemben, hogy minden hipnotic 
zálható személy hisztérikus, áll az a tény, mely szerint hozzáértő — 
psychologosuk az alkalmazott esetek 90"/,-ban sikerrel hipnotizál- 

tak s ebből-a nagy százalékból kevés esik azokra, akik valóban 
hisztérikusok voltak. A suggesztibilitás, melynek a hipnozis egy 
túlhajtott formája, nem beteges szimptoma és nem csak hisztérikus 
személyekkel kapcsolatban érvényesíthető. McDougall . szerint 
(Social Psychology 98) négy tényező játszik közre abban, hogy. 

a szuggerálhatóság erősödjék : I 

1. Az én abnormis állapotai, melyek a rendes alvás, fárad- . 
ság, hipnotikus állapot, hisztéria. éb 

2. A meggyőződés, vagy tudás hiánya azzal a tárggyal és 
gondolatkörrel kapcsolatban, mellyel a szuggerálás történik (külö- 7 
nösen hajlamos az az egyén, akinek meglevő tudása rendszertelen, a 

3, A szuggerálás forrásának ható ereje és intenzitása, 
lendülete, - 

4. A szuggerált alany veleszületett lelkidiszpoziciójának sajá- 
tosságai. Később (az Enc. Brit. ugyancsak ő) az úgynevezett tö- 
meg szuggesztiót is ilyennek látja (ez volna az ötödik). Ebben a 
sikerültnek mondható négyes felosztásban az imaállapotok külöm- 
böző fázisaira lehet ismerni. 

A szuggerálhatóság elsősorban az abnormis állapotokban erős. 

A vallásra vonatkoztatva ez azt jelentené, hogy a szélsőséges 
misztikusok lelkiállapotában áll elő ilyen helyzet, vagy a vallásos 
hisztériák esetében, melyek különösen vallásos megújhodások ide- 
jén (egyéni, vagy társas) szokott jellemző módon jelentkezni. Nem 
azt jelenti ez természetesen, hogy minden misztikus állapot szél- 
söséges. Van misztika, mely egészséges, mély lelkiállapotot jelent 

s bár az emberek nagy többsége — a fogalomkör tágítása nélkül 
— nem nevezhető misztikusnak, mégis a misztikus állapot az, 
melyben az ima problemájának alapvető kérdései eldőlnek. Ha va- 
lahol, akkor itt, ebben az elmélyedésben lehet megtalálni az igazi 
Isten-ember viszony szoros kiépülését. Ha lélektanilag itt nem fe- 
dezzük fel az ima megalapozását és hitelét — akkor sehol. Ha 
ezen mély tapasztalatok legalján azonban a történelem minden 
misztikusánál felfedezhető egy valóságos létező, objective létező 

Valami, mellyel érintkezése volt az imádkozónak, akkor azt nem 
tudja senki megcáfolni. A szuggerálhatóság második tényezőjeként 
emlegettük a szuggerált tárgy, vagy gondolattal kapcsolatos bizony- 
talanságot, vagy éppen tudatlanságot. Hogy az ima lelkiállapota 
hajlamos szuggerálásra, kitünt onnan, hogy az imádás tárgyát ti- 
tokzatosnak neveztük, olyannak, melyről bizonytalanul tud a hívő, 
valóságát és teljes bizonyosságát homály fedi. A szuggerálhatóság 
harmadik vonása az úgynevezett prestige. Ahoz, hogy a szugge- 


. — rálhatóságom növekedjék, erősödjék, szükséges az, hogy a szuggeráló 


forrás bizonyos tekintéllyel rendelkezzék. Ezenfelül azonban szük- 
séges az is, hogy olyan jellem legyen a prestige, mely bizonyos 
mértékben szimpátikus az alany előtt, A puszta tekintély, vagy 
prestige bizonyos bízalom és ragaszkodás vonása nélkül, bizonyos 
halvány szeretetreméltóság nélkül még nem elég. Antropologiai és 
általános lélektani tanúlmányok azt mutatják, hogy az ébredő lé- 
lekben vallásos vonzódás mindaddig nem születik, míg ez a lélek 
a nagy Valamivel. kapcsolatban nem fedezi fel azt az isteni VO- 
nást, mely vonzalmat ébreszt benne iránta. 

A negyedik vonatkozásban ,az alany veleszületett diszpozi- 
cióját" illetően már láttuk, hogy az ima mennyire ösztönös va- 
lami. W. James mondja egyik "munkájában, ,hogy ebben a tudo- 
mányosan felvilágosodott világban nagyon sokat hallunk az ima 
kétes értékéről s nagyon sok formában próbálják megindokolni, 
hogy miért ne imádkozzunk, mások pedig érvelnek azzal, hogy 
miért kellene imádkozni. Az egyetlen ok, amiért imádkozunk az, 


. hogy nem tehetünk máskép." Az ima egyetemessége, melyről már 


szóltunk, világosan ulal az ima ösztönös voltára. A Buddhizmus 
logikátlansága éppen abban van, hogy nincs Istene s mégis imád- 
kozik. A kinaiaknak Konfocius nem adott Istent s Őt kezdték 
imádni. 

Végeredményben tehát azt látjuk, hogy az ima lélektani elő- 
feltételei ugyanazon elemek, melyek az eredményes heleroszuggesz- 
tiót is elősegítik. Vagyis az ember lelke az ima hangulatában 
egészen készen áll, teljesen meg van művelve, fel van szántva, 
kész befogadni mindazt, amit a rajta kívül álló erő, tehát hetero- 
erő beleszuggerál. Akár a teljesen kezdeti fokon, akár a legmélyebb 
misztikusoknál, az ima lélektani elemzése azt mutatja, hogy az 
sajátosan külső hatás következménye. Lélektani szempontból és 
alapon ennél többet mondani nem lehet. Mindenesetre fontos, hogy 

megállapíthatjuk a tényt, miszerint ugyanazok a lelkiállapotok szük- 


ségesek az imához, mint a heteroszuggesztióhoz általában. 

A heteroszuggesztió esetében a szuggerált idea, vagy gon- 
dolat egy külső forrásból származik. Az autoszuggesztió esetében 
a forrás és maga a szuggerált alany egybeesik, tehát önmagában 
termeli a gondolatot, melyet szuggerál. 

A Nancy-iskola psychologusai, köztük különösen Coue, aki 
mindig csak inkább gyakorlati munkát végzett s alkalmazta elmé- 
leteit, nagyon részletesen foglalkoztak az autoszuggesztióban rejlő 


erővel, mellyel betegeket tudtak gyógyítani. Eszerint az iskola 


szerint minden szuggesztió alapja az autoszuggesztió. A hetero- 
szuggesztióval szerintük csak annyira lehet menni a gyógymódot 
illetőleg, hogy előkészíti a lelket a további műveletre. Á szug- 
gesztió folyamatában — mondja Baudoin, aki Ceue gyakorlati 
munkáját megírta — a lényeges az, hogy a gondolat kitermelődjék 
és nem a mástól való elfogadás. Ez a gondolatelőteremtés bizo- 


nyos tudatalatti erők hatása következtében történik és éppen az. 
a jelentősége, hogy a folyamat az alany tudta nélkül megy végbe. 


A heteroszuggesztió tehát csak arra való, hogy létrejőjjön a gondo- 
lat, mely gondolattal azután az autoszuggesztió megindulhat. Hogy 
mennyire éppen ellenkező a helyzet, azt a továbbiakban látni fogjuk. 


Dr. Fikker János, 
(Folytatása következik.) 

Szentiványi 
Dr. Szent-Iványi József 
1878—1939. 


1939 augusztus 1 ismét egy szomoru dátum sokszorosan 
megtépászott egyházunk történetében. Ezen a napon fejezte be 
földi pályafutását Dr. Szent-Iványi József egyházunk tb. főgond- 

. noka és farnosi birtokos 61 éves korában. Mindig megilletődve ál- 
. lunk meg a ravatalnál, melyen az élet harcában elesett embertár- 
. sunk pihen. De sokszoros a bánatunk, ha a nemzet és egyház 
oszlopos tagjait kell temetnünk, akik, mintizmos tölgy az erdő fái kö- 
zül, ugy emelkedtek ki kortársaik közül viharokat állva, villámokat 
. felfogva, akiket Isten a helyes itélet lelkével áldott meg, hogy 
legyenek vezetők az élet sivár pusztaságain bolyongó népek előtt. 
Ilyen, nagyrahivatott vezéregyéniség volt Dr. Szent-Iványi József, 
. akinek családi tradiciói, anyagi függetlensége, lelki adottságai, szel- 
lemi képességei és sokoldalu képzettsége egyaránt jó ajánló le- 
.  vélül szolgáltak arra, hogy világító szövétnek legyen. És az is volt. 
. — Azvoltanép között, ahol élt és az egyházban, amelynek tagja volt. 
E Aki látta azt a lesujtó bánatot és külsőleg is megnyilatkozott 
gyászt, amellyel Kalotaszeg népe osztály- és felekezeti különbség 
nélkül a nagy halott ravatala körül felsorakozott: annak éreznie 
és látnia kellett, hogy ez a nép nem csupán sorstársát, hanem 
önként elismert vezérét, bölcs tanácsadóját siratja benne. Mint föld- 
birtokos a saját munkája után az anyaföld kebeléről közvetlenül 
kapta a mindennapi kenyeret. Ez szerelmessévé tette a földnek, 
amelyből, ha több is jutott neki osztályrészébe, mint a szomszé- 
dainak, de ez nem vont észrevehető határvonalat közöttük. Együtt 
étt a földön népével, ahol gazdasági tanácsaival és példaadással 
vezette és irányiotta, Ezen tul és ezenkivül mint jó magyar ember 
velük együtt érzett, ha szükség volt érdekeiket védte s szellemi 
szinvonalukat emelni igyekezett. Méltán mondhatta koporsójánál 
egyik küzdőtársa : , Kalotaszeg népének kegyeletes fájdalma zokog 
fel és szálldos itt a Szent-Iványi József koprsójánál" . 
— Nem kisebb volt unitárius vallása És egyháza iránt való 
hűsége és szeretete, Bár életviszonyai folytán az egyházi élet 

Dr. Szent-Iványi József, 


külső keretein kivül esett, de annál szorosabb lelkikapcsolat füzte. 
hozzá. Hitsorsosaitól távol élve is, hite és vallásos buzgósága 
lánggal lobogott. Ez a lángotó és áldozni tudó vallásos buzgóság — 
szülte azt, hogy egyházi életünkben a legelőkelőbb tisztségeket 
vállalta és töltötte be. Előbb, mint a kolozs-dobokai egyházkör 
és a kolozsvári kollégium felügyelő gondnoka, azután 13 éven 
keresztül, mint főgondnok szolgálta egyházát becsülettel és oda- 
adó hüséggel. Amikor innen visszavonult, akkor az egyház hálája 
jeléül a tiszteletbeli főgondnoki cimmel füntette ki. Ez a legnagyobb 
kitüntetés, amit egy szerény egyház adhat kimagasló munkásainak. 
Bármilyen nagy a társadalom és az egyház vesztesége el- 
távozásával, de mégis legnagyobb családjának gyásza és fáj- 
dalma. Hüséges felesége és egyetlen fia méltán mondhatják ela 
kesergő prófétával: , Leesett a mi fejünknek koronája". Itt való- 
ban pótolhatatlan ürt hagyott maga után. Azonban a veszteség 
fájdalmában is enyhületül szolgál az a tudat, hogy hosszas és 
kinos szenvedései után a meggyötört test nyugalmat talál abban 
a földben, amelyet annyira szeretett; a hivatását betöltött lélek 
pedig ama jobb hazában elveszi jutalmát a mennyei Atyától, aki-. 
hez hü volt mindhalálig, A földön emléke áldott s neve a tör- 
ténelemé, Vári Albert. 


KELTE EGEKET ET TIT SEBET A 
Ütő Béla. i 


1867—1939. 


Egy szerény s nem nagyigényü lelkészünk hagyta itt e földi 
világot augusztus 13-án. De a külsőleg szerény és igénytelen lelki- 
pásztori pálya nyomában komoly és lelkiismeretes munka áldásai — 
termettek, jeléül annak, hogy Ütő Béla nem a látszatnak és nem 
a látszatért dolgozott, hanem szivvel, lélekkel hivatásának élt. Egy 
évi bözödkőrispataki lelkészkedés után, 1889-ben Alsórákos papja 
lett, hol 43 éven keresztül szolgált, amikor nyugalomba vonult. / 
Lelkipásztori müködését mindig hiveinek szeretete és bizalma ki- 
sérle, mert érezték, hogy nekik és érettük dolgozik. Különösen. 
szép imádságai, melyek közül több napvilágot is látott, emelték 
sokak lelkét az élő Istenhez. A felsőfehéri egyházkörnek két ciklu- 
son át esperese volt. Kiváló tevékenységet fejtett ki a szövetkezeti 
eszme terjesztése körül s azt egyházközségében meg is valósí- 
totta. Szép családja mellett az egyház is kegyelettel őrzi emlékét. 

, Unitárius Jövendő." Ezen a cimen új lap indult meg 
Kovács Lajos brassói lelkész szerkesztésében. Az új lap, ,egyház- 
társadalmi, hitéleti és missziói célokat" kiván szolgálni. Olyan 
három területe ez egyházi életünknek, amelyen soha sem tehetünk 
eleget. Itt minden új munkást szeretettel és érdeklődéssel köszön- 
tünk. Amellett , kritikai alapon" áll az új lap s ezen kiván dol- 
gozni. Módjával erre is szükség van. A tárgyi alapon áló kritika, 
ha a helyi szempontokon felül egyetemes magaslatokra emelkedik, 


tisztítja az eszméket s javára szolgál ez intézményeknek. Az , egyház- 


nak és az unitárizmusnak" kiván szolgálatokat tenni. Csak ez le- 
het mindnyájunknak közös célunk. Eme nemes célkitüzéseivel üd- 
vözöljük egyházi irodalmunknak ezt az új hajtását abban a remény- 
ben, hogy munkásságával hozzájárul a szebb és jobb unitárius 
jövendő kialakitásához. Előfizetési ára évi 100 lej. Magyarországon 
4 pengő. Alapitói dij legkevesebb 1500 lej, aminek ellenében 
ingyen küldik a lapot, s mind a közlemények, mind a pénzkülde- 
mények Kovács Lajos brassói lelkész cimére küldendők: Str. 
Babes No. I. 

. Dr. Kiss Elek: , A héber nemzeti élet az Ószövetség 
szerint". 809 61 old. Kolozsvár 1939. Az I. gimn. oszt. számára 
irott tankönyv, melyben az Ószövetség ismertetésével kapcsolatban 
a héber nemzeti életről kap tájékozódást a tanuló. Két főrészre 
oszlik u. m.: I. Mondaszerü elbeszélések és II. Történeti kor. Az 
iró törekvése az, hogy az Ószövetség elbeszéléseit a mai idők vi- 
szonyaival hozza kapcsolatba. A próféták részesülnek érdemük 
szerinti méltatásban, ami viszont az [. gimn. oszt. anyagát kissé 
megneheziti. Reméljük azonban, hogy gimn. hitoktatásunk ezzel a 
megfelelő alapot megkapja. Ára 20 lej. 

Benczédi Pál: , Erkölcstan unitárius nézőpontból". A 


középiskolák VII. osztálya számára irott tankönyv 8" 88 old. Cluj, 


— 219 — 


Irodalom. 


1939. Régen érzett hiányt pótol, melyben az erkölcsi élet főbb 
kérdéseire kapnak a tanulók rövid feleletet. Részletes bevezetés ; 
után tárgyalja I. az egyéni, II. a társadalmi erkölcsöt. Nem marad "7 
a puszta elmélet terén, hanem találó történelmi és gyakorlati pél- 
dákkal világosítja meg fejtegetéseit. Ára 20 lej. 

Az Unitárius Egyház Teol. Akadémiájának Értesiítője 
az 1938—39. isk. évről. Szerkesztette Dr. Kiss Elek, dékán. Az 
értesítő Dr. Kiss Elek dékánnak két értekezését közli. Az első. 
, A mi mai feladatainkról" cimet viseli, amelyet a tanév  megnyi- 
tásakor olvasott fel. A másik: ,A Biblia értéke ma", melyet a 
Dávid Ferenc Egyletben olvasott fel s igy nem tartozik szervesen — 
a hivatalos teol, értesitőhez. Különben az értesítő a rendes ke- 
retben hüen számol be a tanév történetéről, az előadott tárgyakról, 
a tanárok irodalmi és társadalmi működéséről, a hallgatók szá- I 
máról, előmeneteléről és segélyezéséről, az önképzőkör müködé- —. 
séről és a jövő évi tudnivalókról. : 

Dr. Gál Kelemen : Benczédi Gergely, születésének száz- 
éves fordulójára. Cluj— Kolozsvár, 1939. 40 I. Keresztény Mag- 
vető fűzetei 28. Dr. Gál Kelemen az unitárius egyháztörténelemnek 
kitűnő munkása vázolja e munkában Benczédi Gergelyt, mint a 
kötelességtudó tanárt, a szigorú, de nagyom gondos igazgatót 
a tisztakezű pénztárnokot s a szorgalmas egyháztörténelmi mun- 
kást s közben érdekes, korrajzra vonatkozó adatokat közöl. Mi 
Benczédiben mindig az igazi puritán embernek tipusát őríztük 
meg s úgy talájuk, hogy jellemének alapvonása nem a tanárban, 
vagy igazgatóban, hanem a pénztárnokban tükröződik vissza leg- 
hívebben. Benczédi azt állapította meg apósáról, Mikó Lőrinczről, . 
hogy : , Ilyen pénztárnoka aligha lesz az unitárius statusnak kö- 
zelebbről", de Benczédi pénztárnokságával saját állítását meg- 
megcáfolta. Benczédi Gergely erős erkölcsi egyéniségének  mind- 
nyájunk felé szól az az intelme, hogy gimnáziumainkat csak 
önbízalommal és áldozattal lehet megmenteni, fenntartani s ha 
ezek meglesznek: ,ha százszor letiporják is, mindannyiszor fel- 
emelkedik." A megemlékezésből a Schroth-kúra emlegetése elma- 
radhatott volna, mert az Benczédinek sem életére, sem alkotásaira 
nem volt különösebb jelentőséggel. Melegen ajánljuk az értékes 
fűzetet elolvasásra. 

Lakatos István: A román népdal és irodalma. Buda- 
pest, 1939. 15 I. Apolló-könyvtár 10. Lakatos István, zeneirodal- 

. munknak ez a kiváló művelője fenti címen érdekes áttekintést ad 


a román népdalról, amit a keleti népi dallamok közé sorol. A ro- 
mán népdal különböző formái: a doinák, a hóra és a kolindák, 
ó-szláv, török és nyugati hatás alatt jöttek létre. A magyar zene- 
írók közül először Liszt Ferenc használta fel a román népdalokat, 


a majd Kodály Zoltán fogialkozott behatóan a román népzenével, de 


különösen Bartók Béla szerzett nagy érdemeket a román népi dal- 
lamok gyűjtésével. Bartók a Román Zeneszerzők Egyletének is 
tagja. A román népi zenét a román nemzeti nevelés vezetősége ís 
rendkívüli nagyra értékeli és a román kisdedóvódák, elemi iskolák 
és középiskolák zenetanításának az alapja a népdal. Ennek nagy 
nevelői értéke abban van, hogy amíg egyfelől ezek segítségével 
tanulják meg a zeneművészet elemeit, másfelől nagyban elősegítik 
a nemzeti érzés ébrentartását, mert olyan nemzedék kerül ki az 
iskolából, akik becsülik és nem úaják a népdalt. 

Vári Albert: Istenországa felé. Értekezések, előadások. 
Kolozsvár, , Pallas", 1939. 100 old. Mint a , Keresztény Magvető 
füzeteis sorozatnak 21. sz. jelent meg. A benne foglalt különböző 
tárgyu, de ugyanazon célt szolgáló hiterősítő dolgozatok, egyleti 
felolvasásokra kiválóan alkalmasok. Ára 30 lej. Kapható a szer- 
zőnél vagy az Unitárius Iratterjesztőnél: Cluj, Str. Marechal 
EoöcH 12. sz. 

Ferencz József : Az ökuménikus mozgalmak, Kolozsvár. 
, Pallas" 1939, 20 old. A , Keresztény Magvető füzetei" 30. szá - 
maként jelent meg, amely élénk előadásban öleli fel azokat a 
világmozgalmakat, amelyek a kereszténység különböző irányait 
kapcsolatba hozni vannak hivatva, Olvasása kimeritő tájékozást 
nyujt a kérdésről s ezért ajánljuk olvasóinknak. Kapható a szer: 
zönél: Budapest, Hőgyes E. u. 3. Sz. 

Tanévnyitás teológiánkon. A Teológiai Akadémia 1939—40 
tanévét 1939. október 1-én ünnepélyes keretek között nyitotta meg. 
Az ifjuság éneke után imádságot mondott Vári Albert. ,Az . em-. 
ber hivatása" cimen felolvasást tartott Dr. Fikker János. A Tan-. 
évet megnyitotta Dr. Kiss Elek dékán. Dr. Varga Béla püspök a. 
lelkészi hivatást méltató beszédet intézett az ifjusághoz. A gyüleke- 
zet éneke zárta be az ünnepélyt. Az 1939—40 tanévre beiratko-. 
zott az I-ső évfolyamra 5, a I[-ikra 5, a III-ikra 5, a IV-ikre 5, az 
V-ikre 5 rendes hallgató. § 

Beiratkozás középiskoláinkba. A kolozsvári fővimnáziumba 
az 1939—40. tanévre beiratkozott: 207 növendék, akik közül 
unitárius 132, ref. 39, r. kath. 32, ág. ev. 3, baptista 1. A Sz- 
kereszturiba 151 növendék, akik közül unitárius 88, ref. 41, r. kat. 

20 és ág. ev. 2. 

Brassai nehány levele. A , Pásztortűz" 1939. évi 7—8 szád 
mában Finta Zoltán Brassainak ujabban felfedezett nehány ér- 
dekes levelét közli. A leveleket Erkel Rózához a nagy zeneszerző 
testvérének fiatal, serdülő leányához irta, a 60—70 év mesgyéit 
taposó tudós Békésgyulára. Jelenleg az Erkel Ferenc unokája : Er- 
kel Sarolta, özv. Henszelmann Gyuláné birtokában vannak Maros- 
vásárhelyen. A levelek élénk világot vetnek Brassai magánéletére 
és lelki világára. Megható, hogy a tudományok csucspontján járó 
tudós, miképpen tud leszállani és beleilleszkedni a 10—18 éves 
kisleány lelki világába s minő ajándékokkal és tanácsokkal ked- 
veskedik neki. ,A női széplélek két legfőbb kelléke és szép vo- 
nása a vallásosság és jó izlés" — ezt irja 1863. augusztus 29-én 
kelt első levelében, Az utolsó levél 1870. febr. 28-án kelt. Össze- 
sen nyolc van közölve, de mindegyik a Brassai lelki világának . 
egy-egy megható vonását tükrözi vissza, 

Vádak az unitáriusok ellen. Csak most jutott el hozzánk 

a Magyarországon megjelenő , Református Élet" c. lap mult évi 
29. száma, amely az ottani unitáriusokat ki akarja közösíteni 
. mind a protestantizmus, mind a kereszténység szellemi közössé- 
. géből, sőt még jó magyarságukat is kétségbe vonja. Miért ? Talán 
. vétettek a protestántizmus vagy a kereszténység valamely alap- 
. elve ellen? Nem! Vétkük csupán annyi, hogy a protestántizmus 
. által általában tiszteletben tartott s az ország törvényei állal is 
. biztositott vallásszabadság alapján Kocsordon felvettek az unitárius 
. egyházba a ref. egyházból kitért 185 hivőt, ami által megmentet- 
. ték őket a felekezetnélküliség örvényéből. És ez volna a keresz- 
ténység, a protestántizmus és a magyarság ellen elkövetett az a 
. nagy bűn, ami által a mi kevés számu testvéreink méltatlanok 
j lettek volna arra, hogy ezek lelki családjának a tagjai maradja- 
. nak? Mi sokkal magasabb nézőpontból szeretnők látni a keresz- 
. ténységet és a protestántizmust. 2 
ni Dr. Jacks L. P. Az angol unitárius szellemi élet legkiemel- 
. kedőbb alakja, Dr. Jacks julius 29-én ünnepelte aranylakodalmát 
ű "boldog családi körben. Az elmult 50 esztendő egy eseményekben 
. eredményekben, sikerekben gazdag pályafutást jelöl. Hirnevét 27 
. megjelent müvével szerezte, amelyek közt a bölcselettől a regényig 
. minden képviselve van. Első munkája a , Mad Shephends" 1909- 
. ben jelent meg, a legujabb ,The Lost Legend of Smokeover" 
— most hagyta el a nyomdát. Egy hármas sorozata: , Religions 
"  Perplexities", , A Living Universe" és , The Challenge of Life" 
— több mint 50—50 ezer példányban fogyott el, de még ezt a szá- 
5 mot is felülmulta az Essex Halli előadásának , The Lost Radience 
. of the Christian Religion" amerikai kiadása, Amerikával az 1886-ban 
A "a Harward egyetemi tanulmányai után szoros összeköttetést tartott 
. fenn. Gyakran áthajózott a tengeren. 1932-ben kilenc hónapot 
. töltött ott előadásokat tartva 48 államából 42-ben. Tapasztalatait 
. feljegyezve ,My American Friends" cimű könyvében adta ki, 
. — Az ötven esztendő egy eredményes lelkészi pályát is magába fog- 
. — lal, 1888 . 1894-ig liverpooli, 1894—1903-ig birminghami lelkész, 
1903 —1931-ig az oxfordi Manchester College tanára, 1915—1931-ig 
igazgatója, 1902-től — alapításától kezdve — a magas szinvonalu 
.— Hibbert Journal szerkesztője. Nagyvonalu munkásságáért az angliai 
. skóciai, kanadai és egyesült államokbeli egyetemek kitüntetésekkel 
. halmozták el. A nevelés iránt mindig érdeklődöit. Eszméit a 
— The Education of the Whole Man". (Az egész ember nevelése) 

cimü könyvében mondja el. Hisz a testi és szellemi nevelés szüjédi ; 
ségességében és meg van gyöződve, hogy a kedvesség, kiegyen- jú! 
sulyozottság, az öntudatosság, amelyek a test szellemi ellenőrzé- . ; 
séből származnak, jelentős befolyással vannak az értelem és 
jellemre. Nemzetközi kérdésekkel is szeret foglalkozni. Ezirányu 
goridolatait , Cooperation or Coercion c. könyvében tette közzé. 
EFA 
Az angliai keresztény gyülekezetek munkáját a hábo- 
ruval beállott változások nagymértékben érintették. Az általános 
elsötétítés következtében az estéli istentiszteleteket a délutáni órákra —. 
kellett álteniök. Ennek következtében a felnőttek számára tartani 
szokott délutáni vasárnapi iskolát meg kelleti szüntetni, ami igen 
nagy veszteség, mert az előadások és az azt követő megbeszélés. 
az egyházak munkakörének egyik legértékesebb része. De talán 
ennél még sulyosabban érinti a hadi szempontból veszélyes zó- 
nákba tartózó gyülekezeteket a gyerekek és sok nő kitelepítése 
távoli vidékekre. Némely gyülekezetnek sikerült gyerekeit tanítóival 3 
egyült egy helyre telepíteni, azonban a legiöbb gyülekezet gyerekei 
szétszóródtak. A lelkészek most levelezéssel és időnkénti látoga-. 
tással igyekeznek a kapcsolatot fenntartani a gyerekekkel, tEz a 
veszély a kisebb egyházakat érinti a legsúlyosabban, amelyeknek. 
minden helyiségben nincsenek gyülekezeteik. B. Gy .Ssüöő 
Gyászhirek. Benczédi Ferencné sz. Gyarmathy Rozália ju- 
lius 30-án, Gagyban jobb lélre szenderült. Világító és mec 
legitő napsugár volt kis családjában, hol mint örtálló angyal éve- 
ken keresztül gondos szeretettel ápolta beteg férjét addig, amig 
visszanyerte egészségét, élet- és munkakedvét. Amikor pedig a 
remény és boldogság beköltözött a lelkészi otthonba, akkor ő el- 
távozott, fájdalmat és keserűséget hagyva maga után. Isten nyug- 
tassa és jutalmazza meg hűségéért. — Özv. Tarcsafalvi Albertné 


11-én Vargyason meghalt. Néhai boldog emlékű, jeles költönkkel 
együtt az Ő neve is be van irva egyházunk történetébe, Mint édes- 
ariyának emlékét hálás kegyelettel őrzik gyermekei. — Raffaj 
Károly elhunyt Miskolcon, Egy szép remények között elindult, de. 
korán derékbe tört életpálya ért révpartra. Nyugalma legyen csendes, 


Szerkesztésért felel: VÁRI ALBERT, 


SET sel est 


A Elszámolás. 


A A Keresztény Magvetőre az utolsó nyugtázás óta a kö- 
4 vetkező befizetések történtek : 


. — Raffaj András 300, Dr. Gál Miklós 200, Dr. Jancsó 
4 Ödönné 100, Dr. Fazakas János 100, Németh István 100, 

. Velits Károlyné 200, Dr. Abrudbányay Géza 200, Dr. Mikó 
.A Lőrinc 100, Kisgyörgy Imre 100, Dr. Fikker János 100, 


Németh István 100, Kisgyörgy Imre 100 lej. 
Ezenkivül többen fizettek, akik a lelkészi elszámolásnál 


már értesitve vannak a befizetésekről. 
Cluj- Kolozsvár, 1939 október hó 24-én. 


Hadházy Sándor, 


pénztárnok. 


"Dr. Csiki Gábor : 


Mjvtb sz) 
Unitárius bzyhálk művek. 


Imák és imakönyvek : 


. Dr. Boros György: Szivemet Hozzád 


emelem, (kötés szerint különböző ár), 
Szentábrahámi-Csifó: Ima könyv, 60 Leu- 
tól felfelé. 
Vári Albert: Imádságos könyv, 1925, 16 


rét, 224 oldal 45.—, 60,—, 85.—, 150.—, 200.— 


Myrtusok között, (esketési 
beszédek). Cristur, 1927. 
9 Cs JArOldsz sek T ö8 


Beszédek : 

Bölöny Vilmos: Profétáljatok.. .. .. 1007— 

Channing E. Vilmos: A tökéletes élet. 

Forditották az unitárius tanárok) 
luj, 1881. 8 r. 176 old... . 25"— 
Csifó Salamon : Szolgálat az Úr előtt.  50-— 

Szent-Iványi Sándor: Jézus emberarca. 
1929. 16 r., 147 old... .. 100-— 

Többen : Pályadijjal jutalmazott unitá- 

rius egyházi beszédek, (kiadta: Gá fi 
Lőrinc) Cluj, 1916 8 r., 118 old. kötve  607— 

Vári Albert: Keressétek először Isten- 

nek országát. Odorheiu, 1927, 8 r., 
OOSSÁAD OLAS ta 100.— 
" Weress B.: Ime az embér.. .  907— 
Kovács Lajos : Ébresztgetés  . . . . . 100" — 
GÁ É , . A mi tisztünk igazsága — 2— 

Ágendák : 

Ütő Lajos: Bölcső mcllett (kereszte- 
" lési beszédek). . 50— 

— Megnyilatkozásunk helye, 
s (urvacsorai beszédek) 50— 


Theológia, filozófia és neveléstudormány. 


Benczédi Pál: A vallás-tanitás törté- 
nete. Chuj, 1915. 8 r., 74" old. .. .. 
— Az unitárius hitelvek kifejlődése, 
Cluj, 1934. 124 oldal .. 
— A ma vallása(ford.) I. G. Duca40 old. 
— Dávd Ferenc Egylet története . . 
Dr. Borbély István: A Magyar Uniítá- 
rius Egyház hitelvei a XVI. század- 
ban. Cluj, 1914. 8 r., 83 old. .. .. 
Carpenter — Dr. Kiss : A kereszténység 
helye a világ vallásai között. Cristur, 
1923.-8 r..70 oldal Sk 
Carpenter—Dr. Kiss : Buddhizmus és 
kereszténység. Cluj, 1925. 8 r., 167 old. 1 
Hiszek egy Istenben. 


Kötve. 


Cluj, 1926. 8 r., 157 old. ! Kötve 


"Dr. Gál Kelemen: Brassai küzdelmei 


a magvartalanságok ellen 
Dr. Gál Kelemen : Brassai mint Philo- 
sophus. Cluj 1899. 8 r,, 105 old. 
Gálfi Lőrinc: A hitvallások története. 
Cluj," 1916, 9 r., 472 old. 1 
Gálfi Lőrinc: Legközelebb — Jézushoz 
s 7 El, 1915--BXVSDSÖIGB 
Haller—Boros Jenő : Az evangéliumok 
nőalakjai. Cluj, 1930. 16 r, 30 old. 


Dr. Gál K.: Brassai Sámuel .. .. ; 

Dr. Kiss E 
" világa" .. § 
Lőrinczy D.: Az ismefetlen : tanitvái ly 
megszólal .... : zZBORTŐ 

Dr. Kiss Elek: Az Isteni Törvény utja é 
Cluj, 1924.-8 r., 248" old. sz: 

Lupton—Lőrinczy László: Miért. vagyok 
unitárius? .. . 

Savage—Kovács : AS kereszténység fej- 
lődéstörténete. Odorneiu, 1927. 8 re 
156 oldal 

Szentábrahámi—Derzsi : A köresztétő 7 3 
hittudomány összege. Cluj, 1899. 8. 
£., 412-oldáabt asz ; 

Ürmösi József: A gyakorlati theologia 
főbb irányelvei. .. 

D-. Varga Béla : A jelentés. logikai al. 

kata Bpest, 1916.8 r. 34 old. £ 

a —— , A lelkiismeret. Cluj, 5 ! 
1909.-8-r., 89 old. -.58ő 

. A logikai érték problé- 

mája" és kialakulásának történt te. 
Bpest, :922. 8 r., 149 old. 4 

Vári Albert: Miért vagyok én unitárius. 
Cluj, 19 6. 16/r,, 20 old. . 2 

Vári Albert: Istenországa felé .. 8 

Dr. G1ladden—Kiss Sándor; Keresztény ; 
Pásztor 287 old.  .. 12 

Clarke Freeman—Kiss Sándor: 7 
Mindennap vallása. 207 old. RT 4 

Peabody G. Ferenc—Szent-Iványi sg 
Sándor ; A lélek egyháza . .. 


Történelem: 


Dr. Boros György: Dr. pass Sámuel , 
Cluj, 1927-8. 1312 ÖSS 
Dr. Boros György : (szerk. ): Az unitá- 
rius vallás Dávid Ferenc korában é: 
azután .. e 
Channing E. Vilmos: Válogatott tiváli 
. JII. kötet. (Élet és jellemrajzok,) (For- 
ditották az unitárius tanárok.) . . 
Jakab Elek : Dávid Ferenc emléke. Bu 
dapest, 1879. 8 r., 1561.  .. 2 
Kanyaró Ferenc: Unitáriusok Magyar- j 
országon. Cluj, 1891. 8 r., 229 1... 4 
Kelemen Lajos : Ujat b adattár a Var- 
gyasi Dániel-család történetéhez. Cluj, 
"1913. 8. r., 426 1. . 4 
Szentmártoni Kálmán: János Zsigmond — 
let- és Jellemrajza ... al oras 
Dr. Gál Kelemen: A kolozsvári. unitá- 
rius kollégium története, 2 kötet... 30 
Amatör pld, kötve -. v.ö 
Fosdick—Lőfi: Utazás Palesztinában 


" Törvénykönyvek; 


Dr. Tóth György: ds Unitárius Egy- 
ház szervezete. I. 

Dr. Tóth György: Az Únitárius E Egye 
ház Rendszabályai. .. . 

Dr. Tóth György: Az unitárius egynáz d 
ALKOTMÁNYÁNAK vázlatos jogrstlseet i 
kifejlődése... .. íz. 81 

